
. IZPRAVAK 
.Kad četvrte i šeste slike treba 
zamieniti podpise, to jest ovako: 
Četvrta slika (prije str. 
33.) mjesto podpisa »Ruševine 


krunitbene bazilike sv. Mojsije i ' 


Petra (»Šuplja crkva«) u Solinu« 
mora biti ovaj podpis: Staro- 
hrvatska crkvica u Gra- 
dini u Solinu. 

Šesta slika (između str. 
48. i 49. iza slike kralja Zvoni- 
mira) mjesto  podpisa  »Stolna 
crkva hrvatskih biskupa u Bisku- 
piji kod Knina« mora biti podpis: 
Ruševine krunitbene ba- 
zilike sv. MojsijeiPetra 
o\Šupljacrkva«) u Solinu. 

UVOD 


Pred nekoliko godina proveo Don Lovre školske 
praznike kod svog prijatelja Don Rade, župnika u Cisti 
u imotskoj Krajini. 

Prijatelji zajedno šetali po okolini i ogledali stare 
stećke, a uzput se razgovarali o tome, kako se više 
Puta sačuvala uspomena na starinska vremena i u sa- 
mome nazivu pojedinih predjela. 

Don Rade, čovjek velikog znanja i izkustva, upozo- 
rio prijatelja na neke predjele u: okolici. Jedna se njiva 
zove Crikvine, druga Sv. Stjepan, a nigdje u blizini cr- 
kve. Još se priča, da se čuo glas kod Sv. Stjepana: 
Zvoni Jakove, u Stjepana je zvonilo! Župska crkva je 
danas posvećena sv. Jakovu. 

To znači, da je tamo bila crkva, a možda posvećena 
&v. Stjepanu. Ovaj je svetac bio mnogo štovan kod sta- 
tih Hrvata. I doista sutradan pregledajući svu njivu 
opaziše, da se na jednom mjestu izdižu dva humka u 
obliku polukruga. 


— Evo, — reče Don Lovre, — ovo su dvie ab- 
side dviju crkvi. 8 

Pokušali prijatelji kopati i našli temelje tih zgrada: 
jedna je bila starokršćanska crkva, a druga starohr- 
vatska. 

Glas pukao o tome po Cisti i okolici, ali kako se 
širio, onako se i istina izkrivila. U drugome selu već su 
pripoviedali, da se u Cisti našla kruna kralja Tomislava. 
Počeo sviet grnuti u Cistu, da vidi tu svetinju. Da se ne 
vraća razočaran, stali Don Lovre i Don Rađe prikazi- 
vati svietu glavne događaje stare hrvatske poviesti pou- 
čavajući ga ujedno o važnosti hrvatskih starina, te 
kako ih treba čuvati. 

Jednoga pak predvečerja sjedili pred kućom glavara 
Ciste Don Lovre, Don Rade, poštarski činovnik i neko- 

lizo đaka. Gospodin učitelj i učiteljica upravo se spre- . 


mali na praznike u primorje, pa se s njima opraštali. 

Opet se zapodjenuo razgovor o kruni kralja 'Tomi- 
slava. Poštar će upitati: 

— Znade li se barem, kakva je bila? 

— Dakako da se zna, — odgovori Don Lovre. — U 
Splitu se nalazi crkva sv. Ivana Krstitelja i u njoj 
krstionica obložena starinskim pločama. . Negda su te 
ploče, dar hrvatskoga kralja, bile dio oltara neke stare 
crkve. Na jednoj ploči prikazan je lik hrvatskoga kralja. 
Kralj sjedi na priestolju s krunom na glavi, s križem i 
vladarskom kuglom u rukama. Do njega stoji velikaš, a 
po zemlji se prostro podanik klanjajući se kralju po 
iztočnjačkom običaju. 

Dok je Don Lovre govorio, đak Ljubo odtrčao kući 
i donio sliku splitske krstionice. Svi su s ljubavlju i 
uđivljenjem promatrali kraljevsku krunu na slici. 

— Evo, — nastavi Don Lovre, — kruna je urešena 
trima križevima, a obruč oko glave biserom. S obruča 
se spustila dva štitnika na uha. Učenjaci su dugo prou- 
čavali i nagađali, koji je hrvatski kralj prikazan na toj 
ploči. Jedni su tvrdili, da je Tomislav, drugi kažu: ne, 
nego Petar Krešimir ili Zvonimir. Sva tri su bili u uz- 
kom dodiru s gradom Splitom. 

— A zna li se išta o tim kraljevima? — zapita 
lugar. 

— Dakako da se zna. To su najveći hrvatski kra- 
ljevi. Bili su gospodari zemlje od Jadranskoga mora do 
Dunava. Krešimir i Zvonimir ponosno su se pisali: kralj 
Dalmatinaca i Hrvata. 

— Pa daj, duša ti se raja nauživala, — prihvati 
glavar, — pripoviedaj nam, Don Lovre, o tim blaženim 
vremenima. 

Don Lovre pristao i za nekoliko dana družtvance se 
sastajalo, da sluša ne priče iz davnine, već pravu istinu 
o blistavom sjaju hrvatske krune. 

Što u Cisti Don Lovre pripoviedao, to je evo ovdje 
i napisao za utjehu i pouku dragome hrvatskome na- 
rodu. | 

KRALJ TOMISLAV 


Kad prvoga dana seljani i đaci posjeli po od žege 
izgorenoj travi, Don Lovre na jedan poveći kamen, za- 
počeo razgovor. 

-— Prije kralja Tomislava hrvatska bijaše kneže- 
vina, a i sam Tomislav bijaše još godine 914. knez. Stari 
pisac Toma Arciđakon, kanonik splitski, pripovieda za 
splitskoga nadbiskupa Ivana ovo: Nadbiskup Ivan živ- 
ljaše godine 914. za kneza Tomislava. Toma je živio u 
trinaestom stoljeću, pa je napisao poviest solinskih bis- 
kupa i splitskih nadbiskupa. Imao je on u ruci mnogo 
pisama iz starine, koja su kasnije propala, pa nam do- 
bro služi njegovo djelo za poznavanje hrvatske poviesti. 
Njega ćemo više puta spominjati. Dakle i Tomislav bi- 
jaše izprva knez. No hrvatska država za njega bijaše 
dovoljno ojačala, a i Tomislav se proslavio, pa je bilo 
vrieme, da se prozove kraljem. 

— Pa tko mu je smetao? Mogao mu je i otac i djed, 
— upade glavar Ciste. 

— Nije to tako, moj glavaru! što ti vriedi ime, 
ako nemaš moći? Drugi bi mu ge vladari rugali, a jao 
ti poglavici, koji izgubi poštovanje u svietu. 

Za predšastnika Tomislavovih Hrvatska se bila već 
oslobodila vrhovničtva tuđih naroda, dapače car bizan- 
tinski, a to će reći grčki car u Carigradu, naredio dal- 
matinskim gradovima, da plaćaju danak hrvatskome 
knezu onoliko, koliko su dotada plaćali njemu. Taj se 
car zvao Vasilije, a vladao je od godine 867. do 886. U 
to doba bio knez hrvatski Zdeslav, prijatelj carev. 

I drugi su morali plaćati Hrvatima danak, ako su 
željeli slobodno i bez pogibelji ploviti mimo njihovu 
obalu. | 

Bilo je i pametnih i učenih glava u Hrvatskoj. Već 
je knez Trpimir g. 852. doveo četu redovnika sv. Bene- 

dikta i sagradio im samostan u Solinu. Doskora nicao 
samostan jedan za drugim, a to znači škola za školom, 
jer su benediktinci bili pravi učitelji naroda, kako sam 
već pripoviedao u mojoj knjizi »Na vratima hrvatske 
poviesti«. 

Eto takvu je državu nasliedio Tomislav od svojih 
djedova. 

Bijaše ta država i jaka. Prostirala se sve do Drave 
i Dunava pa do Neretve. 

Imala je množtvo bojnih lađa, i to baš na broj 
osamdeset velikih bojnih lađa i stotinu malih. Velike 
lađe zvale su se u ono doba sagine, a male kondure.. Na 
svakoj je sagini bilo četrdeset oružanih vojnika, a na 
konduri deset do dvadeset. To su borci, ali osim njih 
još se nalaze na lađi veslači. Nije se moglo u boju če- 
kati, da dune povoljan vjetar i nadme jedra, već se 
lađa kretala snagom mišica. A čemeran je bio život i 
gorak kruh tih veslača. U ono doba bila čast biti vojnik. 

— I danas je! — kliče lugar. — Tamo u našem su- 
sjedstvu ostavila djevojka momka, kad ga komisija pro- 
glasila nesposobnim za vojnika. 

Don Lovre nastavi poslije ove upadice: 

— Ali sramota je bila biti veslač. To su bili veći- 

nom robijaši, i prikovali bi ih za klupu u unutrašnjosti 
broda, pa im čitav život prolazio u tome težkom i na- 
4“ pornom poslu. ' 
; Čitav život proživjeli bi na moru, a mora nisu vi- 
djeli, već kao u tamnici čamili u utrobi broda lomeći se 
uz dugo i težko veslo. Sunca ni mjeseca ne gledajući, 
već samo upirući oči u zapovjednika robijaša, koji im 
davao rukom i palicom ai kako imaju veslati, otu- 
pili bi ti jadnici. 

Je li se lađa potopila, njima nije bilo spasa, grao 
su zajedno s njom. 

Najveći broj tih veslača bijaše zarobljen, a tobožnji 
kršćani zaliećali su se na naše obale, da nalove roblja, 
koje će prodati gospodarima lađa. 

I zločince bi osudili na galiju, pa je još do danas 
ostalo ime za zla čovjeka: galijot. 

— A gdje su im bila jedra? — upita jedan đak. 


— Imali su i jedra, ali nisu imali dobra kormila, 
niti su znali jedriti kao današnji mornari, donekle i 
protiv vjetra. 

Uostalom pomorstvo je cvalo odavna na našim oba- 
lama. I jedna posebna vrsta brze lađe prozvana je li- 
burnska lađa po Liburnima, koji su stancvali na 
obalama Jadranskoga mora od današnjega Šibenika do 
Istre. 

I Hrvati se dadoše na more, čim se naseliše u no- 
voj domovini. Godine 642. preplovili su Jadran i osva- 
nuli u Južnoj Italiji pod gradom Sipontom. 

Najhrabriji i najvještiji hrvatski mornari bili su 
Neretvani. Oni su gospodarili morem, i nitko ih nije mo- 
gao pokoriti, a pod njihovom vrletnom planinom Bio- 
kovom slomila se je i najjača neprijateljska sila, te su 
im suparnici morali i danak plaćati. 

Drži se, da je župan neretvanski bio zapovjednik 
mornarice kralja Petra Krešimira i Zvonimira. 

Nije, kako vidite, Hrvat bio stranac na moru, već 
se je odnjihao na njemu, pa se ne čudimo, što je kralj 
Tomislav imao tako moćnu i veliku mornaricu. 

Možda će vam se činiti, da je malena mornarica 
sto i osamdeset lađa, ali kad ogledamo, kolike su mor- 
narice bile u naših susjeda, vidjet ćemo, da Hrvati nisu 
izostajali za njima. 

Prva pomorska vlast u ono doba bijaše bizantinsko 
(carigradsko) carstvo, a imalo je svega tri stotine lađa, 
Mletci, koji su svoje bogatstvo i napredak osnivali na 
mornarici imali su dvjesta brodova. 

Osim jakog brodovlja imao je Tomislav i moćnu 
kopnenu vojsku. Na njegovu zapovied hvata se mača i 
oštroga koplja sto tisuća pješaka, a na hitre konje 
skače šestdeset tisuća konjanika. Zemlja tutnji kud to- 
lika sila prođe, a brda sjevaju od bljeska mačeva i ko- 


-palja. 


Pa kud će hrabri vitezovi? Kud će? Kud nam zar 
Bog dosudio, da se uviek kroz stoljeća borimo i krv li- 
jemo? Providnost nam namienila zadaću, da suzbijamo 
horde onih, koji bi htjeli zatrti kršćanstvo i zapadnu 
prosvjetu. 


Kad su Hrvati zatrli Avare, koji su bili iztriebili 
Rimljane i kršćanstvo u zemljama, koje su Hrvati zau- 
zeli potjeravši Avare, onda su mislili u krvlju stečenoj 
novoj domovini mirno živjeti. Ali uz ostale neprijatelje, 
kojima su Hrvati zube polomili, eto u početku desetoga 
stoljeća osvanuli Madžari na granici hrvatskih zemalja. 
Došli su tamo iz Azije i na svojim konjima provaljivali 
u Srednju Evropu, u Njemačko carstvo, a putevima uz 
Savu i Dravu htjeli se provući do Italije. Naravno tamo 
se može doprieti samo preko Posavske Hrvatske. 


Ova zemlja, kasnija Hrvatska i Slavonija, između 


Save i Drave, priklonila se uz Dalmatinsku Hrvatsku 
ili — kako se onda zvala — uz Bielu Hrvatsku. U Bieloj 
Hrvatskoj bijaše u to doba knez Tomislav. On priskočio 
bratu u nevolji. 


— Tako i treba! — reći će glavar. — Nema mi veće 
muke nego, kad mi tko počne grditi Hrvaćane ili kad 
čujem, da u Zagrebu kakva šeprtlja nama Primorcima 
prigovara, što dolazimo tamo k njima. Hrvatska je ze- 
mlja i ova na primorju i ona na Savi, pa Hrvat je sva- 
gdje kod kuće. Ja bih glavu dao za ona rodna polja sla- 
vonska kao i za ovaj naš kamen! — lupnu glavar šta- 
pom po sivom kamenu izpred sebe. 


— Pošteno govoriš, glavaru! — povladi Don Lovre. 
-— Samo bučoglavci kratke pameti mogu mrziti jedan ili 
drugi kraj svoje domovine. Takvi su ljudi izrodi i tuđi 
plaćenici. Njima je bog trbuh, kako kaže sv. Pavao. No 
takav ne bijaše knez Tomislav. Primio Tomislav obje- 
ručke Posavske Hrvate, a oni doveli mladome knezu 
svoju brzu konjicu s posavskih ravnica. Sad nam je ja- 
sno, odkuda Tomislavu onoliki broj — šestdeset tisuća 
konjanika — a i potrebno mu bijaše konjaničtvo, ako 
se je htio ogledati s Madžarima. Oni su, kao i svi azijat- 
ski divlji narodi (Huni i Avari, a kasnije Tatari) voje- 
vali na konjima i hitrinom bi svojom osvanuli sad na 
jednom, sad na drugom kraju te palili, pljačkali i ro- 
bili. Tko nije imao krepkih konjanika, uzalud mu i naj- 
jača pješadija; nije mogao odoljeti njihovom naletu. 

Lugar će na to: 

— Dašto. Dirni u osinjak, pa da si kao gora, ne ćeš 
se obraniti od osa, kad te sklope. 


— Tako je! — Don Lovre će. — Koliko je bilo u 
ono doba Njemačko carstvo, pa sto muka mučilo u bo- 
jevima s Madžarima. Upravo u to vrieme vladaše Niem- 
cima Henrik 1. Njemu dodijale provale Madžara u nje- 
govu državu, pa odlučio kako bilo da bilo doći tome na 
kraj. Uvidio, da ne će moći nikako, dok ne uvježba 
svoje vlastito konjaničtvo. Jednom ulovio jednoga ma- 
džarskog poglavicu. Sad je zgoda! pomislio. Madžari tra- 
že, da im vrati poglavicu. — »Vratit ću, ali uz pogodbu, 
da ne udarate na moju državu za deset godina«, — od- 
govara car. — Madžari pristaju, ali zahtievaju, da im 
car plaća danak. Pristao i na to Henrik premda težka 
srdca. Tako je imao vremena, da vježba svoje konjanike. 
Prošlo deset godina — dolaze Madžari po danak kao obi- 
čno. — »Nevalja vam ta«, veli car, »pogodismo se za 
deset godina i ja sam pošteno plaćao. Sada dalje ne pla- 
ćam«. — Nahrupili Madžari s vojskom. Jest! Ali ih Hen- 
rik dočekao s istim oružjem, kojim i oni napadali — sa 
svojim vitezovima na konju. I tako ih je razpršio, da im 
nije palo na pamet ni blizu granica doći, dok je Henrik 
živio. s 

Tomislavu nije trebalo vježbati svoju vojsku. Po- 
stavio on u klance na puteve svoje kršne Biele Hrvate iz 
Dalmatinske Hrvatske, da čuvaju prolaze, a na ravnicu 
izveo Posavske Hrvate. A sad čujte, što stara knjiga 
pripovieda. 


Bio jedan svećenik tamo dolje iz Podgorice u dana- 
šnjoj Crnoj Gori, koja se onda zvala Crvena Hrvatska, 
a njemu ime nepoznato, pa ga obično zovemo Pop Du- 
kljanin. Taj dakle pop iz Duklje ili Crvene Hrvatske 
ovo piše: »Kraljujući Tomislav, u to vrime biše u kra- 
ljevstvo ugarsko kralj imenonr Atila. I on skupi vojske 
i izajde s vojskom na kralja Tomislava. Biše Tomislav 
mlad i kripak u zvanjih. I činiše meju sobom mnoge 
rvanje i vazda Atila, kada se bijahu, izgubljaše i napo- 
kon ne mogaše se suprotiviti i pobiže«. 


Poljar Luka, koji je prošao dosta svieta, primieti: 

— Nu, kako zanosi tim jezikom! Čini mi se, da ču- 
jem kojega Bračanina ili Splićanina. 

— Dobra ti je ta! I bila je ova knjiga pisana hrvat- 
skim jezikom, kako govore naši primorci. Pop Duk- 
ljanin živio je oko god. 1150., pa je ovo zabilježio, 
kako je čuo, da je narod pjevao još u njegovo doba o 
kralju Tomislavu. 

Poštar Stipe upita: 

— A kazuje li Pop Dukljanin i ono o vojnoj snazi 
kralja Tomislava ? 

— Ne, ne kazuje on to. Za tu viest imamo još bo- 
ljega svjedoka. Zove se Konstantin Porfiroge- 
net. On je bio car bizantinski, a kako se rodio u dvo- 
rani carskoj urešenoj bagremom ili ti grimizom, a to je 
fina crvena čoha ili ti sukno i grčki se zove porfyros, 
to se on tako nazivlje: Porfirogenetos, što znači: 
rođen u grimizu. On je vladao od 912. do 959. godine, 
pa je po tome upravo suvremenik kralja Tomislava, 
Napisao je taj car više knjiga i u jednoj govori o Hrvat- 
skoj. Pripovieda, kako je njegov davni predšastnik car 
Heraklije pozvao i molio Hrvate, da protjeraju Avare, 
koji su bili osvojili mnoge njegove zemlje i pobili čitavo 
stanovničtvo, Rimljane. Zatim kazuje car, kako su 
Hrvati došli i naselili se u Dalmaciji, koja je u ono doba 
dcpirala sve do Beograda. Pripoviedajući dalje o Hrva- 
tima zabilježio je i ono o brodovlju, pješacima i konja- 
nicima kralja Tomislava. Kud ćeš boljega svjedoka? 

Poštar skoči na noge kao pomaman: 

— Uh! uh! Kad još pišu naši neprijatelji, da Hrvata 
nije bilo, nego da ih je Austrija stvorila! A evo, je li 
Austrija izmislila Popa Dukljanina i Konstantina Porfi- 
rogeneta ? 

Don Lovre nastavi: 

— To ti je, moj Stipe, po onu našu: Reci mi, da ti 
ne rečem! Nije nas Austrija ni stvorila ni izmislila, ali 
jest odgojila i branila i stvorila hrvatske neprijatelje i 
ovdje u nas na primorju bez razlike soja i plemena i ta- 
mo na Savi i Dravi. No ne brinimo se zato, sunce se ne 
da dlanom sakriti! : 


12 


Kad je dakle kralj Tomislav junački odbio više puta 
Madžare i pridružio svojoj državi Posavsku Hrvatsku, 
palo na nj oko i bizantinskoga cara. Vidi car, onakav 
goran junak može biti carstvu u nevolji od pomoći. A 
zaista carstvo bizantsko našlo se u nevolji. Godine 917. 
bijaše bugarski vladar Simeun Veliki nemilo po- 
tukao bizantinsku vojsku, pa se dapače prozvao »car i 
samodržac Bugara«<. Bilo to krivo Bizantu, jer su Grci 
u Bizantu držali, da kako je jedan Bog na nebu, tako je 
i jedan car na zemlji u građu Bizantu. U to vrieme mje- 
sto nedđorasloga cara Konstantina Porfirogeneta vladala 
njegova majka. Zbog tih neuspjeha stali Grci kriviti ca- 


- ricu, pa je strpali u samostan kao koludricu. Carski ad- 


miral Roman Lekapen prisilio mladoga cara, da 
vjenča njegovu kćer, i kad se to dogodilo, onda admiral 
Lekapen uzeo uzde vlasti u ruke, a car Konstantin za- 
tvorio se među svoje knjige te učio i pisao, pa tako su 
i nastale one njegove knjige, o kojima sam vam čas prije 
govorio. No malo Lekapenu bilo, što kao carev tast vlada, 
on se doskora proglasi carem i suvladarom Konstanti- 
novim. Sve to motri car bugarski i promišlja: treba 
zmiji glavu satrti, hoćeš li biti miran od nje. Zato odluću 
udariti na sam Bizant (Carigrad). U Bizantu se ljuto 
prepali, pa zovu Simeuna na pregovore. Misle: pametniji 
smo, vještiji smo u diplomaciji, pa ćemo Simeuna nad- 
mudriti. Da, ali u Simeuna bistra pamet, pa on zaista 
došao na prijateljske razgovore, a kad Grci stali šarati, 
on će ti im odlučno: ' 

»Pristajem na mir, ali pod jednim uvjetom. Roman 
Lekapen ima se odreći carske krune i grimiza, a mene 
ćete primiti za svoga cara i gospodara!« 

Naravno pregovori se razbiše. Simeun potraži nove 
saveznike. Na Jadranu mu je bio vjeran saveznik za- 
humski knez Mihajlo Višević, čija se vlast prosti- 
rala oko Mostara i Neretve, ali taj mu ne može dovesti 
toliko lađa, koliko bi mu trebalo, da napadne Carigrad s 
mora. I Simeun ponudi savez protiv Bizanta Arapima, 
koji su imali svoju državu u Sjevernoj Africi. Pomognu 
li Simeunu Arapi, zakukat će Grci. No Grci su bili vje- 
šti diplomati. Obratiše se u toj nevolji onome, koga su 

najviše mrzili i otimali se njegovoj duhovnoj vlasti, za- 
moliše za pomoć papu rimskoga. Patriarh carigradski 
Nikola piše papi Ivanu X., da ga priznaje poglavarom 
čitave Crkve i moli ga, da pošlje svoje poslanike u Cari- 
grad, da provedu jedinstvo grčke crkve s rimskom. To 
je papa i učinio, a onda car Roman Lekapen moli i za- 
klinje papu, da ga izmiri s carem Simeunom. Pa i to 
bilo. Pred zidinama carigradskim zagrliše se i izljubiše 
car Simeun i car Roman kao pravi kršćani, ali ipak ne 
Sklopiše mira, jer jedan drugom ne vjerovali. 

— Poljubili se kroz kamiš! — veli glavar. 

— Upravo tako. No za nas Hrvate bilo koristno, 
što se Grci s papom izmirili. Hrvati su od svoga pokr- 
štenja bili vjerni pristaše rimsko-katoličke Crkve. Nisu 
takovi bili dalmatinski gradovi: Kotor, Dubrovnik, Split, 
Trogir i Zadar. 

Đak Ljubo upade u rieč: 

— Bizantinska Dalmacija. 

— Deder, Ljubo, kaži ti, što je to Dalmacija u doba 
kralja Tomislava? — ponuka ga Don Lovre. 


Ljubo je bio vrstan učenik, pa liepo razloži svojim 
seljanima ovako: 


— Dalmacija nije uviek imala iste granice. Za doba 
Ilira, koji su živjeli u našoj zemlji prije Krista, Dalma- 
tska zemlja sterala se oko Duvna i Solina do Neretve. 
Kad su Rimljani osvojili zemlje Ilira, a to je trajalo 
dugo vremena, osobito dok su pokorili ratoborni. ilirski 
narod (od 229 prije Krista do 9 poslije Krista), onda je 
nastala u doba Dioklecijanovo pokrajina Dalmacija. 
Granice joj bile Istra, Sava do Beograda, pa crta odatle 
na Skadar u Albaniji i onda Jadransko more do Istre. 
Ovu su rimsku Dalmaciju zauzeli Hrvati od Avara, kad 
.su Avari i drugi barbarski narodi iztriebili i pobili go- 
tovo sve Rimljane i Ilire, koji su primili rimski jezik. 
Tako je Dalmacija opet izgubila svoje granice. God. 
803. i 812. kad je Karlo Veliki sklopio mir s Bizantom, 
on je prepustio Bizantu ono pet gradova Kotor, Dubrov- 
nik, Split, Trogir i Zadar, te otoke Rab, Cres, Lošinj i 
Krk. Ovi gradovi i otoci prozvaše se Dalmacijom — a 
sva ostala zemlja Hrvatskom. 

Don Lovre pohvali svoga đaka, da je dobro protu- 
mačio, što je Dalmacija u starohrvatsko doba, a Lju- 
binu oteu sve brk poigrava od radosti. 

— Dakle, — nastavi Don Lovre, — ova Bizan- 
tinska Dalmacija nije slušala rimskoga papu, 


. već carigradskoga patriarha i carigradskog  (bizantin- 


skoga) cara. U znak pomirenja patriarh carigradski pre- 
pusti papi Dalmaciju i tako se nađoše zajedno Hrvati i 
Dalmatinci u istoj crkvi. No to nije bilo dosta Bizantu. 
On je želio steći saveznika. Kako sam već prije spome- 
nuo, palo mu oko na Tomislavljevu vojsku, pa da ga 
predobije za se, ponudi car bizantinski Tomislavu, da će 
ga imenovati upraviteljem dalmatinske pokrajine ili 
kako su onda Grci govorili: dalmatinskog: temata. To je 
Tomislav drage volje primio, i car mu predao gradove i 
otoke i imenovao ga prokonzulom ili po grčku hipa- 
tos-om, a obje rieči znače upravitelj pokrajine. 

Šta je već moglo smetati, da se Tomislav proglasi 
kraljem? Krivo bi bilo misliti, da je Tomislav dobio kra- 
ljevski naslov kao kakav dar. On ga je zaslužio svojim 
junačkim djelima, što je obranio Italiju od madžarske 
najezde i bio prijatelj caru u Bizantu. 

I glavar i lugar i poštar, a i svi slušatelji škrinuše 
zubima od puste želje, da im se je bilo proslaviti zajedno 
s Tomislavom. Glavar tuče štapom po kamenu, kao da 


. odsieca glave u boju. 


— A što ćete, znam, vi biste željeli, da ste se rodili - 
u ono slavno doba, pa da jašete konje vitezove, a ne da 
ovako bez srdca junačkoga gledate, kako vam ljetno 
sunce pali njive i polja, a pomoći ne možete. Svaka u 
svoje vrieme, oni bili ratnici, a vi ratari. 

Svi junaci mukom zamukoše i nikom ponikoše, a 
don Lovre prosliedi: 

“— Zaslužio je Tomislav krunu i kao ujedinitelj hr- 
vatskoga naroda ovoga na moru i onoga na Savi, a za- 
služio tu čast i hrvatski narod, jer se osovio na svoje 


noge i prosvietlio se. 


Nije točno poznato, kad je dobio Tomislav naslov 
kralja, no svakako između godine 914. i 925. Čuli ste, 
da je po Tomi Arciđakonu bio još knez godine 914., a 

weć godine 925. piše mu papa rimski Ivan X. pismo i 
štavlja na početku naslov: Tomislavu, kralju 
Hrvata. Dakle znači, da je godine 925. već bio kralj. 

Stara Jela već dva tri puta provirila na vrata žup- 
ške kuće, znak, da je objed na stolu, pa se Don Lovre 


oprostio s družtvom i urekao, da će sutra reći misu oko ' 


devet sati i onda će nastaviti pripoviedanje o kralju To- 
mislavu. Š 

Odlazeći kući glavar sve vrti glavom i tuče štapom 
po drači uz seoski put kao da bi nekom glavu odsjekao. 


CRKVENI SABORI U SPLITU 


Sutradan nastavio se razgovor ugodni pod hrasto- 
vinom. Don Lovre srknuo kaplju kave, pa počeo: 

— Kad su se jednom našli pod istim žezlom Hrvati 
i Dalmatinci, trebalo je urediti mnoge stvari i pitanja. 
Ponajprije valjalo je urediti crkveno pitanje, tko će biti 
glava Crkve u Hrvatskoj. Kad su g. 863. za: crkvenoga 
razkola dalmatinski biskupi pristali uz patriarha, pri- 
stao s njima i splitski nadbiskup. Hrvati poručili papi: 
»Sveti otče, mi ne ćemo slušati razkolnike i biskupe, 
koji tebe ne slušaju, zato nam daj biskupa, koji će biti 
naš pravi pastir i učit će nas pravoj vjeri Kristovoj, 
kako su svoj puk učili sveti apostoli.« 

Papa se odazvao molbi Hrvata, i jer nije nijedan 
dalmatinski biskup njega Slušao, to on postavio za Hr- 
vate biskupa u Ninu. Tako su Hrvati dobili svoga bis- 
kupa, koji je upravljao čitavim hrvatskim narodom i 
. nije bio nikome podložan nego ravno papi, dok su drugi 
biskupi morali slušati nadbiskupa, a nadbiskup papu. 
Kad su se dakle dalmatinski biskupi vratili k Rimu, 
stala ih vika, neka se obnove granice njihovih biskupija, 
kakve su bile, dok oni nisu prišli Carigradu i njegovu 
patriarhu. To je značilo, da im se pokore župe i zemlje 
hrvatske. Bilo je i drugih pitanja, koje je trebalo rie- 
šiti, pa je zbog toga bio sazvan sabor u Split god. 925. 

. Papa je Ivan X. poslao više pisama. Jedno je uprav- 
ljeno »splitskomu nadbiskupu Ivanu i svim njemu pod- 
ložnim (područnim) biskupima«. 

Papa ih ovako kori: »Čudimo se, $to vi, ljubezni vjer- 
nici, zanemariste posjetiti sv. rimsku crkvu za toliko mje- 
seci i godina, crkvu apostolsku i obću, na koje svetoj 
stolici sjedimo, i od koje sve druge crkve imaju primiti 
slast dobre nauke. I budući je do nas dopro glas, da se 


. uz vaše mučanje i odobravanje širi u našem području 
. nauka, koju ne možemo naći u svetim knjigama, to se 


veoma žalostimo prema onoj rieči apostola: »Ako tko 
naučava što mimo ono, što se nalazi u svetim knjigama, 


neka bude proklet, pa bio i anđeo s neba«. Ali daleko 


bilo od vjernika, “koji Krista štuju, da bi zabacili nauku 
evanđelja i crkvene zakone i apostolske naredbe, te pri- 
stali uz nauku Metodija, kojega ne nalazimo ni u jednoj 


knjizi među svetim piscima. Zato vas opominjemo oz- 


biljno, da u Sporazumu s našim biskupima Ivanom sv. 
Jakinske crkve i Leonom svete Palestrinske crkve od- 
važno u Hrvatskoj zemlji sve stvari popravite, tako da 
se ne usudite udaljiti se od nauke gore spomenutih bis- 


kupa, te da se u Hrvatskoj zemlji služba Božja obavlja 


po običaju sv. rimske crkve t. j. u latinskom, a ne tu- 
đem jeziku.« ' 

Eto, dakle, u pismu papa kori dalmatinske biskupe, 
što su dugo vremena (od 863. g.) bili daleko od rimske 
stolice, kaže, da je dopro do njega glas, kako se u nji- 


hovim biskupijama širi neki pokret. Po svršetku pisma, 


gdje govori, da se protivi običaju rimske crkve obav- 
ljati službu Božju u tuđem, a ne latinskom jeziku, mo- 


-žemo razabrati, da je netko javio u Rim, kako se“u Hr- 
vatskoj služi sv. misa hrvatskim jezikom. To je ona 


nauka Metodijeva. No kako je bilo dotada prošlo samo 
trideset godina od smrti sv. Metoda, koji je proveo čitav 
Život u širenju vjere kršćanske i bio svom dušom odan 
katoličkoj Crkvi, to je čudno, da papa piše onako o sv. Me- 


todu. Baš po tome neki sumnjaju, da onako pisao, već : 


da je sve ovo, što se tiče glagolice, kasnije umetnuto u 
Ove spise o saborima. Kako bilo da bilo, opetuje se uviek 


ista pjesma, da Hrvate uviek psikazuju u rđavom svietlu 

i napadaju ih oni, koji su sami krivci. Tako i ovoga 
puta — netko s ove strane Jadrana, tko je do tada 
draga srdca slušao carigradskog patriarha kleveće Hr- 
vate, da su krivovjerci i to javlja papi. 

Glavar udari štapom i promrmlja: 

— Janje vuku muti vodu! 

— A sada čujte, što papa Ivan X. piše Tomislavu i 
narodu. Evo pisma: »Biskup Ivan, sluga slugu Božjih, 
dragome sinu Tomislavu, kralju Hrvata i uzviše- 
nom knezu Humljana Mihajlu i prečastnom subratu na- 
šem Ivanu, nadbiskupu svete solinske crkve, svima po- 
dručnim biskupima, dapače i svim županima, svima 
svećenicima i cjelokupnom narodu po Hrvat- 
skoj i Dalmaciji stanujućemu. 

Papa kaže u pismu, da mu je dužnost iz koriena 
izčupati tmninu zloće iz svakoga družtva kršćana, i na- 
stavlja: »a osobito iz onih, za koje se zna, da su naj- 


osobitiji sinovi svete rimske crkve«. Dakle ipak priznaje, * 


»da su Hrvati njegovi najvjerniji kršćani.« Pa će dalje 
doslovce ovako: »Tko naime sumnja, da je hrvatsko 
kraljevstvo spomenuto u početku apostolske i obće 
crkve?« Zato ih nuka, neka šalju na nauke svoju djecu, 
da ih ona naučivši kršćanske istine uzmognu odvratiti 
od obmama grieha. Ujedno ih odvraća, da ne slušaju 
misu u slavenskom ili barbarskom jeziku već u latin- 
skom, i da slušaju njegove poslanike, koji će ih 1 svemu 
dobro uputiti. : go ota ' 

Ne treba se čuditi, što papa zove slavenski jezik 
barbarskim. U ono doba to nije bila pogrdna rieč kao 
danas, već se tako nazivali svi jezici i narodi, koji nisu 
bili grčki ili latinski, jer je sva prosvjeta bila u tim 
dvama jezicima. Bilo je velikih narođa, pa i prosvietlje- 
nih, koji su zvali svoj vlastiti jezik i narod barbarskim. 
Tako na pr. Franci, Goti i Burgundi u svojim zakoni- 
cima zovu sebe barbarima spram Rimljana. ; 

Najprije su se pročitala pisma papina, a onda se 
započelo saborovanje u crkvi sv. Dujma u Splitu. Pred- 
sjedaju papini poslanici, a na počastnom mjestu sjedi 
kralj Tomislav i knez zahumski Mihajlo Višević. Uokolo 
sjede dalmatinski biskupi s nadbiskupom splitskim na 

čelu, a naš Grgur Ninski sjedi sam sa kojim svo- 
jim svećenikom, Kralj i knez doveli sa sobom župane, ali 
ni kralj ni župani nemaju prava glasovati u crkvenom 
saboru, oni samo slušaju i drže red. 


Po stolovima i klupama leže knjige zakona crkve- 
nih i Sveto Pismo, sve na koži izpisano. Pisari bilježe, 
što se govori i zaključuje. Glavna je prepirka, tko će 
biti prvi crkveni poglavar u Hrvatskoj i Dalmaciji: 
splitski nadbiskup ili ninski biskup. Sve je drugo za bis- 
kupe manje važno. ' 

Nadbiskup splitski pozdravivši papine poslanike i 
kralja Tomislava stade dokazivati, da je pravo njegove 


biskupije, da bude glava Crkve u Hrvatskoj i Dalmaciji. 
Kaže on: . ' 


I.* U staro doba poslao je sv. Petar, poglavica apo- 
stola, sv. Dujma u Solin, da propovieđa vjeru Isusovu. 
Tu je dakle začetak naše svete vjere u ovim stranama 
ali poslije razasuća Solina, njegove sw svete kosti pre- 
niete u Split i nalaze se u ovoj crkvi, u kojoj mi evo sa- 
borujemo. Zbog ovoga pravedno je i zakonito, da ima Dr- 
venstvo među svim našim biskupijama onaj grad, gdje 
počiva sveto tielo Dujma mučenika. A koji grad ima pr- 
venstvo, taj je metropola, crkva matica vjere po našim 
biskupijama, i njegov biskup ima pravo, da sazivlje u 
svoje sjedište crkvene sabore, kamo su dušni doći bisku- 
pi ove zemlje i pokrajine. Nađalje pravo je splitskoga 
nadbiskupa, da posvećuje druge biskupe. 

Diže se ninski biskup Grgur i dokazuje, kako je 
splitski nadbiskup izgubio pravo da bude prvi u Hrvat- 
skoj. On se je odvrgao od prave katoličke vjere, pa je 
papa podigao biskupiju u Ninu, da sačuva katoličku vje- 
ru i zakon u Hrvatskoj. Stoga on ne priznaje u Hrvat- 
skoj nikome prvenstva, već ninski biskup je jedini erkve- 
ni poglavar u Hrvatskoj i ne sluša drugoga nego samog 
papu i prima od njega posvećenje. 

Graknuše nato dalmatinski biskupi i jedan od njih, 
koji je bio najvještiji u zakonu uze govoriti: »Braćo! Za 


* Kurzivnim, razmaknutim glovima izpisani su zaključci 
sabora, kako se nalaze upisani u starim spisima. 

rasula rimske vlasti i carstva opustiše mnogi gradovi po 
ovoj zemlji. Čujte, što piše sv. Jeronim, naš Dalmatinac 
svome prijatelju Heliodoru god. 396.: ,Već je dvadeset, 
i više, godina, da između Carigrada i Alpa dnevno teče 
rimska krv. Got, Sarmat, Kvad, Alan, Hun, Vandal i 
Markoman pustoši i pljačka. Koliko odličnih i plemenitih 
tjelesa palo žrtvom strasti ovih divljih životinja. Zarob- 
ljeni su biskupi, poubijano svećenstvo, nema više Božjeg 
štovanja. Crkve leže u ruševinama, uz oltare Kristove 
privezani su konji, a moći su mučeničke porazbacane. 
Svagdje samo tuga i užas i mnoga slika smrti'. Tako su, 
braćo, propali naši gradovi, puk nam se izkorienio, crkve 
pcpaljene...« 

— A mi smo Hrvati izbavili ih te pokore i zla, —- 
upade u rieč Don Lovri glavar i udari štapom po kame- 
nu. Don Lovre nastavlja: 

IL. I biskup kaže dalje: »Kad nije više bilo puka, na- 
ravno propale su i biskupije, jer po crkvenim zakonima 
nije dopušteno postaviti biskupe u malim gradovima, da 
biskupsko dostojanstvo ne izgubi od svoga ugleda. No 
kako su se prilike sredile, i barem gradovi uz more opet 
napučili, to predlažem, da se namjeste biskupi u svim cr- 
kvama, za koje se znade, da su imale biskupe, a sad ima- 
ju dosta svećenstva i puka.« 

II. Biskupi povladiše, a on nastavi: »Stari su naši 
uzakonili, da se ne smiju nipošto pomicati međe ustanov- 
ljene od pređa, zato neka svaki biskup drži međe, koje su 
mu označene i neka nipošto ne posiče za tuđom biskupi- 
jom. U njegovoj biskupiji neka mu je pravo krstiti, po- 
svećivati crkve, rediti svećenike i dieliti potvrdu. 

IV. Za ratova i smutnja prešli su mnogi crkveni po- 
sjedi u svjetovne ruke, zato predlažem: da crkveni posje- 
di, koje su dali ustanovitelji crkava na čast svetih i 
oproštenje grieha, nikako ne smiju služiti svjetovnim 
svrhama, jer jednom Bogu posvećena stvar nema. se pod- 
«vrći ljudskoj službi. : 

V. Pogotovo se ne smije oteti, što je darovano crkvi 
sv. apostola Petra. 

VI. Pogledavši na kralja i župane uze biskup raz- 
predati o svjetovnim pitanjima. U Hrvatskoj, po našem 

nesretnom običaju, bilo razdora. Borile se za priestolje 
dvie kneževske porodice, pa bilo i mrtvih glava. Tako 
knez Domagoj protjerao sinove kneza Trpimira, a to su 
bili otac i stric Tomislavovi, Domagojeve pak sinove 
zbacio bio Zdeslav, ovoga ubio Branimir, ali Branimira 
ne nasliedi njegov sin nego opet otac ili stric Tomislavov 
po imenu Mutimir.« ' 

Obzirom na ove nesretne prilike predložio onaj bis- 
kup, da sabor zaključi ovo: 

»Ako pripuštenjem Božjim u pučkoj buni bude ubijen 
poglavar zemlje, budući da ostaje nekašnjeno ono, što 
mnogi počine, to moraju dieliti milostinju za njegovu du- 
šu oni, koji su krivci toga grieha, moraju nadalje pošti- 
vati njegove zađušbine, t. j. ako je crkvu sagradio ili ro- 
bovima dao slobodu, također imaju štititi njegovu ženu i 


blago postupati s njegovom djecom.« 


— Pošteno je govorio — potvrdi glavar. 
Poštar se našali: ' 


— Potežeš ti, glavaru, za svoju stranku, ali ne boj 
se, ne će tebe Cišćani. 


— Pa da i hoće, — lugar će, — nije ni crkve sagra- 


odio ni zadužbine ustanovio. 


— Nego što sam tebe vina napojio, — odvrati glavar. 

Poslije ove šale Don Lovre će: 

— Po svoj prilici ona buna, o kojoj govorio biskup, 
bila je za Zdeslava, koji bio pristao uz carigradskoga pa- 
triarha, pa ga puk ubio. Jedan mletački pisac iz desetoga 
stoljeća pripovieda, da ga je ubio Branimir i onda se sam 
zaknežio, no sva je prilika, da je Branimir bio samo vođa 
u toj buni. To je bilo g. 879. 

VII I u sedmom članku sabor se pozabavio jednim 
zločinstvom. Evo toga slučaja: »Ako bi koji zlikovac za- 
dahnut vračjim duhom, zlonamjerno kao Juda, ubio svoga 
gospodara, nek mu se o vrat objesi kamen, a tielo gvož- 
dem opaše — pa neka se izagna iz zemlje i tamo čini po- 
koru«. ' 

Potom u osmom i devetom članku uredio sabor odno- 
se između kotorske i dubrovačke biskupije i naredio ne- 
kome biskupu Liciniju, da bude zadovoljan samom svo- 
jom biskupijom, a neka ne uzimlje tuđe župe. 


Dotle išlo sve nekako mirno i u redu, premda Grguru 
Ninskome nije bilo pravo, što je biskup predložio, da 
splitska crkva ima prvenstvo u Hrvatskoj, no čekao on 
svršetak sabora, pa će. kod konačnoga glasovanja ustati 
na obranu svoje biskupije. Napokon će onaj biskup: »U 
tri je jezika bio nadpis na križu Gospodinovu: grčki, ži- 
dovski i latinski, zato je pravo, da se služba Božja vrši 
samo u ta tri sveta jezika.« ' 

Ne mogao se uzdržati poštar, pa prekide Don Lovri- 
no pripoviedanje: 

-— Pameti! A ta ga tri naroda najviše i pogrdila. 
Židovi ga odbacili i razpeli, Pilat, rimski namjestnix, 
Pravednika osudio, a Grci razderali Njegovu haljinu, 
razkinuvši jedinstvo svete Crkve. 

— Nije ni ta da se zabaci! — odobri Don Lovre i 
nastavi: 

— Biskup onaj predložio deseti i jedanaesti članak, 
koji ovako glase: : 

X. »Nijedan biskup naše crkvene pokrajine nek se 
ne usudi ikoga u slavenskom jeziku promaknuti na koji 
crkveni čin iliti stepen, no može takav (u hrvatskom je- 
ziku) služiti Bogu kao klerik ili samostanac. Misu služiti 
neka mu ne dozvoli, osim da je nestašica svećenika; ne- 
ka u tom slučaju moli papu, da takvome svećeniku (Hr- 
vatu) dopusti vršiti svećeničku službu.« 

Glavar već digao štap, da lupi po kamenu, ali ga 
don Lovre predusreo: 

— Polako, glavaru! Čuj još jedanaesti i dvanaesti 
članak! U jedanaestom članku kaže: »Neka znađe biskup 
Hrvata, da je kao id mi svi podložan našoj metropolitan- 
skoj crkvi.« A sada čujte, kako se zaprietiše Hrvatima! 

XI. »Ako šele prvaci Hrvata podrediti svome bisku- 
pu sve biskupije naše metropolije, neka nitko od nas po 
čitavoj njihovoj zemlji ne krsti niti posvećuje crkve ili 
svećenike. Ipak ako bi tko (od Hrvata) u duševnoj. po- 
trebi zatražio od nas u našem prebivalištu posvetu, krst 
ili potvrđu, neka (biskupi) po čitavoj pokrajini bez ika- 
kva. straha to pođiele. Uostalom neka Hrvati Bogu. ođ- 
govaraju zajedno sa svojim biskupom za sve ono, što će 

pretrpjeti štete kršćanska vjera. Naša je savjest pred 
Bogom čista.« 

Dakle sada da potanko razgledamo ova dva za nas 
važna članka! ' 

U desetome se zabranjuje, da biskupi rede svećenike 
glagoljaše. No glagoljaši mogu služiti »u Klerikatu«, a 
to će reći kao crkvenjaci nižih redova. 

Svećenički se red ovako dieli: 1) Biskupski red. Bis- 
kup ima svu vlast svećeničku, on može podjeljivati sve 
sakramente i on je poglavar, knez crkveni. 2) Prosti 
svećenik ili kako mi liepo kažemo misnik. Misnik ne 
može rediti drugoga svećenika, a niti dieli potvrdu, u 
crkvi je odvisan o svome biskupu i samo njegovom doz- 
volom može izpoviedati, propoviedati i vršiti svete čine. 
On posvećuje tielo i krv Gospodnju i dieli svetu pričest 
vjernicima. 3) Đakon pomaže kod svete mise, kad se 
pjeva osobito svečano. On može dieliti svetu pričest, pri- 
kazivati sv. sakramenat pri blagoslovu i može krstiti. 

— Može svatko krstiti, tako nas je don Rade učio 
— primieti lugar. ' 

— Istina je, u potrebi može svatko krstiti, ali redo- 
vito ne nego đakon i svećenik. Poslije đakona dolazi sub- 
đakon ili podđakon. On pomaže kod svečane svete mise. 
Ovo su viši redovi Ali ima u našoj crkvi i drugih 
redova, atosunižiredovi. Tko je imao niži red, mo- 
gao je služiti u crkvi kao vratar, svjećonoša, mogao je 
moliti molitve protiv zlih duhova. 

Evo glagoljaši su mogli služiti samo u ovim nižim 
rčdovima, a ne u višim. To znači ona rieč »u Klerikatu«. 

Još kaže: neka slobodno služe kao samostanci. Tre- 
ba znati, da u ono doba nije bilo mnogo svećenika u sa- 
mostanima, većinom su bili samostanci bez svetoga reda, 
dakle, što se danas kaže: braća laici. I kao takvi 
po onome članku mogu služiti glagoljaši. : 

— Pa kako se onda održaše naši glagoljaši do da- 
nas, kad ih tako htjedoše zatrti već g: 925.7 — upita 
glavar. 

— Sačuvalo ih naše siromaštvo! Pitajte evo vašega 
Ljubu i druge đake, šta su gradska djeca. Razmažena, 
a u nauku ni blizu našoj. seljačkoj, zdravoj i bistroj djeci. 

Pa ipak građani ostaju u primorju i u građu; kud bi oni . 


u Zagorje, a mi se seljaci prebijamo po ovome surom 


kamenju. I ja sam sedam godina obijao Zagorje, dok ne 


odoh na nauke, a vaš Don Rade mogao bi biti meštar 
svima, pa ostao čitav život u Zagorju. 

— I neka ga! On je naš, nije ga onakvog majka 
rodila. Hoćeš savjeta, hoćeš obrane, zagovora i pomoći, 
svega ti je u njega! — jedan će seljak. 

— Istina je. A kako je danas, tako bilo i u doba 
Tomislava i uviek. Građani, latinaši, ne išli u Zagorje 
i na selo, već tamo služili glagoljaši rođeni na selu, 
pa i radili i slavili Boga na selu, nikli iz naroda, 
razumjeli potrebe i dušu narodnu, pa srasli s narodom. 
Digni sa sela glagoljaša — možeš i crkvu zatvoriti. Bila 
je uviek nestašica svećenstva, pa tako i po samome de- 
setom članku splitskoga sabora — nitko nije dirao u 
glagoljaše. Tako: se glagolica sačuvala do dana današ- 
njega, šta više, glagoljaši prodrli njome i u gradove. I 
to je znak jakosti našega jezika i naroda. Nijedan narod 
u katoličkoj Crkvi, koja se širi po čitavom svietu i među 
svim narodima, nijedan narod, pa ni najjači, nije uspio 
na svome jeziku služiti sv. misu, već jedino hrvatski 
narod. 

Seljaci kao jedan udariše rukom po koljenu, pa će: 

— Kakvi smo, da smo, barem smo u nečemu prvi! 

— Prosliedimo napried! U jedanaestom članku odre- 
diše sabornici, da se ninski biskup ima pokoravati split- 
skom nadbiskupu. No ovdje se diže vika i galama. Grgur 
Ninski predbacuje dalmatinskim: biskupima, da su oni 
tili preko šestdeset godina razkolnici, a on je kao i nje- 
govi predšastnici bio uviek vjeran apostolskoj stolici. 
Njegova je biskupija i nastala zbog toga, što se oni od- 
metnuše od Petrove pećine, na kojoj je Krist sazidao 
svoju Crkvu. 5 

Dobro mu zapamtiše ovo Latini, pa će se vratiti 
opet na ovo pitanje. 

Poštar se uplete: 

— Ja sam čitao, da je Grgur Ninski bio ljuti protiv- 
nik Rima, a vi, don Lovre, kažete, da su to bili dalmatin- 
.ski biskupi. "a E. 


24 


T 


Don Lovre odgovori: 

— Grgura Ninskoga proglasili su neprijatelji Crkve . 
protivnikom papinim. Tko dobro prouči poviest, vidi dvie 
činjenice: 

1) Grgur je protivnik dalmatinskih biskupa, jer oni 
hoće, da njega podvrgnu svome nadbiskupu u Splitu. 

2) Grgurova je biskupija postala, kad su dalmatin- 
ski biskupi pristali uz Carigrad i ostali uza nj od 863. 
do 925. godine, za što ih papa kori u pismu, kako smo 
vidjeli. 

Tko je dakle bio neprijatelj, a tko pristaša papin ? 
Jasno je: Latini su bili papini neprijatelji, kao što su 
bili i nekoji biskupi u Siciliji, a Grgur je bio pristaša i 
vjeran sin katoličke Crkve, kakvi su bili svi ninski bis- 
kupi. 

A sada da čujemo, što se ono priete u dvanaestom 
članku! Bojali se Latini, da ne bi Tomislav pomagao Gr- 
guru Ninskome u toj borbi, pa se priete, da ne će dieliti. 
svetih sakramenata u Hrvatskoj, ako se Hrvati opru 
ovim njihovim zaključcima: I Tomislav zaista popustio, 
ostavio Grgura Ninskoga na cjedilu. Naši ga povjestni- 
čari kore i krive kojekako. Ima više razloga, zašto je ta- 
ko postupao hrvatski kralj. 

Ponajprije dalmatinski su biskupi još bili u milosti. 
Bizanta i ugledni na carskom dvoru. Nisu oni prišli Ri- 
mu protiv carske volje, već pristankom i patriarha i cara 
Romana. Od cara je primio kralj Tomislav gradove u 
upravu i time uveličao sjaj hrvatske krune. Posvadi li se 


“s dalmatinskim gradovima, lako će ih izgubiti, i car ih 


može dati u upravu kome drugome, koji ne će biti drag 
susjed hrvatskome kralju. Drugi je razlog valjda u sa- 
moj unutrašnjoj politici. Ninska je biskupija nastala za 
kneza Domagoja, a taj je od loze, koja se je borila s To- 
mislavovim pređima otimljući se za priestolje. Nin je 
bio sjedište te loze, pa valjda je časovita korist kuće 
Trpimirovića bila, da se ninski biskup ne uzvisi, jer lako 
da su ninski biskupi bili zbog zahvalnosti više skloni. 
Domagojevićima nego Trpimirovićima, od kojih je pote- 
kao Tomislav. s. 

No nije se lako dao neprijateljima Grgur Ninski. O 
tome ćemo govoriti kasnije, a sada ogledajvio još po- 
sljednja dva članka sabora, da upoznamo prilike hrvat- 
koga kraljevstva u ono doba. 

XII. U trinaestom članku stoji: »U crkvi, gdje je 
ubijen svećenik, ne smije se čitati misa prije nego ne 
dade zadovoljštinu ubojica ili puk, kako se bude činilo 
zgodnije biskupu«. 1 

I ovaj članak kazuje, kako su bila burna vremena, 
pa je bila dužnost kralja Tomislava, da stišava oluju, a 
ne da započinje nove borbe. Taj isti članak određuje, da 
svećenici ne smiju razbacivati crkveno imanje niti napu- 
štati crkvu, u kojoj su preuzeli službu, osim zbog valja- 
na razloga. I po ovome možemo suditi, kako je bio pro- 
pao red i stega zbog odmetničtva dalmatinskih biskupa. 
Ona ubojstva, zloporabe i drugi neredi nažalost bili su 
posljedica neposluha i propale stege. 

XIV. Četrnaesti se članak bavi nerazrješivošću že- 
nitbe. Uviek je katolička Crkva branila ženitbu i radije 
bi pustila, da se od nje odmetnu čitava kraljevstva, 
nego da se razstavi žena od zakonitoga muža. Pa i ne 
može drugčije raditi Crkva. Čim bi drugčije učila, 
ne bi bila prava niti istinita Crkva Kristova, jer bi .se 
udaljila od nauke Isusove i njegovih apostola. Najprije 
pogledajmo, što kaže o tome Spasitelj Isus. U evanđelju 
kod sv. Mateja ovo čitamo, da je govorio Isus Židovima: 
»Ja vam kažem, da svaki, koji odpusti svoju ženu, osim 
za preljubu, navodi je, da čini preljubu, i tko se oženi 
s odpuštenom, čini preljubu.«. (Matej gl. 5, redak 32 i 
glava 19. red. 9.). ' 

I sv. Marko pripovieda, kako je Isus rekao farize- 
jima: »Što je, dakle, Bog združio, čovjek neka ne raz- 
stavlja!« Učenicima pak reče: »Tko odpusti ženu svoju 
i oženi se drugom, čini preljubu. I ako žena odpusti muža 
gvoga i uda se za drugoga, čini preljubu«. (Marko gl. 
10, red. 4 i dalje). Jednako pripovieda i sv. Luka u 
glavi 16. redku 18. — Kako je govorio Isus, tako je 
učio i sv. Pavao. On piše Korinćanima ovo: »A._ oženje- 
nima zapoviedam ne ja, nego Gospodin, da se žena od 
muža ne razstavlja. Ako li se pak i razstavi, neka se 

više ne udaje ili neka se s mužem svojim pomiri, i muž 
neka ne odpušta žene svoje. Žena je vezana, dok joj 
muž živi, a ako joj umre muž, slobodna je« (I. Korin- 
ćanima gl. 7.). 

Rimljanima pak piše u glavi 7.:  »Tako je udata 
žena vezana zakonom za muža, dok on živi. A ako li je 
muž umro, oslobodila se od zakona muževljevoga. Zato, 
dok joj je muž živ, zvat će ge preljubnica, ako pođe za 
drugoga muža«. 

Ovo je zakon Božji, Isusov, apostolski, crkveni čvrst. 
i nepromjenjiv kao i prva zapovied Božja, koja kaže: 
»Ja sam Gospodin Bog tvoj, ne ćeš imati drugoga Boga 
izvan mene!« Jer isti Bog, koji je dao ovu prvu za- 
povied, dao je u evanđelju i zakon o ženitbi. Ne poslu- 
šaš li ga u jednoj zapoviedi — odmetnuo si se od Njega, 
kao da si Ga prezreo u čitavom zakonu. 

— Tako je! — kaže glavar: — A sad izašla ne- 
kakva moda, da se radi žene i vjera mienja. Alaj mi ga 
je čovjek, koji zbog žene krst potare! 

Don Lovre nastavi: 

— Podpuno dakle u skladu sa zakonom sv. evan- 
đelja ustanovljeno je u četrnaestom poglavlju ovo: »Neka 
se unapried ne odpuštaju žene osim zbog preljuba. Ako 
li tko odpusti ženu, neka tako ostane«. 


— Ja to ne razumiem, — kaže lugar. — Ne smiješ 
je odpustiti, a ako je odpustiš. 
— Pa posve pravo, — glavar će. — Jedino zbog 


preljuba možeš je odpustiti, ali i u tome slučaju ne smi- 
ješ uzeti drugu, nego ostati neoženjen. Tako i sv. Pavao 
uči, kako smo prije čuli: da će se žena razstavljena zbog 
preljuba muževljeva i sama zvati preljubnica, ako se 
uda za drugoga. 

Nastavi potom Don Lovre. 


— Još su u tome članku preporučili, neka se djeca 
šalju u škole, da se nauče nauku kršćanskome i tako 


* popravljaju svoje ukućane i domašnje, koji će radije 


Slušati svoje nego tuđe. 


XV. Napokon petnaesti članak zabranjuje svećeni- 
cima, da se žene, Ako je koji oženjen, mora se razsta- 

viti od postelje. Ako li se pak udovac svećenik ponovno 
oženi, neka se izobći iz Crkve. 

Ovaj nam članak svjedoči, da su u dalmatinskim 
gradovima bili prevladali pravoslavni običaji grčke cr- 
kve. Svećenici se poženili u gradovima po grčkom obi- 
čaju. 

Eto to su zaključci splitskoga sabora g. 925. Kako 
se je pak vladao Grgur Ninski prema svemu ovom, Bože 
zdravlja, pa ćemo se o tome sutra porazgovoriti. 


DRUGI CRKVENI SABOR U SPLITU 
GOD. 928. 


Bilo liepo ljetno jutro. Zemlja kao da dahće ođ 
žege. Maglice nema, ali zrak već titra od zapare. Cvrčak 
će pući od nagle pjesme. Glavar, lugar i drugi došli, a 
poštar po poslu ostao u uredu. Da se ne muče o podne. 
polaziti kući, donio glavar janje, lugar dobre »hrvaš- 
tine« opolita vina, a đaci mladih kukuruza i dvie lube- 
nice, pa ćemo se častiti. ' 

Tako smo čitav dan prošli u »razgovoru ugodnom«. 
Don Lovre poče: 

— Kad su sve u saboru svršili i zapisnike spremili, 
da ih predadu papinim poslanicima, odrediše, da i jedan 
splitski svećenik Petar pođe zajedno s poslanicima u 
Rim, te neka skupa podnesu popi na potvrdu odluke 
sabora. 

Latini trli ruke od dadelia, ali za kratko. U posljed- 
nji čas diže se Grgur Ninski i uloži prosvjed. Evo, što 
o tome javljaju stara pisma, koja je napisao neki suu- 
česnik sabora: »Kad smo bili, da ćemo sve po zakonu i 
po starom običaju završiti, onda biskup ninski, koji je 
sebi želio prisvojiti prvenstvo nad dalmatinskim bisku- 
pima, a to ga nije patrilo, podiže nepravednu parnicu 
pred papom. Zbog toga budući da su njegovi glasnici 
drugčije stvar prikazali, nego je bilo razloženo u na- 
šem pismu, to je Rimska stolica bila u dvoumici, pa je 

papa Ivan po svome poslaniku poslao pismo, da: ure- 
dimo, što nije bilo uređeno.« 


Po ovim riečima možemo zaključiti, da je Grgur 
Ninski prosvjedovao kod Rimske stolice protiv one od- 
redbe sabora, kojom se- daje splitskome biskupu vlast 
nad ostalim biskupima Dalmacije, a tu vlast ili prven- 
sivo tražio je za se Grgur Ninski. Obično se govori i 
piše, da je on vodio najžešću borbu zbog glagolice, a 
— evo ovdje čisto bistro piše, da je uložio prosvjed 
zbog prvenstva svoje crkve, a o glagolici nema ni spo- 
rena. A da je zbilja tako, imamo i drugih dokaza, koje 


ćemo po redu razviditi. 


Godine 1075. bio je sabor u Splitu pod predsjeda- 
njem papina poslanika Gerarda. Na ovome saboru po- 
novno je uzpostavljena biskupija ninska i o tome nas 
izvješćuje ovako naš zrianac Toma Arciđakon Splićanin: 
»Na ovome je saboru uzpostavljena biskupija ninska, 
koje je biskup Grgur negda mnogo jada zadavao nad- 


biskupu splitskom Ivanu odričući mu poslušnost i ne- 


pravom sebi prisvajajući metropolitansko pravo«. 


Nema dakle nikakve sumnje, da se je Grgur Ninski 
borio za to, da on bude glavar Crkve u Hrvatskoj, a 
glagolica u taj čas nije bila njegova glavna briga. I za- 
pisničar g. 925. i Toma Arciđakon: iztiču tu njegovu 
borbu za prvenstvo, a o glagolici ne spominju niti jedne 
rieči. Vidjet ćemo dapače, da ni u papinu pismu, pa 
niti u drugome splitskom saboru nije se ni slovce napi- 
salo ni spomenulo o glagolici. Pametan čovjek ovako 
razlaže: U saboru g. 925. bilo je određeno nešto, što se 
nije sviđalo Grguru Ninskome, on je uložio utok na 
Papu, papa je o tome pisao dalmatinskim biskupima, 
naredio dapače, da razpravljaju ponovno na drugome 
saboru o pitanjima, u kojima se nisu složili na prvome 
saboru. Dobro, što sada očekujemo? Ta sporna pitanja 
bit će navedena ili u papinu pismu ili u zapisnicima dru- 
goga sabora, a o čemu šute i pisma i zapisnici — ta pi- 
tanja nisu bila sporna, dakle protiv tih zaključaka nije 
Grgur Ninski prosvjedovao. Glagolica se ne spominje u 
Pismu, kojim papa nalaže, da se drži drugi sabor, a 


29 


ni taj drugi sabor ne bavi se glagolicom — dakle Grgur 
nije uložio utok protiv ukidanja glagolice. 

A sada čujmo, što papa piše: 

»Ivan biskup, sluga slugu Božjih, subratu našemu 
Ivanu, nadbiskupu solinske crkve i Forminu biskupu i 
svim područnim biskupima. Jer je među vama nastala 
prepirka o crkvenim pitanjima u prisutnosti naših po- 
slanika, to hoćemo, da dođete pred nas i pred naše bis- 
“kupe i sve uredite. Tada je naime savršena kršćanska 
nauka, kad mi po pravilu crkvenoga zakona izpravimo 
i odobrimo, što je prije zaključeno. Primivši vaše listove 
smjesta smo ih proučili, pa jer smo tu našli razlog že- 
stokog nezadovoljstva  (mrmljanja), to smo odgodili 
naše odobrenje, dok ne dođe jedan vaš područni biskup 
& Grgurom i nama očituju sve po redu, da možemo 
vama presuditi što je pravo ne odstupajući od puta pra- 
vice. O drugim pak člancima dajemo vam na znanje, da 
smo — osim gornjega pitanja — sve potvrdili, što su 
naši poslanici s vama zaključili. Budući pak da se spo- 
menuta stvar nije mogla do kraja izvesti zbog vaše 
vike, nije se moglo dati odobrenje, koje bi vezalo u sa- 
vjesti kao crkveni zakon.« 

Iz čitava pisma biva jasno, da je prepirka bila 
žučljiva, a papa ne htio odmah odobriti, što su u Splitu 
zaključili, već želio čuti, što kaže Grgur, ono što se 
veli: htio je čuti i drugo zvono. U pismu se izričito ne 
kaže, koje je pitanje tako vruće i prieporno. To će nam 
razjasniti budući događaji. Naši zapisnici nastavljaju 
ovako: ' 

»Ovo su nam pismo donieli papini poslanici Madđal- 
bert, častni biskup, i svietli vojvođa kumanski Ivan, kad 
su k nama došli dvie godine poslije (prvoga sabora), a 
mi smo kroz to vrieme često tražili, da nam se pošalje 
odluka i da se ono pitanje rieši«. 


Došavši dakle spomenuti poslanici u našu zemlju 
pođoše u Bugarsku, kako im je bilo naređeno po pa- 
pinoj zapoviedi. Obavivši posao, t. j. sklopivši mir iz- 
među Bugara i Hrvata, ponovno se biskup Madalbert 
vrati k nama i sazva sabor. 

Šta se to dogodilo, da je sam papa morao miriti 
Bugare i Hrvate? ' 

Bugarski vladar prozvao se g. 925. »carem i samo- 
držcem svih Bugara i Grka«. To bi bio već povod ratu 
između njega i Bizanta, no Bizant se bojao Simeuna, a 
ovaj opet nije bio siguran, dok su mu iza leđa bili Hr- 
vati. Stoga prije nego obračuna s Bizantom, Simeun 
pošalje veliku vojsku na Hrvate. Vodio je vojsku Alo- 
gobotur. Bizantinski pisci zabilježiše, da su Bugari 
nemilo nastradali u Hrvatskoj. 

Mir između Hrvata i Bugara velika je zasluga pa- 
pinske diplomacije, koja je zapriečila, da se dva brat- 
ska naroda krvare za korist zajedničkoga neprijatelja. 

Sklopivši taj mir Madalbert se vratio u Split i tu 
održao drugi splitski sabor g. 928. 

Jedan od biskupa dalmatinskih, koji je sastavio za- 
pisnike o ovim saborima, spominje u tim zapisnicima, 
da je Madalbert sazvao biskupe, a poimence spominje 
samo splitskoga Ivana, ninskoga Grgura i zadarskoga 
Formina te »hrvatskoga vladara«, ali mu imena ne spo- 
minje. Možda već Tomislav nije ni živio, pa je to bio 
njegov nasljednik. Na ovome saboru nije bio zahumski 
knez, jer su crkvena pitanja njegove kneževine bila 
podpuno riešena već na prvome saboru. 

Zapisničar tvrđi, da je Madalbert proučio sve stare 
običaje crkvene provincije Dalmacije zajedno s bisku- 
pima i onda prema starim zakonima odredio, da se ob- 
nove stare povlastice biskupija i to ovako: 

1. Da crkva sv. Dujma zadobije prvenstvo onako 
kako je bilo u početku, t. j. u prošlosti i da zakonski 
obavlja sve poslove u granicama svoje biskupije. 

2. Tako i svaka crkva i grad, gdje je biskupija, 
neka zadrži svoju biskupsku čast i neka ne prekoračuje 
granice ustanovljene od pređa. 

Posebno spominje uz druge zadarsku biskupiju na 
prvome mjestu, a ona prelazi na ninsku, i ovo kaže 
o njoj: ' 

»Za ninsku se biskupiju znade, da 
u davnini nije imala biskupa nego nad- 
popa pod vlašću biskupa. Stoga neka se taj 

biskup po zakonu postavi u koju god crkvu od onih, za 
koje je. sigurno i jasno, da su u prva vremena imale 
biskupe, bilo to u skradinsku ili sisačku ili pak duvanj- 
sku, buđući da su sve naseljene i uz pomoć Božju imaju 
obilje svećenika i puka. Ako li ga pak veseli, da pre- 
uzme ogromni teret biskupske časti, pa mu nije dosta 
jedna biskupija, neka primi veliki teret ovih svih triju 
biskupija na svoju i njihovu propast, jer niti će moći 
vjernici od njega primati milost biskupske službe prema 
odredbama otaca, a niti će on moći vršiti prema njima 
svoju dužnost, jer se zbog velike prostranosti težko 
inogu obilaziti.« 

Dalje nastavlja zapisničar: »Kad je sve ovo prema 
zapoviedi papinoj uređeno, častni biskup Madalbert iz- 
pitavši sve i našavši istinitim sretno potvrdi na taj na- 
čin, da nitko nigda ne smije ovo prekršiti. 

Kad su sve ove stvari, potvrđene po spomenutom 
poslaniku, prikazne rimskom biskupu (papi), on ih je 
potvrdio vlašću od Boga primljenom i ugledom sv. 
Petra poslavši svoje listove i palij.« 

Kad je Don Lovre pročitao, što je napisao stari pi- 
sac iz desetoga stoljeća, uze tumačiti svojim  prijate- 
ljima: 

— Nazvao sam zapisničarom nepoznata pisca, koji 
nam je sačuvao zaključke ovih sabora. Ne možemo reći, 
da je on bio službeni zapisničar, već kad su se sabori 
svršili,“on je skupio odluke sabora, pisma papina i na- 
pisao uvod i zaključak, pa je tako nastala poviest ovih 
sabora. On je ovaj posao obavio, kad je već papa potvr- 
dio zaključak drugoga sabora. 

Kako ste mogli razabrati, drugi je sabor razprav- 
ljao samo o dvama pitanjima: 1. tko će imati prven- 
stvo među biskupima, splitski nadbiskup ili ninski bis- 
kup; 2. o granicama biskupija i obstanku ninske bisku- 
pije. ; 
Već smo vidjeli, da je ovaj drugi sabor i po naredbi 
papinoj imao razpravljati o onim pitanjima, u kojima 
se biskupi nisu mogli složiti u prvome saboru g. 925., 
već su nekoji, a osobito Grgur Ninski, uložili prigovor 
pred papom. Kako se na ovome drugom sa- 

poru ni jednom riečju ne spominje gla- 
golica, to znači, da Grgur Ninski nije 
uložio utok protiv desetoga članka pr- 
voga sabora g. 925., kojim je bila zabra- 
njena glagolica. 

Don Lovre opazio, kako se čudno pogledaju njegovi 
slušatelji, pa će ih upitati, čemu se čude. 

Poštar, koji je dohrlio svršivši uredovne poslove, 
pa pomnjivo slušao, što se govorilo o drugome saboru, 
prvi prihvati rieč: 

— Pa kako to, da su naše knjige, a osobito novine 
uviek slavile Grgura Ninskoga kao velikog borca za 
glagolicu ? 

Don Lovre će: 

— što se tiče novina, ja bih rekao, da je malo 
koji novinar pročitao ove zapise o splitskim sabo- 
rima. Njima je glavna stvar bila, da dižu galamu 
i nezadovoljstvo, a u bit pitanja nisu ni bili vriedni 
prodrieti. Oni pak, koji su knjige pisali, bili su pod utje- 
cajem političara, poviest je služila politici. Ja sam vam 
iznio i pred oči stavio sve, što imamo zabilježeno o Gr- 
guru Ninskome, pa sudite sami. 

Nego ako se Grgur Ninski i nije borio za glagolicu, 
jer se nije ni trebalo za nju boriti, ta vidjeli smo, da 
se ona sama obranila i očuvala, ipak imamo za što sla- 
viti Grgura Ninskoga. Zaslužan je on, što je nastojao 
uzčuvati prava svoje biskupije, da on bude prvi biskup 
u Hrvatskoj, a ne splitski nadbiskup. On je svoje pravo 
mogao temeljiti na tome,-što su dalmatinski biskupi 
odpali od Rima, a ninski je biskup jedini bio i ostao 
vjeran rimskome papi. 

— A koliko su novine pisale, da je Grgur bio pro- 
tivnik Rima! — primieti poštar. 

— Dakako novine, koje su željele, da hrvatski na- 
rod odvrate od Petrove pećine, na kojoj je Isus sazidao 
svoju Crkvu. No mi posve sigurno znamo, da je ninska 
biskupija i nastala baš u doba, kad su Hrvati ostali bez 
pastira, jer se dotadašnji njihovi pastiri, biskupi dalma- 
tinskih gradova, odmetnuli i pristali uz carigradskog 
patriarha. Da je Grgur bio protivnik Rima, ne bi se on 

pozivao na papu protiv zaključaka prvoga splitskog sa- 
bora, kao što se zaista pozvao. Trn u oku bijaše ninska 
biskupija dalmatinskim Latincima, i zato su je drugim 
člankom sabora g. 928. i ukinuli. To je bio težak udarac 
za Hrvate, izgubili su time svoga vlastitog biskupa. U 
tome je krivnja i kralja Tomislava, koji je, kako vam 
već rekoh, pustio, da propadne ta biskupija, jer je Nin 
po svoj prilici bio kolievka porodice Domagojevića, a ti 
.su bili suparnici Trpimirovića. Ninska je biskupija po- 


stala za Domagoja, ninski biskup Teodozije imao je sje- « 


diniti ninsku i splitsku biskupiju i tako stvoriti jednu 
veliku biskupiju za hrvatsku kneževinu, ali smrt nje- 
gova omela je taj veliki posao. Teodozija je pak osobito 
pomagao knez Branimir, koji je pogubio Zdeslava, jed- 
noga od pređa Tomislavovih, jer je Zdeslav kušao pri- 


vesti Hrvate bizantinskoj crkvi. Eto razloga, zašto je: 


“Tomislav napustio Grgura Ninskoga. Tomislav je bio 
bliži splitskome nadbiskupu, u čijoj je blizini i bila ko- 
lievka, Trpimirovića, u primorskoj župi između Klisa i 
Trogira. Tomislav i dalmatinski biskupi bili su prija- 
telji bizantinskoga cara, što Grgur Ninski nije bio. 

Odredivši, da se ukine ninska biskupija, pustili su 
na volju Grguru, da izabere jednu od triju novopodig- 
nutih biskupija na hrvatskom zemljištu: u Sisku, Duvnu 
ili Skradinu, pa ako baš hoće, i sve tri zajedno. Po tome 
se vidi, koliko im je smetao Nin, kad toliki prostor pre-« 
puštaju Grguru. Nije Grgur smetao, već Nin, a u tome 
lako da je bio prst Tomislavov. 

Papin poslanik Madalbert ponio zaključke u Rim, 
ali u to doba nije bio već na životu papa Ivan X., već 
Leon VI. bijaše zasio na papinsku stolicu. Ovaj je po- 
tvrdio zaključke sabora i poslao biskupima pismo, po 
kojem se jasno vidi, u čemu se nisu složili biskupi na 
prvome saboru 'g. 925. — t. j. borba i prigovori i utok 
na papu odnose se na granice raznih biskupija i na pi- 
tanje prvenstva, u čemu posebice kori Grgura Nin- 
skoga. Evo toga pisma, pa da sami prosudite: 

»Leon biskup, sluga slugu Božjih, Forminu, svete 
zadarske crkve biskupu, i Grguru, svete ninske crkve 
biskupu, i svima biskupima po Dalmaciji našim dragim 

i vjernim sinovima. Budući da vas je milosrđe Svemo- 
gućega Boga bez vaše zasluge postavilo biskupima, do- 
stojno je, da rado izkazujete čast vašemu metropoliti, 
nadbiskupu svete splitske crkve, da stupajući putem: 
pravice uzmognete doprieti do gledanja Boga. Ta što 
ima gore od biskupa nepokorna svome metropoliti, bu- 
dući da piše u Afričkome. saboru, da biskup ne smije 
ništa raditi bez znanja svoga metropolite. Pa ako je 
tako, a znamo, da jest, da nijedan biskup ne smije od- 
nemariti vlastitoga metropolitu, zašto onda vi biskupi 
Prezirete vašega? Zašto nedostojno grabeći tuđe bisku- 
Pije prisvajate sebi nezakonito ime, koje vam nisu dali 
stari otci? Stoga vas opominjemo, da svi budete zado- 
voljni svojim granicama. To jest» opominjemo Formina, 


* neka tako drži svoju biskupiju, kako je bila u staro 


doba. Slično i. osorskoga i rabskoga i dubrovačkoga 
biskupa. 

Također hoćemo, da splitski nadbis- 
kup zadrži svoju biskupiju u zemlji Hr- 
vata onako, kako ju je imala solinska 
crkva, jer se ne može ograničiti biskupija gradskim 
zidinama, već se ima širiti po dalekim predjelima ze- 
malja, po selima, zaseocima, dvorcima i crkvama među 
narodom, kako je bilo u starini određeno. 

Grgurupak,kojijesilom nesretnih pri- 
lika postao biskup u zemlji Hrvata, zapo- 
viedamo, da vrši službu samo u.skradin- 
skoj crkvi. Zapoviedamo mu, da unapried 
nipošto ne prisvaja tuđe biskupije, aako 
to učini, bez sumnje bit će izobćen iz 
Crkve. : 

Palij i upotrebu palija dozvoljavamo Ivanu, nadbis- 
kupu svete splitske crkve, kako je to bio stari običaj, 
i hoćemo, da mu se od svega srdca pokoravate i da ga 
ljubite kao svoga otca, jer tada Božja milost prosine 
podanicima, kad veselo i brižno izkazuju poslušnost 
predpostavljenima. Amen.« j 

A sada da proučimo i ovo pismo! Ponajprije upada 
u oči, da je upravljeno na prvome mjestu zadarskome 


"biskupu Forminu, a tek na drugome Grguru Ninskome 

i napokon ostalim biskupima. Formin se više puta Sspo- 
minje u ovim zapisima, što: znači, da se i on za nešto 
borio. Vrlo lako, da je i on tražio za se prvenstvo među 
dalmatinskim biskupima, jer je Zadar bio sjedište bi- 
zantinskoga namjestnika (stratega), a običaj je bio u 
Bizantu, da prva mjesta u njihovoj crkvi drže oni bis- 
kupi, koji su stanovali u gradu, gdje je bilo političko 
središte. Po pismu pape Leona razabire se, da i neki 
drugi biskupi nisu priznavali splitskoga nadbiskupa, a 
to su sigurno: oni, koji su pristajali uz zadarskoga bis- 
kupa. ' 

Papa opominje poimence osorskoga, rabskoga i du- 
brovačkoga biskupa, da ne diraju u granice tuđih bis- 
kupija. ' 

Najvažnije je pak, što se papa stavio na stanovište, 
da se sve mora vratiti u stanje, kako je bilo u staro doba, 
t j. prije nego su razni narodi za seobe naroda, osobito 
Avari, iztriebili Rimljane. U staro vrieme bijaše Solin 
metropolija i imađaše prvenstvo među ostalim biskupi- 
jama, a kad su Avari razrušili Solin, onda je sielo bis- 
kupije preneseno u Dioklecianovu palaču (Split). Stoga 
papa daje nadbiskupsku čast splitskom biskupu kao na- 
sijedniku solinskih biskupa. Solinska se je pak nadbis- 
kupija širila na daleko i imala metropolitansku (prven- 
stvenu) vlast u zemlji, koju su kasnije, malo poslije 
propasti Solina naselili Hrvati — pa zato papa hoće, da 
ge ova zemlja podloži nadbiskupu splitskome. Posebno 
iztiče, da se biskupija ne može zatvoriti među same zi- 
dine, što znači, da je hrvatsko zemljište bilo sve do 
gradskih zidina, a na tome zemljištu priznavala se do 
g. 925. vlast ninskoga biskupa. 


Godine 928. mora ninski biskup poslije drugoga sa- 
bora i pisma pape Leona VI. to zemljište prepustiti 
splitskom nadbiskupu. Ninska se biskupija ukida, što je 
posve naravno, kad je papa postavio načelo: Sve po 
starome! On dapače izričito naglasuje, da je ninska bis- 
kupija nastala »silom nesretnih prilika«. Tim riečima 
nišani na one prilike i vremena, kad su od Rima odpali 


dalmatinski biskupi, pa je za Hrvate, koji su ostali 

vjerni rimskoj stolici, bila ustanovljena ninska  bis- 
kupija., 

Grguru Ninskome podjeljuje papa samo skradinsku 
biskupiju, a ne sisačku i duvanjsku, kako je bio naka- 
nio drugi splitski sabor. 

Na kraju papa podjeljuje “splitskome nadbiskupu 
palij. To je vunena naramenica, koju nose nadbis- 
kupi kao znak svoje časti. Tek poslije ovoga pisma split- 
ski je nadbiskup postigao prvenstvo među dalmatin- 
skim biskupima. Kako ste. mogli opaziti, ni u pismu 
pape Leona VI., kao ni na drugome splitskom saboru 
nije ni spomenuta glagolica, što, ponovno naglasujemo, 
znači, da Grgur Ninski nije ustao na njezinu obranu po- 
slije prvoga splitskog sabora g. 925. 

No glagolica je i dalje cvala, i ponovno će je zabra- 
niti splitski sabor g. 1060., ali mu ne će uspjeti uništiti 
je. I ninska će biskupija ponovno oživjeti godine 1075. 

Kako vidite, Tomislav je živio u doba, kad su se 
zbivali veliki i odsudni događaji za hrvatski narod. Dal- 
macija je došla u sklop njegove države voljom njezina 
tadašnjeg vrhovnika Bizanta, a Tomislav je još samo 
upravitelj njezin. Bio je to sličan slučaj kao s Bosnom 
i Hercegovinom poslije Berlinskoga kongresa g. 1878. 
Austrougarska je upravljala zemljom, koja je podpadala 
pod vrhovničtvo turskoga sultana. Pa kako je vreme- 
nom Bosna postala podpuno austrijska i priznala i vr- 
kovničtvo austrougarskog vladara (aneksija 1908.), tako 
je i Dalmacija postala zemlja hrvatskoga kralja. No o 
tome ćemo kasnije govoriti. e 

što su Hrvati izgubili ukinućem ninske biskupije, 
to će dobiti za onoga istoga kralja, koji će se ponosno 
pisati: kralj Hrvata i Dalmatinaca, a to je Petar Kre- 
šimir IV. 

PETAR KREŠIMIR 


Poslije dobra objeda po podne nastavismo svoje | 


razgovore. 

Već za objedom prešlo se vrieme od smrti Tomislava 
do doba Krešimira Velikoga. Don Lovre je kazivao, kako 
je po smrti kralja Tomislava Hrvatska pala s visine, na 
koju je on bijaše podigao, a to sve zbog nesloge i inata. 

Hrvati su sami sebe uništili. «So 

Glavar je pri tome udario šakom po stolu: 

— Ne bi nas sedam kraljeva nadvladalo, da nije te 
proklete nesloge! Pa evo ti u nas u selu. Koliko smo se 
mučili, dok smo dobili školu, a onda nikako je sagraditi. 
Svatko bi htio u svome susjedstvu. A pogledaj naše su- 
sjede Budimirčane i Biorčane! Jedan bi ih svećenik od 
šale služio oboje, ali da, ne će jedni drugima popustiti, 
pa ne dozvoljavaju, da iz jednoga sela župnik služi drugo, 
i tako nemaju ni jedni ni drugi župnika. . 

— A ne kažeš, — prihvati poštar, — kako su Bior- 
čani sagradili tri škole, jer se nisu mogli nagoditi, gdje 
će biti škola, pa eto, ljudi moji, jedan učitelj, a tri škol- 
ske zgrade. : \ 

— Tako je nekako bilo — prihvati don Lovre — i 
u nas Hrvata. Jedna kruna, a dva kralja: Miroslav i Kre- 
Šimir II. Mihajlo, pa Miroslav izgubio u borbi krunu, a 
Hrvatska snagu. Srećom žena pobjednika Mihajla Kreši- 
mira II. bila sveta kraljica, pa vidala rane naše domovi- 
ne. Nadgrobni nadpis iz god. 976. zove je »majkom sirota 
i zaštitnicom udovica«. No ni sveta kraljica Jelena nije 
mogla izčupati iz srdca svojih potomaka prokleti korov 
i otrov. Njezina tri unuka Svetoslav, Krešimir III. i Goj- 
slav u svojoj bratskoj svađi izgubili, što im bijaše dobio 
pradjed Tomislav i otac Držislav: dalmatinske gradove. 
Toma Arciđakon, kanonik splitski, pripovieda, kako je 
Držislavu Bizant poslao kraljevsku krunu, i od toga doba 


38 


: 


sr 


I 
| 
| 
| 
| 
| 
š 


da se hrvatski kraljevi prozvaše kraljevima Hrvatske i 
Dalmacije. No za otimanja o krunu i priestolje izgubiše 
ona tri brata Dalmaciju, koju zauze mletački dužd Petar 


= Orseolo i odvede Krešimirova sina Stjepana sa sobom 
kao taoca. U Mletcima Stjepan odrastao: i oženio se s 


kćerju dužđevom Hicelom, a po smrti kralja Krešimira 
(1035.) postao hrvatski kralj. Od njega i od Hicele rodio 
se Petar Krešimir, koji nosi ime dvaju djedova: dužda 
Petra Orseola i Krešimira III. 

Nadovezujući na taj razgovor don Lovre nastavi po 
podne pod hrastovima: 

— Petar Krešimir stupio je na priestolje svojih dje- 
dova i pradjedova u zreloj muževnoj dobi, a to bijaše 
sreća za hrvatsku državu. S jedne strane potomak mu- 
drih mletačkih duždeva i odgojen u Mletcima usisao je 
5 majčinim mliekom vještinu mletačke diplomacije, a s 
druge strane kao hrvatska korenika radio je svom sna- 
gom, da svoju državu podigne na onu visinu, na kojoj je 
bila za kralja Tomislava. Prva mu je briga bila, da na 
moru podigne svoje gradove, pa da njegova država ne 
bude odvisna od dalmatinskih gradova. Podigao je dakle 
Biograd na moru, Šibenik i Nin. Tamo je imala Hrvatska 
upućivati svoju trgovinu. Time bi propala trgovina dal- 
 matinskih gradova, jer oni su živjeli izključivo od zaleđa, 
koje je dotada imalo svoj izlaz na. more preko njih. Kad 
je Petar Krešimir podigao svoje gradove, dalmatinski su 
ostali kao odsječena grana osuđena, da se osuši. 

Biograd je dobio već prije svoga biskupa a potom i 
načelnika (priora) i samostalnu upravu po primjeru dal- 
matinskih gradova. Slično i Nin, u kojem više puta bo- 


oravi kralj i izdaje u njemu svoje glasovite povelje, o ko- 


jima ćemo se porazgovoriti malo kasnije. U Šibeniku je 
Podigao pomorsku tvrđavu, jer se je ponovno podigla hr- 
Vatska mornarica. Kad su vidjeli dalmatinski gradovi, 
što se oko njih događa, upoznaše, da im nema spasa, ako 
ge ne sklone pod hrvatsku zaštitu i krunu Krešimirovu. 
Od toga doba pa unapried ime Dalmacije bez. prekida resi 
naslov hrvatskih kraljeva. To ime uzimlju i Arpadovci, 
kad su postali hrvatski kraljevi, i Anžuvinci i Habsbur- 
govci, svi se oni kao i Petar Krešimir pišu: kralj Dalma- 

cije i Hrvatske. Pa i hrvatski banovi nose naslov: ban 
. Dalmacije, Hrvatske i Slavonije. 

Najmiliji grad Petru Krešimiru kao da je bio Bio- 
grad. Već pri nastupu na priestolje kralj je dao sagraditi 
u Biogradu samostan za redovnike sv. Benedikta.. 

Godine 1060. u mjesecu veljači posvećivala se crkva 
i samostan. Zgrnuo se narod iz plodne okolice Biograda, 
a u ono doba to bijaše župa Sidraga. Polegao sviet uz 
obalu morsku, opat novoga samostana Andrija i njegovi 
redovnici primaju goste, bogatu gospodu hrvatsku župa- 
ne i.vojvođde, spremaju konak kralju i njegovoj pratnji, 
a osobito su počašćeni i prisutnošću papina poslanika 
Gerarda. Biskup biogradski Teodozije vodi ovoga 


u svoj dvor, da u miru s njim razpravi neka važna cr- | 


kvena pitanja, zbog kojih je i došao Gerard u Hrvatsku. 
Prior (načelnik) Biograda Dragoslav kao domaćin pazi, 
da gospoda hrvatska budu dobro poslužena i pogošćena 
u prvome hrvatskom gradu. Sve pliva u veselju, sve upi- 
“re oči u velikog hrvatskog kralja i njegove dvoranike: 
. bana Goicu, Boleslava tepčiju, pa župane Prvanega iz 
Luke, Jurana iz Sidrage, Grgura, vratara kraljevskih 
dvora i druge. ; i I 

Kad se je posveta završila, onda je Petar Krešimir 
obdario samostan upravo kraljevskim darom. Dao mu je 
otok Žirje i svoj posjed Rogovo nedaleko Biograda. O 
tome je izdao i izpravu, a opat je dao tu izpravu prepi- 
sati u knjigu, u koju su običavali zapisivati sve darovšti- 
ne. Još se i danas nalazi u Zborniku samostanskih pra- 
va, koji je napisan u XIV. stoljeću, ovo zapisano: Godine 
od upućenja Gospodinova 1059. 
*— Oprostite, don Lovre, rekli ste malo prije, da je 
Krešimir bio u Biogradu 1060. godine, i da je tada posve- 
ćen samostan, a evo opat zapisao g. 1059. Da nije tu 
kakva prevara? — upitat će đak Ljubo. 

— Dobro si primietio, Ljubo, ali se ne sjećaš, što 
smo ono u školi govorili o početku godine, i kako su u 


ono doba brojili godine. Opat kaže: od upućenja Gospod-. 


njega... 
— A da, brzo će Ljubo, sad se sjećam. Od upućenja 
Gospodnjega, to je onaj način brojenja, što ga zovemo 

 firentinskim. 'Tako se započinjala nova godina 25. III. na. 
“ Blagoviest, — to je dan upućenja ili utjelovljenja Gospo- 


dinova, a budući da je samostan u Biogradu i njegova 
crkva obdarena od Krešimira u veljači, to po ondaš- ' 
njem brojenju još nije nastupila nova godina (25. III.) | 
pa je još trajala 1059., i opat pravo piše, a kako mi bro- 
jimo novu godinu od 1. siečnja, to je veljača njihove: 
1059. godine u nas zapravo -po našem, brojenju veljača 


. 1060. 


— Dobro si protumačio, — don Lovro će. — Dakle 
te godine ovako piše u Zborniku: 

. Godine od utjelovljenja Gospodina našega Isusa Kri- 
sta 1059. za kraljevanja Krešimira kralja Hrvata i Dal- 
matinaca, mjeseca veljače u gradu Biogradu za priora. 
Dragoslava i Teodozija biskupa izrađena je izprava o 
opraštanju od poreza i o slobodi samostana sv. Ivana 
Evanđeliste, koji se nalazi od nedavna na tome mjestu, 


- a prisutni su bili opat Andrija i njegova braća redovnici. 


Izprava je napisana po nalogu. sdmoga kralja na ovaj: 
način: : 

»Ja kralj Krešimir podjeljujem i dopuštam tebi, po- 
štovani opate Andrija, tvojoj braći i tvome samostanu, 
koji se po mome nalogu i mojom brigom, ali kud i kamo 
više vašim radom započeo graditi i dovršuje se, dopuštam 
to, da ostajući u granicama crkvenoga prava, ne budete 
podvrgnuti nikojemu čovjeku osim Višnjemu Bogu, ko- 
mu ste posvetili svoju službu. 

Vaš samostan neka bude oprošten od plaćanja sva- 
koga poreza, osim što će u znak odanosti davati biskupu 
istoga grada na dan svečanosti crkve jedno janje i bure 
vina na dar. A kad ovo dađete, neka ne bude dopušteno 
ni biskupu ni prioru vama drzko i protupravno zapo- 
viedati. 

Da ova naša izprava tiekom vremena ne izgubi sna- 
gu, potvrđujemo ju pred poslanikom svete rimske crkve, 
častnim opatom Majnardom, kojega je poslao presveti 
papa Nikola. S ovom izpravom predajemo vam zauviek 
otok, koji se zove Žirje i dvorac u blizini grada, a zove 
se Rogovo. To sa svim posjedima samostana najsvečanije 
potvrđujemo. Kad bi tko kušao poništiti ovu našu pra- 

vednu odluku, neka ga zateče srčba Višnjega i neka 
odgovara pred našim zakonom te plati stotinu zlatnika«. 

Poslije toga navode se na ižpravi svjedoci: sve sa- 
.ma gospoda hrvatska i biskup biogradski s načelnikom. 

Nije Krešimir samo taj samostan obdario. Doskora 
je on sagradio u Biogradu i ženski samostan sv. Tome, 
pa su za njegova vladanja podignuti i mnogi drugi, iz- 
među ostalih su najznamenitija tri ženska samostana: 
u Zadru, Splitu i Trogiru. , 

— To je onaj toranj s rešetkama na prozorima, — 


prihvati poštar. — Kad sam bio u Sarajevu, sa mnom se'* 


prepirao jedan muhamedanac, da u Trogiru ima jedna 
turska kuća, a to je taj samostan s rešetkama. Taj su 
samostan pomogli podići sv. Ivanu trogirskome biskupu 
u doba Krešimirovo trogirski građani. 

Splitski samostan sv. Benedikta još se godine 1735. 
sjećao kralja Petra Krešimira i postavio je na ulazu ploču 
s ovim nadpisom: »Dok je Dalmacijom upra v- 


ljao Krešimir, ovo je djelo nastalo za 


biskupa Lovre«. 

Prve koludrice bile su Katena, Stana, Ana, Agata i 
Vera, a prvi dobročinci samostana Dujam sin Dra- 
govitov i njegova žena Marula, te:jsinovi Pe- 
tran i Drago. Bilo je to god. 1069. : 

U Zadru je kraljeva rodica Cika sagradila samo- 
stan svete Marije i u nj se zatvorila s dvjema kćerima, 
a kralj Krešimir bogato nadario i taj samostan. U tome 
samostanu još i danas stoji ploča s ovim nadpisom: 
»Cika opatica, sestra Krešimira, kralja 
Dalmacije, dade podići ovo svetište go- 
dine 1066.«. A na drugoj ploči piše u samoj crkvi: 
»Ovaj hram Velikoj Majci Djevici po- 
svećen, Cika, gospođa Zadranka, sestra 
kralja Krešimira, o svom trošku sagra- 
di godine 1066.«. i 

I ovaj samostan imađaše svoj Zbornik izprava, u 
kojem se nalaze i Krešimirove povelje. 

Jedna je osobito važna, kojom je kralj i samostanu 
sv. Marije darovao kraljevsku slobodu. Izprava je pi- 
sana g. 1066. u Šibeniku, a kralj o tome ovo govori: 

M »Ja Krešimir, kralj Hrvatske i Dalmacije, sin Stjepana 


kralja, pristankom nadbiskupa Lovra i svih biskupa na- 
šega. kraljevstva te našega priestolonasljed- 
nika Stjepana i ostalih hrvatskih knezova dajem 
kraljevsku slobodu samostanu sv. Marije u Zadru«. 


U Zadru bijaše jedan još stariji benediktinski sa- - 
mostan sv. Krševana. Redovnici ovoga samostana bili 
gu osobito milovani od hrvatskih kraljeva, pa ga je i 
kralj Petar Krešimir bogato darovao sjetivši se tom pri- 
godom svih svojih pređa, koji su što dali samostanu. 
Bilo je to g. 1067. No još veći dar pokloni Krešimir 
ovome samostanu god. 1069. Sjedio je kralj, kako sam 
kaže, u blagovalištu svoje kraljevske palače u gradu 
Ninu. Oko njega za stolom posjeli zadarski biskup Stje- 
pan, ninski župan, Boleslav dvorski župan, Vukac, lučki 
župan, Valeša, djed Hrvata, Budac, kraljev. posteljnik, 
Petar, dvorski sudac, pa kapelan kraljev i neki redov- 


nici uz župane Sidrage, Cetine i Andriju, biogradskog 


načelnika. No najglavniji je i najviđeniji među njima 
kancelar Anastazije. Za stolom je bio i zastupnik bizan- 
tinskoga cara. Kralj Krešimir gleda na hrvatsku gos- 
podu i sjaj i bogatstvo, što mu kiti dvore, te će zapo- 
djeti razgovor, kako se je pomoću Božjom hrvatsko 
kraljevstvo proširilo na kopnu i moru. Gospoda se za- 
jedno vesele s kraljem, a onda im kralj saobći, da je 
odredio u zahvalu Gospodinu Bogu za podieljene da- 
rove pokloniti samostanu sv. mučenika Krševana po 
primjeru svojih pradjedova bogat dar — otok Maon. 
Sva gospoda odobriše kraljevu odluku, a hrvatski 
biskup Anastazije uze pero, da na već pripremljenoj 


- ovčjoj koži nakiti pismo. Dok je biskup i kancelar Ana- 


stazije laganom rukom pisao darovninu, gospoda su iz- 
Dijala vino u zdravlje kraljevo. 

Druga je ta darovnica, a u njoj ponosito piše: »Ja 
Krešimir po Božjoj milosti i daru vladajući Hrvatskom 
i Dalmacijom i držeći uzde kraljevstva blažene uspo- 
mene moga djeda Krešimira i otca Stjepana, koji bla- 
ženo počiva u Kliškom polju, godine od utjelovljenja 
Isusa. Krista Gospodina našega 1069. sjedeći u našem 
blagovalištu u Ninu s našim županima, knezovima 

i banovima, kapelanima također našega kraljevskog 
dvora... 
ljevstvo na kopnu i na moru odlučismo počastiti samo- 
stan svetoga mučenika Krševana zemljama i posjedima. 


Stoga darivamo tebi, blaženomu Krševanu, naš vlastiti. 


“otok, koji leži u našem dalmatinskom moru.« 

Dok je don Lovre dalje čitao povelju, glavar samo 
brk suče i tuče rukom po koljenu pa će zadovoljno: 

— Sto ti pokoja Bog dao, kralju Krešimire, i tebi, 
biskupe Anastaziju! Imamo se čime podičiti pred čita- 
vim svietom. 

Još se dosta samostana podiglo za kralja Kreši- 
mira, tako u Solinu sv. Mojsija, na otoku Rabu sv. Petra, 


u Šibeniku sv. Nikole, u Trogiru osim već spomenutoga. 


još i samostan sv. Ivana Krstitelja. 


— Znam ja, što biste vi sada htjeli znati, — don 
Lovre će, — čemu toliki samostani. Dva su tome raz- 


loga. Kako znate, o tome sam već pripoviedao u knjizi. 
»Stopama hrvatskih narodnih vladara« zajedno s don. 
Franom Bulićem, pa i u mojoj knjizi »Na vratima hr- 
Tko hoće znati, koliko su zaslužni sa-- 
mostani benediktinskoga reda za hrvatsku prosvjetu, 


vatske poviesti«. 


neka čita te knjige. Benediktinci su naučili narod gra- 


diti dobre stanove, saditi vinograde, rediti voćke, stu-- 


pati sukno, držali su škole, prepisivali knjige. Jednom 
riečju učili su nas sve grane gospodarstva i nauke. Je- 
dan takav samostan osobito je izišao na glas, jer po 
njegovim zapiscima možemo suditi, kako se. u ono doba 


živjelo, radilo i trgovalo. To je samostan sv. Petra. 


u Selu kraj Jesenica u Poljicima. Kad se je dakle to- 
liko novih samostana diglo u doba Petra Krešimira, 
onda znači, da je tada cvala uljudba i prosvjeta u hr- 


vatskoj državi. No glavni cilj ovoga rada oko podizanja. 


samostana bio je obnova kršćanskoga života. O tome 
ćemo sutra. 


Stara Jele izpekla nekoliko klipova kukuruza, don. 
Rade donio vatrenoga vina crvenike, a đaci već spre- 


mili nož, da razrežu lubenicu. 

pa budući svemogući Bog proširio naše kra- 


i 


sy 


free 


ty 


Okriepivši se odpratismo glavara niz polje do kuće 
kroz bujne kukuruze i vinograde, a onda se oprostismo 


g njim i s drugima, pa don -Lovre i don Rade nastavili 
“svojim putem, da se po zapadu sunca prošetaju. 


KRŠĆANSKI PREPOROD 


Hrvatska poviest nije se razvijala sama za sebe, 
već u vezi s događajima u susjednim zemljama. Prilike 
jedne zemlje uviek utječu na prilike njezinih susjeda. 
Tako je bilo i za kralja Petra Krešimira. 

U zapadnoj Evropi razmahao se u to doba pokret 


za popravak kršćanskoga života. Taj je pokret nastao 


u Francuzkoj, a po samostanu Cluny (Clini) zovemo ga 
klinijskim. Pitat ćete, zašto je bio potreban? Evo zašto. 
U vrieme Karla Velikoga (800. g.) Crkva i država sklo- 
pile su tiesno prijateljstvo. Carstvo je podupiralo Crkvu 
u njezinu djelovanju, a Crkva državu. Država je poma- 
gala širenje kršćanske vjere među poganima i davala 
posjede i imetak biskupima i samostanima. No doskora 
se je uvidjelo, da kraljevstvu Božjem ne treba takva 
pomoć, dapače da je štetna Crkvi. Bogatstvo je naime 
namamilo u svećenički stalež i u samostane i nevriedne 
ljude, koji nisu jaram Isusov uzimali rađi slave Božje, 
već su tražili u obilju udoban život. S druge strane nisu 
ni svi kraljevi i carevi bili dobri kršćani, već su gledali 
samo svoju korist i pomoću nevriednih crkvenih služ- 
benika .nastojali su učiniti Crkvu robinjom svoje poli- 


. tike. Posve je naravno, da su u tu svrhu birali ljude 


mekušce, koji su bili odani više njima nego Crkvi. 

Crkva je bila nekim dobrim vladarima dopustila, da 
oni predlažu koga žele za biskupa u pojedinim biskupi- 
jama, a vremenom vladari su jednostavno . postavljali 
biskupe i davali im dobra i imanja biskupije. To su vr- 
šili vanjskim načinom tako, da bi im dali u ruke bis- 
kupski štap, kao da im daju štapom i pastirsku vlast, 
koju pak može dati jedina Crkva. 

Nevrjedniji vladari primali su.i mito od još nevrjed- 
nijih biskupa, pa tako oni prodavali, a ovi kupovali cr- | 

kvene časti. Što su radili vlađari i biskupi, to su činili 
i grofovi i župnici. Oni davali za novac, a ovi kupovali 
župe. . : 
Kad se pak čovjek jednom odtisne od kraja, onda 
luta pučinom, kad zagrezne grješnik u zlo, onda sve 
dublje propada. Tako je bilo i s ovim ljudima. U bogat- 
stvu živeći, ne mareći za jedne crkvene zakone lako su 
prekršili i druge. Stali se, osobito svećenici, s reda že- 
niti. Tako se stega zabacila, neposluh i drugi poroci za- 


vladali. Svećenstvo izgubilo ugled, pa se i puk odbio od ' 


kršćanskoga života. 


što su kraljevi davali biskupima štapom posjed 
crkvenih dobara, to zovemo investitura. Ta rieč 
dolazi od latinske rieči investire, a znači navući, 
obući, dakle uvesti u crkveni posjed. Što biskupi kupuju 
biskupije, a župnici župe, to zovemo simonija, a 
dolazi od imena Simona Čarobnjaka, koji je nu- 
dio sv. Petru novaca, da mu dade moć praviti čudesa, 
kako ih je sam sv. Petar činio. Znači dakle kupovati 
svete duhovne stvari. što su se svećenici stali ženiti, to 
je protiv crkvenoga zakona, koji veže svećenika na _ce- 
libat, a to latinski znači neženstvo. Prvi su biskupi 
dali loš primjer, pa se ženili i ostavljali.u baštinu bisku- 
Piju svojim sinovima. Velikaši pak natjerali bi u samo- 
stan mlađeg sina i on bi postao opat, gospodar samosta- 
na, dok je živ, a starijemu bi se sačuvala baština. 


Glavar udari štapom po kamenu: 


— Don Lovre, je li to tako uistinu bilo, ili se Vi sa- 
mo šalite s nama? h 


— Bilo je tako. To zlo doprlo i do nas. Evo što pri- | 


povieda o jednom nadbiskupu splitskom Toma Arciđa- 
kon: »Splitski nadbiskup Dobralj bio je moćan i od 
plemićkoga roda, i nitko se nije usuđivao ukoriti ga zbog 
njegovih djela. Imao je naime ženu i djecu kao svjetov- 
njak, pa ih je držao u nadbiskupskoj palači. Čitava je 
palača odzvanjala od plača djece i vike služkinja. Bavio 
se samo svjetovnim poslovima malo se brinući za du- 
.hovne.« 


: Glavar lupi štapom tako snažno, da ga je prebio: 

— To je bio biskup! To je bio... — zabieli očima 
glavar, pa će: — A jeli Hrvat? 

Po imenu sudi, zvao se Dobralj. : 

— Ja ga se odričem! — reče glavar bacivši daleko 
od sebe slomljeni štap — kao i ovoga štapa. Ali šta! 
Svetiji je ovaj moj nego njegov štap! 

— Odrekla ga se i Crkva, kao ćeš doskora čuti, — 
nastavi Don Lovre. — Nisu, moj glavaru, ni svi biskupi 
niti svi svećenici bili takvi kao Dobralj. U Francuzkoj, 
kako sam već kazao, u*samostanu Cluny (Klini) začeo 
se jak pokret protiv zloporaba u Crkvi. Pomalo se taj 
pokret proširio nadaleko po Njemačkoj i Italiji. U Clu- 
ny-u (Kliniu) su samostanci živjeli, kako Bog zapovieda, 
pa je ovaj samostan postao sjemenište biskupa, t. j. 
mnogi su njegovi redovnici postali biskupi. Crkveni sa< 
bori, na kojima su ovi redovnici pomagali nastojanje do- 
brih i svetih biskupa, stadoše uvoditi red. Zabranjivali 
Su svećenicima baviti se trgovinom i svjetovnim poslo- 
vima, oženjene svećenike prisilili su, da ostave žene, a 
njihovu djecu nisu pripuštali svetom redu. U: tome su 
ih pomagali neki dobri kraljevi i grofovi. Od crkvenih 
ljudi najviše su radili na popravku kršćanskoga života 
pape Leon IX., Stjepan IX., Nikola II. i Aleksandar I. 
Sve je pak nadvisio svetošću, uztrajnošću i neustrašivošću 
SV. Grgur VIL. i njegov prijatelj biskup sv. Petar Da- 
mjanski, Nije bio lak posao uzprotiviti se moćnim care- 
vima, kraljevima, grofovima, tolikim biskupima i boga- 
tim svećenicima. Zli sluge radije su slušali svjetovne 
gospodare, koji su im davali bogatstvo, nego svoje crkve- 
ne poglavare. I tu se pokazala istinitom stara rieč: Bo- 
gatstvo je izvor svakoga zla. A znate li na koga se oslo- 
niše pobornici svete stvari? Na mrtve i na siromašni 
puk. Svi se mi danas molimo za mrtve, a to Crkva čini 


.od najstarijih vremena, no baš u ovo doba samostani 


stadoše širiti posebnu pobožnost »Uspomene svih vjer- 
nih mrtvih« na 2. studenoga. Ta se svetkovina počela 
Svetkovati najprije u Cluny-u za opata Odilona god. 998. 
Pobožnost prema dušama u čistilištu donosi blagoslov 


“Božji. 


— Tako je! — veli lugar. — Moj pokojni otac sva. 
ke je večeri preporučivao tri Očenaša za duše, kojih se 

nitko ne spominje, pa i ja tako činim pred mojom dje- 
com, i hoćeš li mi vjerovati, najprije osjetim blagoslov 
Božji, kad se tako molim. 

— Bolan ne bio, lugaru, Isus je rekao: »Dajte i dat 
će vam se. Kakvom mjerom budete mjerili, onakovom će 
vam se uzvratiti«. 

Ovom pobožnošću stavljali su samostani svietu pred 
oči vječni život, da ga odvrate od opačina i prolaznih 
slasti. 

Sv. Petar Damjanski osnovao je stranku prostoga 
puka, koju bogati protivnici prezirno prozvaše prosjaci- 
ma, no ovi prosjaci oslobodiše Crkvu Božju pomažući u 
svet&ćme nastojanju dobre i svete biskupe i pape. 

Oslobodivši se pape kod izbora utjecaja talijanskog 
plemstva i njemačkih careva uspjeli su, da su se odtada 


birali za nasljednike sv. Petra gorući pristaše novoga - 


pokreta. Ovi su u Rimu održali više sabora i donieli 
uredbe o popravku kršćanskoga života, pa su zatim ove 
uredbe razaslali svuda po kršćanskom svietu, te su se 
na sve strane držali pokrajinski sabori, koji su popri- 
mili te uredbe i izkorienili zlo iz Crkve. 


POKRET U HRVATSKOJ I DALMACIJI 


I u hrvatskoj su se državi držali takvi crkveni sa- 
bori. Za kraljevanja otca Krešimirova Stjepana 1. (1035 
do 1058.) bio je crkveni sabor u Splitu pod predsjeda- 
njem papina poslanika Ivana (oko 1050.). Na tome je 
saboru zbačen nadbiskup Dobralj, koji se je uzalud bra- 
nio, da se je on oženio po običaju iztočne Crkve. 

— Glavar će na to: Još se nije odrekao onoga puta, 
kojim su bili udarili njegovi predšastnici prije Tomislava. 
Ja bih u jamu bacio ljude, koji zbog žene vjeru mienjaju. 

Don Lovre stao stišavati glavara. 

— Pusti, glavaru, to je samo njegova luda izlika 
bila, ta ni iztočna Crkva ne dozvoljava biskupima že- 
nitbu. Poslije osude sabora nadbiskup Dobralj življaše u 
Splitu kao prosti svećenik. 

Po smrti svoga otca Stjepana kralj Petar Krešimir 
IV. svom je dušom pristao uz ovaj sveobći crkveni po- 

KRALJ DMITAR ZVONIMIR 


NUDYHVA TN 2S IZVIDU “€I9I 'B DUDJJSVU DJS DAG 


WONXINVTSOd WIXSNIdVdq GHudq NALZHTITNVZ 
HaLINNHX HIOAS WOGOĐIHA HZVTOd HIMINOAZ [TV4H 


js 


Ruševine krunitbene bazilike sv. Mojsije 
i Petra ("Šuplja crkva") u Solinu 


BAŠČANSKA PLOČA KRALJA ZVONIMIRA IZPISANA GLAGOLICOM 


Bila je u Baški na otoku Krku. a od g. 1936. čuva se u Zagrebu 


kret, pa je stoga i gradio i pomagao samostane i davao 
im »kraljevsku slobodu«, da budu slobodni od biskupske 
vlasti i da pokorni sv. Oteu lakše mogu raditi za popra- 
vak vjerskog života i spasenje duša. Eto, sad će vam 
biti jasna Krešimirova darežljivost prema samostanima. 


= Dobro je znao kralj, da propadanjem vjere i ljudsko 
- družtvo i država hrli u propast i razsulo. U tome se j+ 


ugledao naš Petar Krešimir u strane vladare. Jednako su 
tako bili pobožni i pristaše ovoga crkvenog pokreta: 
njemački car Henrik II., francuzki kralj Robert Capet, 
(Kapć) prozvan »Pobožni«, burgundski kralj Rudolf 
HI. i akvitanski vojvoda Vilim V. 

U početku vlade Krešimirove držao je u Rimu 
papa Nikola II. god. 1059. crkveni sabor _ u Lateranu, 
gdje je onda stolovao. Na tome su saboru prihvaćeni 
važni zaključci: 

1) Odsele papu biraju kardinali, a ne carevi ni 
plemstvo. 

2) Kad umre biskup, njegova imovina ne pripada 
njegovoj rodbini, već njegovu nasljedniku. 

— Posve pravo! — prihvati glavar, ta nije mu 
otac stekao crkveno imanje, pa pravo je, što je od Crkve 
primio, da Crkvi ostavi. Znaš, što je, nigda blagoslova 
obitelji od svećeničkog imanja. 

— Dobra ti je ta, glavaru, — odobri don Lovre. — 
Ja sam opazio, da su sve obitelji propale, kojima su 
svećenici natekli bogatstvo. Ta ja bih ti mogao po imenu 
kazati, — sinovac je danas gladan, jer propalo veliko 
blago, što ga je stric župnik ostavio. Propio se, a blago 
propalo, pa bilo s Božje ili vražje strane. 

No da nastavimo! Dalje zaključuje sabor: 
3) Nitko ne smije prisustvovati misi oženjenog sve- 
ćenika. 


4) Oženjen svećenik nema diela od prihoda crkve. 
5) Nijedan sVećenik ne smije primiti ni bezplatno 
niti za novac kakvu crkvu i službu od svjetovnjaka. 


6) Nitko ne smije biti uzdignut na kakvo crkveno 
dostojanstvo simonijom. ; 


T) Izobćen je iz družtva kršćana, iz Crkve, svaki 
svjetovnjak, koji uz ženu drži i priležnicu. 


Tri najveća hrvatska kralja — 4 49 


s 


8) Izobćen jeitko napadne ili opljač 
ka stranca, klerika, samostanca, ženu 
ili neoboružana siromaha. 

Svi uzkiknuše: 

— Pošteno i ne može nego tako! 

lavar nastavi: k 

s Baš mi je drag ovaj posljednji članak. Kukavica 
je i gori od zločinca, ništarija i pravo podmuklo pseto, 
tko udara na neoboružana čovjeka na putu, ili kad deset 
udara s puškom na jednoga, koji ni štipala nema, da se 
brani. To su palikuće, a ne ljudi. Dobro je to odredio sv. 
Otac Papa, da im nema mjesta među pravim kršćanima, 

'— Ma čemu se ti tako žestiš, glavaru? 

— Pada mi na pamet, kako je u mome djetinjstvu 
bio u nas jedan lugar, pa jednom uhvatio moju mater u 
šumi, gdje sječe drva. I moj ti junak naperio punu hari 
pa onda joj oteo kasijer, vezao je užetom i stao je tući. 
A znaš, kad ti mater tuče, krvav ti je pred očima, dok. 
si živ. 

Kad se glavar umirio, don Lovre je mogao na- 
jee Kako vidite, Crkva se je starala i za _vremenito 
dobro i miran život svojih vjernika. Ove zaključke late- 
ranskoga sabora raznieli su papini poslanici po čitavoj 
katoličkoj Evropi, pa su se iste godine poprimili u raz- 
nim zemljama. Tako je godine 1059. doga: i u Hrvat- 


.sku opat Majnard. 


Na to će đak Ljubo: 
— Godine 1060. ; f 
' — Evala ti! Tako je. Ima se brojiti po . našu da- 
našnju 1060., kako smo jučer govorili. Prispio je Maj- 
nard najprije u Biograd i tu s kraljem proslavio usta- 
novljenje samostana sv. Ivana Evanđeliste. IZ Biograda 
Majnard i kralj pošli u Split. Tu se skupili u crkvi sv. 
Dujma dalmatinski i hrvatski biskupi, a po običaju, 
kao i za Tomislava, bilo je i svjetovnjaka na saboru. 
Na ovome saboru vidane su rane u hrvatskoj državi, pa 
su i poprimljeni slični zaključci kao i na lateranskom 
saboru u Rimu. Nisu nam se sačuvali zapisnici ovoga 
sabora, a od zaključaka znamo samo za ove: 

1) Nadbiskupa splitskoga biraju jednođušnim izbo- 
TOM Svi njegovi područni biskupi, splitsko svećenstvo 
i građanstvo. Ako bi tko bio drugačije izabran, pa onda 
posvećen, to se lišavaju biskupske časti oni biskupi, koji 
ga posvete, a njegovi pristaše izobćuju se iz Crkve i sve- 
ćenicima se uzimlje imanje u korist Crkve, a svjetov- 
njacima u korist države. Jednaki zakon vriedi i kod iz- 
bora biskupa kojega god grada. Posvećenje se biskupa 
i svećenika ima obavljati u kvaterne dane. Tko krije u 
svojoj kući izobćenika i on je izobćen. 


2) Ako se unapried koji biskup, svećenik ili đakon 
oženi ili, ako je oženjen, pa ne odpusti ženu, gubi službu, 
dok se ne popravi, i ne smije uživati nikakav prihod 
crkveni. 


3) Ako bude koji klerik gojio bradu ili kosu, neka 
mu se zabrani pristup u crkvu i nek se primjereno 
kazni, ' ' 

4) Ako koji narodni prvak ili bilo koji dostojan- 
Stvenik svjetovni zatvori, udari li potjera s njegove sto- 
lice biskupa — osim ako je'6d Crkve osuđen — to pada ., 
Prokletstvo na sve začetnike i sudionike tolikog zločina. 
Njihovo imanje ima se uzeti u korist Crkve. Ako se 
tako ponese prema svećeniku ili kojemu kleriku . nižega 
reda, nek mu se udari primjerena kazna. Ne posluša li, 
nek se izobći iz Crkve. 


5) Pod prietnjom izobćenja zabranjujemo, da se 
postave sveti redovi na Hrvate, ako ne nauče latinsku 
knjigu. Zabranjujemo, da klerik bilo kojeg stepena bude 
podvržen svjetovnjačkoj službi ili da bude državni rob. 


6) Moli se, da papa iznimno od crkvenih propisa 
dopusti, da se u Hrvatskoj mogu uzimati rođaci u četvr- 
tom stepenu rodstva. j 

Toga dana nije više bilo razgovora. Poštar zamolio, 
da sutra jutrom dođu k njemu. Petak je, a prispjela mu 
je dobra morska riba, pa će čitavo. družtvo pogostiti, a 
zbog posla ne može napustiti ured. Svi odobrili, što po- 
štar predložio. ' 

SMUTNJE U HRVATSKOJ 


.. «Poštar je već dao peći ribu, dok se družtvo kupilo. 
Miris ribe dražkao je njuh i budio želju za dobrim zalo- 
gajem. Kad je sve bilo gotovo, iznio je na pladnju ma- 
stnu ribu i u drvenom »hardaku« primorsku dobru kap- 
ljicu. Pod sjenicom, s koje. su visjeli grozdovi zrela 
grožđa, družtvo se zalagalo ribom i: napajalo dobrim | 
opolom. Glavar je imao nov štap, položio ga u krilo, pa 
kad se zadovoljio jela i pila, tuckajući štapom reče: , 
— Braćo i družino! Za sve čast i slava našem kra- 
lju Krešimiru, ali najviše za one rieči, što ih izreče o 
otoku Maunu, koji leži u našem dalmatinskom moru, 
kad nas more i goji i poji, goji onako slastnim zaloga- 
jem, a poji nas ovako žarkom kapljicom sa svojih obala. 
— Obrisa brkove, pa će don Lovri: — Ovako siti, draže 
ćemo slušati! . 
“Don Lovre će: 
ž — Red je nastaviti i ne dangubiti. Jučer smo govo- 
rili o Splitskom saboru i o njegovim zaključcima.  Po- 
slije ovoga sabora odstupiše nekoji biskupi, bilo da se 
nisu slagali s onim zaključcima, bilo da se nisu smatrali 
dosta jakima, da ih provedu. Na njihova mjesta dolaze 
sveti i odlučni ljudi zadojeni novim idejama klinijevskog 
pokreta. 
Splitski je nadbiskup Ivan odstupio, a mjesto nje- 
govo uzeo osorski biskup Lovro. ' 
U Hrvatskoj kao ni u ostalome svietu nije se dalo 
gladko i mirno provesti sve ono, što je sabor odredio. 
U Italiji su se trudili sv. Petar Đamjanski, kardinal 
Hubert i savjetnik nekoliko papa Hildebrand, da dokinu 
nerede. među svećenstvom. Pisali su knjige, u kojima 
opisuju, kako su napušteni samostani, propale župe i 


biskupije i pokazivali sve posljedice nereda. Putovali su 


po Evropi provodeći odredbe lateranskog sabora. Po- 
negdje puk nije znao sačuvati mjere, pa je n. pr. u Mi- 
lanu izbacio iz crkve kanonike, koji su bili oženjeni, i za- 
tvorio im vrata crkve. No s biskupima je bilo teže. Njih 
štite moćna gospoda, koja imaju u biskupijama vrelo pri- 
hoda, jer primaju liepe svote novaca od onih, koje na- 
metnu za biskupe. Poslije smrti pape Nikole II. novi pa- 

pa Aleksandar II. morao je bježati iz Rima zbog 


* nastalih nereda. Dapače njemački kralj Henrik IV., još“ 


vrlo mlad, okupi u Basel nekoliko talijanskih i nje- 
mačkih biskupa te dade od njih izabrati protupapu, a to 
je bio Kadaloh, biskup talijanskog grada Parme, koji 
uze ime Honorije II. Ipak glavni biskupi Njemačke pri- 
stali su uz Aleksandra, II., pa je on od godine 1065. po- 
novno gospodar Rima. Honorije II. pada u zaborav, a 
Aleksandar te godine drži crkveni sabor u«svojoj palači 


u Lateranu (u Rimu). : 


U sjevernoj Italiji bjesnila je i dalje borba, u kojoj 
su gospoda svjetovnjaci ubili vođu pučke stranke Ari- 
al d a nemilo ga prije toga izmučivši. U gradu Kremoni 
bio je biskupom nećak milanskog nadbiskupa. Obadva 
su protivnici crkvene obnove kršćanskog života, pa je 
klinijevska pučka stranka potjerala kremonskog bis- 
kupa, a borbu protiv simonije i protiv oženjenih sveće- 
nika predvodio je jedan samostanski opat Kristofor uz 
pomoć malog broja svjetovnjaka. 

Još su gore bile razpaljene strasti u Firenci. Tu su 
neki redovnici obtužili biskupa, da je kupio za novac 
svoju čast (simonia). Premda im je u početku bila do- 
bra namjera, i duša te borbe bio sv. Ivan Gualbert, po- 


znati izpostnik, to se kasnije izrodila čitava stvar u ne- 


rede, pa je sam sv. Petar Damjanski morao dokazivati 
puku, da nije očita ni stalna krivnja biskupova i stoga, 
da ga ne može osuditi, jer je bolje i stotinu krivih oslo- 
boditi nego jednoga pravednika osuditi. A da je bilo sve- 
tih ljudi, evo vam primjera! Sv. Tvan Gualbert na Veliki 
petak susreo ubojicu svoga brata. Ivan je bio oboružan 
i praćen četom ljudi, a ubojica sam i bez oružja. Kad 
se ubojica prekrstio, Ivan ga zagrlio i uzeo za brata. 
Kako je bilo u ostalim krajevima Crkve, tako i u Hrvat- 
skoj. Borba za obnovu Crkve dala je povoda njezinim 


. protivnicima, da podignu bunu. Ne možemo točno ka- 


zati, što se događalo u Hrvatskoj, no da je bilo nemira 
to je sigurno. Nemiri su nastali zbog dvaju zaključaka 
splitskog sabora: zbog svećeničke ženitbe i zbog zabrane 
da se rede svećenici glagoljaši. 

E Zamislite, šta je moglo biti, kad je svećenik oženjen 
došao kući i javio ženi:  »Ženo, valja ti odlaziti iz ove 

kuće. Došla je takva naredba, da svećenik ne smije dr- 
žati ženu«. y 

Najprije psovka, vika i na biskupe i nadbiskupe i 
ra kralja i papu, a onđa okupila dječicu, pa plač i zakli- 
njanje i — muž popustio. Da, ali ne smije u crkvu, nema 
diela od crkvenih prihoda. Tako u jednom gradu, tako 
u drugom, na selima, po otocima i — - događalo se ono 

isto, što i po sjevernoj Italiji. | 
O buni glagoljaša ostavio nam. je Noni Arciđakon 
jednu priču, koja je nevjerojatna i očito je, da je izmiš- 
ljena, da se naruga neukosti naših glagoljaša. Da vidite, 
što može zloba izmisliti, pa onda i sama. vjerovati, pri- 
povjedat ću vam je. Toma priča: 

»U splitskom je saboru. između ostaloga odlučeno, 
da unapried nitko ne smije vršiti službu Božju u hrvat- 
skom jeziku nego samo u latinskom i grčkom, i da se 
nijedan glagoljaš ne redi za svećenika. Govorili su nai- 
me, da je to pismo izmislio neki Metodij, krivovjerac, 
koji je lažno i protiv katoličke vjere mnogošta napisao. 
Zbog toga stigla ga je kazna Božja, pa je nenadanom 
smrću svršio. 

Kad je taj zaključak sabora proglašen i od pape po- 
tvrđen, veoma se razžalostiše hrvatski svećenici. Sve 
naime njihove crkve biše zatvorene, i oni prestadoše vr- 
šiti službu Božju. 

Dogodi se pak, da je došao u Hrvatsku neki strani 
svećenik Vuk po imenu, koji .je hinio pobožnost i u srdcu 
nosio otrov prevare. On je puku govorio, da ga je papa 
poslao, pa da je papi žao, što su njihove crkve zatvorene. 


Stoga neka pošalju u Rim poslanike i dobit će, štogod: 


budu tražili. Oni se sakupiše na sabor sa svojim starje- 
šinama i poslaše u Rim toga Vuka zajedno s darovima. 
On je zamolio papu, da u pitanju glagolice povrati sve u 


prvašnje stanje, kako je bilo prije sabora. Papa ne htje- - 


“de slušati savjet nepoznata svećenika, već ga uputi, neka 
reče Hrvatima, da pošalju k njemu dva biskupa, pa će 
S njima razpravljati o tome pitanju. 


Onaj zlobni svećenik Vuk ne predade papina pisma 


biskupima nego onima, koji su ga poslali, i još im reče,. | 


da im je izposlovao sve, radi čega su ga poslali: crkve 
im se otvaraju, svećenici im se uzpostavljaju u stare 

službe. Još im je postigao i to, da izaberu biskupa svoga 


jezika i pisma, pa će on s njim u Rim &k papi. 

Hrvati (Toma kaže: Goti) mnogo se razveseliše i 
odmah izabraše za biskupa nekog neuka starca Zdedu 
i poslaše ga k papi zajedno s nekim opatom Potebom 
Cili Potjehom) is Vukom. 

Kad ih je papa zapitao, tko su, odgovori Vuk: »Mi 
smo iz Dalmacije. Vi ćete se, sveti Otče, sjećati, da sam 
ja već bio kod Vas, a ovi su došli pred Vas, da im kao 
i drugima udielite milost. Ovaj prvi među hrvatskim ple- 
mićima zato je došao, da primivši od Vas pouku slobod- 
nije može naučavati istinu«. 

Papa će nato: »A kakvu čast obnaša ?« 

Odgovori Vuk, da je bio svećenik-glagoljaš. 

— >A zašto ne brije bradu, kako je običaj u kato- 
tičkoj Crkyi« — upita papa. 

— »Pa zato je i došao k Vama, da Vas u svemu po- 
gluša«. 

Nato papa svojom rukom odstriže mu nekoliko dla- 
ka brade i dade ga posve obrijati. 

Papa posavjetovavši se sa svojim ljudima izjavi, da 
&u mu poznate želje Hrvata, ali da ne može odobriti, da 
glužbu Božju vrše u svome jeziku, kako su to dopuštali 
njegovi predšastnici. Razlog je tome, što su hrvatsko 
pismo izmislili krivovjerci. Stoga neka pođu kući i reknu 
svojima, da se drže odredaba njegova poslanika Majnar- 


da (to znači splitskoga sabora), dok ne dođu drugi nje- 


govi poslanici. 


Na povratku zapita Zdeda Vuka: 

— »Što nam je koristilo, da smo bili kod pape?« 

— »Ta što si god želio, ja sam ti izposlovao. Papa te 
je redio za biskupa! Tolika je vlast papina, da odmah: 
postaje biskup, kome on izčupa nekoliko dlaka iz brade«. 

Glupi starac pun veselja kupi biskupski štap i pr- 
8ten. Njegovi ga sa velikom slavom primiše, a on kag 
vuk razdirač odtjera krčkoga biskupa i zasjede na tu 
stolicu te stade rediti svećenike, crkve posvećivati i vr- 
šiti biskupske časti. Doznavši to papa odmah je poslao 


“svoga poslanika kardinala Ivana, da izčupa uzrok razko- 
oda u Hrvatskoj. Ovaj sazove sabor i oštro ukori lažnog 


biskupa pred njegovim Hrvatima izjavivši, da mu papa 

nije nikakav sveti red podielio. Zbog toga je Zdeđu i Po- 
tebu izobćio iz Crkve, a uzročnika tolikoga zla i smutnje 
Vuka odvede u Split, gdje se je skupio sabor. Tu ga svr- 
goše sa svećeničke časti, izšibaše, ostrigoše do kože, pa 
udariše mu žig na čelo i baciše u doživoinu tamnicu. 


Zdeda se ipak nije osviestio, pa je i dalje bio uzrok 


sablazni u čitavom kraljevstvu. Nato papa naredi, da ga 


svečano proglase izobćenim u rimskoj i splitskoj crkvi. 


i po čitavoj državi. I eto doskora ga stiže ruka Božja. 
Nije osjećao nikakve slabosti niti tjelesne boli, pa ipak, 
kad je pošao u zahod radi tjelesne potrebe, tu ga spopa- 
doše bolovi iznenada, i izbaci čitavu utrobu u zahod. 

Tako je čovjek, koji je pošao stopama krivovjerca 
Arija, bio i sramotnom smrću Arijevom kažnjen. Eto 
to je ta neukusna priča, — završi don Lovre. 


Glavar će nestrpljivo: 

— Ja, da mi je ovdje, tko je tu priču izmislio, prebio 
bih i ovaj štap nad njim. Ali su ti ga uviek žedni na nas. 
I uviek mi krivi. Mi krivovjerci, i naš sveti Metod, koji 
je širio svetu vjeru na sve strane, krivovjerac, a oni, 
koji su bježali od rimske Stolice, oni su mi pravovjerni. 

Lugar prihvati: 

— Pa čemu su ta gospoda u splitskoj palači primali 
bogate baštine od naših kraljeva, kad su Hrvati bili kri- 
vovjerci? 

— A šta bi od glagolice? — upita poštar. 

— Glagolica i naši glagoljaši ostadoše netaknuti. 

Bog svojih ne zapušta. To, što je bilo bune po kra- 
ljevstvu, sleglo se. U onoj priči nešto ima istine, a to je, 
da je zaista jedan svećenik Vuk bio zatvoren u tamnicu 
i odležao dvanaest godina. Najžešća je buna bila na oto- 
“ ku Krku, pa kad je papi bilo težko uzpostaviti red u sa- 
mome Rimu i Italiji, koje čudo, da i u nas nađe odjeka 
stranka, koja nije bila zadovoljna novim promjenama. 


No ipak je kralju Krešimiru uspjelo umiriti duhove 


i Hrvatska je. uživala mir, i u državi je zavladao red. 
Blagoslov se Božji očitovao i u proširenju hrvatske dr- 
žave na: kopnu i moru, čime se diči sam kralj Krešimir, 
kako smo već čuli. Dobio je kralj u svoju vlast Dalma- 
ciju, priznavala je njega gospodarom Bosna, a i ponora 
tako mu se zaista daleko proširila država. 

VLADANJE PETRA KREŠIMIRA 


Toga poslije podneva nastavio se razgovor o vlada- 
nju Petra Krešimira, Don Lovre: je kazivao dalje: 

— Dok se sve ovo događalo u Hrvatskoj, dotle su 
se opet pretrgle sve veze između Rima i Bizanta. Pu- 
kao je novi razkol g. 1054. i traje do dana današnjega. . 
Kralj Krešimir je podupirao dalmatinske gradove, po- 
slije nego ih je predobio za se. Tom ih je politikom čvr- 
sto vezao uz hrvatsku državu, da se ne zažele bizantin- 
ske vlasti. Na taj je način on postao gospodar Dalma- 
cije i Jadrana, pa je to i naglašio u onoj povelji g. 


1069. o otoku Maonu. To izrazuje i gotovo u svim svo- 


jim poveljama, kad se nazivlje: »Kralj Hrvata i Dalma- 
tinaca«. Tomislav je bio samo upravitelj dalmatinskih 
gradova u ime Bizanta, a Krešimir je kralj Dalmaeije. 
To se u Splitu pamtilo još u osamnaestom stoljeću, kad 
ono postaviše nadpis na vrata samostana sv. Benedikta, 


. da je sagrađen za nadbiskupa Lovre, dok je uzde uprave 


nad Dalmacijom držao Krešimir. 

Bizant je od nevolje prepustio hrvatskom kralju 
Dalmaciju. Pritisli ga s iztoka Turci, a u južnoj Italiji 
grabili mu građove Normani, narod bojovan i nasrtljiv. 


(Bizant je prepustio gradove Krešimiru, da ga udobro- | 


volji i priveže prijateljstvom. Hrvatski pak kralj nije 
lisičjim načinom uvukao se u gradove, pa onda bezob- 
zirno ukidao njihova stoljetna prava, nije uništavao nji- 
bovu trgovinu, niti ubijao odporne građane, već je blago 
i pošteno pustio, da se gradovi upravljaju svojim xza- 
konima, ostavio _ je staru upravu ne podvrgavši ih hr- 


 ovatskim županima, već davši im pravo, da sami biraju 


svoje priore (načelnike), biskupa i sudca. Premda su 
Hrvati branili svoj jezik u službi Božjoj, nisu ga name- 
tali gradovima, dapače kralj piše sve svoje izprave la- 
tinskim jezikom.. 

— A čemu to? Zašto ne hrvatski? — upita glavar. 

— Zato, što se u izpravama govori o raznim prav- 
nim pitanjima, a hrvatski jezik još nije bio toliko raz- 
vijen, da to liepo izkaže. Kad se je razvio, onda su se 
te povelje pisale i hrvatski. No nije tako bilo samo u 

Hrvatskoj, već po čitavoj zapadnoj Huropi, kod Nie- 
maca, Francuza, Engleza, Šveđana, Danaca, Španjolaca 
i dr. Kralj je, kako smo vidjeli, bogato darivao samo- 
stane po gradovima, osobito u Zadru. Obilazio je dr- 
žavu, da dieli pravicu i vodio je brižno upravu. Oko 
njega sjede kita i gospoda, po izbor vlastela hrvatska, 
da ih je dika pogledati. Kralj je svu brigu posvetio 
tome, da se poštuju odredbe njegovih pređa, pa je iz- 
davao povelje, kojima je potvrđivao njihove darovštine, 
a prietio je težkim kaznama svakome, tko bi se usudio 
pogaziti, što je on odredio. Ja sam slušao jednom jed- 
noga gospodina, koji zaista nije bio Hrvat, gdje omalo- 
važuje hrvatske kraljeve govoreći, da nisu imali nika- 
kve snage, pa da su se samo prietili prokletstvom 'oni- 
ma, koji bi se usudili povriediti njihove ustanove. Još 
je taj gospodin omalovažavao hrvatski dvor i kraljeve 
doglavnike, pa kazivao, da su Hrvati bili samo gusari 
i da su znali samo sitne crkvice graditi. 

Glavar diže štap: 

— Da sam ja tu bio, prebio bih mu ja i ovaj o 
glavu. k 

— Ja mu nisam Štapom po glavi — nastavi don 


Lovre, — već glavom odgovorio: Gospodine, uzmite u 


ruke povelju kralja Petra Krešimira iz godine 1070., 
kojom potvrđuje posjede samostana sv. Petra u Rabu, 
pa ćete naći ne puko proklinjanje, već ove snažne i sa- 
mosviestne kraljeve rieči: »Drzne li se tkogod, zaveden 
đavlom, da povriedi ovu darovštinu, neka zna, da treba 
biti jači od nas, ako hoće prezreti naše prijateljstvo!« 
A što se proklinjanja tiče, takav je bio običaj po či- 


.tavoj Evropi, pa nitko ne će reći, da evropski vladari . 


nisu bili ugledni. Tome gospodinu Hrvatska bijaše 
zemlja siromaha, koji su samo ovce pasli — a ja mu 
rekoli, neka prouči u listinama hrvatskih kraljeva i u 
zapiscima samostana darovštine i prodaje žita, vina, 
ulja, konja, ovaca, volova, sukna, voćaka, vinograda, 


mlinica, pa sve to uzporedi s poveljama zapadnih vla-. 


dara i naći će, da je život bio svugdje jednak. 

Što se pak tiče građevina, za kralja Krešimira pro- 
cvalo je graditeljstvo po .čitavoj.njegovoj državi po- 
čevši od Nina i Biograda, gdje su sagrađene liepe i ve- 

like biskupske crkve, katedrale, pa do Solina, gdje je 
. Bagrađena velika crkva u čast sv. Petru i Mojsiju. Taj 
| procvat graditeljstva imamo zahvaliti upravo brojnim 
. samostanima, koje je podigao i pomagao Krešimir. Mje- 
osto starijega načina gradnje malih crkvica bez stalnoga 


oblika i nacrta, u doba kralja Krešimira grade se crkve 


J t. zv. bazilike. To su duge crkve na tri broda s 


predvorjem i zvonikom. U Hrvatskoj se zvonik gradi 


uklopljen u pročelje crkve, a u drugim zemljama, oso- 
oobito u Italiji, napose nešto podalje od crkve. I u tome 


smo bili Svoji. Nažalost turska najezda je porušila 
mnoge naše crkve, ali ipak je jedna ostala sačuvana 


onakva, kakva je bila sagrađena u doba Krešimira. 'To 
je crkva sv. Petra na otoku Rabu. Jedna manja je u 


Priku kod Omiša . Drugima ostadoše samo temelji: u 
Biskupiji kod Knina, u Žažviću kod Benkovca, u Bio- 
gradu katedrala, u Jesenicama, u Poljicima, u Solinu. 

Nije dakle bila Hrvatska kakva barbarska zemlja, 
jer barbari ruše, pale i pljačkaju, a Hrvati su, osobito 
u doba Krešimira, gradili, radili i učili. 

Kako vidite, Hrvatska se popela visoko za kralja 
Petra Krešimira IV. Poslije stišane bune vladao je u 
njoj red i mir. Kralj se liepo pazio sa svojim podani- 
cima i svugdje se je svačije pravo poštovalo. Gdje kralj. 
nije mogao dostići, tamo je slao svoje dvorske župane i 
doglavnike, da kroje pravdu. A svakome je bilo slo- 
bodno pristupiti pred kralja. i tražiti svoje pravo. Tako 
je godine 1070. kralj u svojoj priestolnici u gradu Ninu 
rješavao razne državne poslove okružen »mnogim ple- 
mićima hrvatskim i dalmatinskim«, kako kaže jedna 
izprava. Najednom eto ti Radovana iz Suhovari, neda- 
leko od Nina. Klanja se kralju i gospodi, pa moli 
kralja, da ga sasluša. 

Bio je upravo veliki blagdan  Uzkrsnuća Gospod. 
njega, pa kralj taj đan odpočivao, ali kad Radovan do- 


.lazi na tako velik blagdan, bit će da mu je nevolja. 


»Koja te sreća donosi, Radovane?« pita kralj. 
>»Ne donosi me sreća, kralju, već nevolja me goni, 


da stupim pred tvoje svietlo lice. Imam zemljicu u - 


Buhovarama. Odredih je darovati samostanu sv. Ivana 

Evanđeliste u Biogradu, kad evo ti Vukmira, lučkoga 
župana s Boleslavom tvojim tepčijom, pa me pita, kako 
ja mogu tu moju zemljicu darivati samostanu. — Pa, 
dobri župane, rekoh, dajemo je za pokoj dušice moga 
otca i za duše svih mojih starijih. Nato će župan: — 
Zemlja nije tvoja, zemlja je moja, jer meni ju je kralj 
darovao. A ja, dobri kralju, znam, da ju je orao moj 
otac i moj djed, kao što je tvoj otac i tvoj djed sjedio 
eto na tome tvome priestolju. I dođoh, da te pitam, jesi 
li ti zaista dao moju zemljicu županu Vukmiru.« 

Kralj se namrgodi, pa pogledavši po gospodi hrvat- 
skoj i dalmatinskoj odlučno reče: 

»Nipošto, Radovane, ja nisam tvoju sanitju nikome 
darovao. Kako ću davati tuđu imovinu ?« 


Zatim se okrenu prema svome sokolaru Apricu te 


će: »Sokolaru, pođi s Radovanom u Suhovare, pa pred 


čitavim selom kaži, da je zemlja Radovanova i da za- 
branjujem, da ga itko smeta u posjedu, na to župan, 
bio tepčija, pa i sam ban!« 

Tako je i bilo. Sokolar je izvršio nalog kraljev i 
Radovan zadobio svoje pravo. 


A bijaše taj sokolar Apric vrlo mio kralju. Jednom 


kralj prolazio kroz selo, gdje je bio dom Apricov, pa se 
svratio k sokolaru. 

Izletio sokolar, pa dočekao kralja i družinu i zausta- 
vio ga na konaku i večeri. Gospodsku, upravo kraljevsku 
večeru spremio Apric. To nam je izričito zabilježio jedan 
redovnik samostana sv. Ivana Evanđeliste u Biogradu. 
Po večeri posjela kraljeva družina pred Apricovim dvo- 
rima pa se hladi na svježem zraku. Za čas nestade Apri- 
ca. Kud li ode? Doskora evo ga s bogatim darovima. 
Mlad, stasit, liep momak vodi konja, kakvoga zar nije 
bilo ni u kraljevim stajama. Striže ušima, kopa nogama, 
'hrže, upravo konj za junačko vojevanje. 5 

Stupa Apric pred kralja i klanja se: Dostoj se, kra- 


lju, primiti ovaj dar, ovoga momka i konja, na uspo- 


menu, kad si kod mene bio u gostima. 


Kralj pozove Krga konjušara, i on primi konja i 
momka. 

Onda Apric uze iz svoje družine najljepšu djevojku, 
rumenu i bielu kao ruža i mlieko, pa je vodi k svietloj 
kraljici i dariva joj je, nek joj bude na poslugu. 

Potom kraljevu štitonoši daje vito koplje i krasan 
štit, a onda svakome od kraljeve družine po koji dar. 

Kralj Krešimir odvraća dar darom i odmah daje 
Apricu u baštinu veliku i plodnu zemlju u Jelčanima. 
Tako se liepo kralj pazio sa grupna službenicima kao 
otac sa sinovima. 

Ipak jedna nevolja pritisla je dušu dobroga kralja. 
Nije imao od srdca nasljednika. Ne zna se, je li, nije li 
imao djece ili su mu zarana pomrla. Imao je od brata 
dvoje djece. Sinovac Stjepan bio je uz stričevo koljeno i 
određen za nasljednika. Vođio ga stric sa sobom, da se ' 
uči kraljevskim poslovima, pa ga nalazimo spomenuta u 
pratnji kraljevoj na odličnu mjestu kao prieštolonasljed- 
nika u povelji, kojom kralj daje kraljevsku slobodu samo- 
stanu sv. Marije u Zadru (g. 1066). 

No poslije kao da se raziđoše stric i sinovac, pa mje- 
sto Stjepana uz kralja se spominje ban Zvonimir. Stje- 
pan se zatvorio u samostan, je li silom ili milom, tko će 
znati? 

Tako se zagorčiše posljednji dani Krešimirovi. Dođe 


napokon i smrt. Pokopaše ga u Solinu u crkvi sv. Stje- 


pana, gdje su bile grobnice hrvatskih kraljeva, na onome 
mjestu, gdje je danas župska crkva Bl. Dj. Marije. 

Još u trinaestom vieku vidjele su se te grobnice, 
vidio ih je i Toma Arciđakon, koji kaže, da je tu poko- 
pan i »uzvišeni muž kralj Krešimir«. Kad Toma, koji 
nema liepe rieči za Hrvate, naziva Krešimira »uzviše- 
nim«, onda su podpunim pravom hrvatski povjestničari 
dali Petru Krešimiru IV. naslov »Veliki«. 

— Baš ti hvala! — reći će glavar. — Žao mi je, što 
nema tu onih trčilaža, pa da čuju, što su bili hrvatski 
kraljevi, a kamo li, da nas je Austrija izmislila i stvorila! 

— Koji su to trčilaže? — smijući se upita poštar, 

— Pa eto, —glavar će, — svi neprijatelji hrvat- 
skoga naroda, koji bi nas htjeli izkorieniti, kao da smo 
im na ćaćinu ognjištu, a ne na svome i svojih djedova! 

Đaci povladiše * plaveču a da ga još više obraduj ju, 
rekoše: 

— Šteta, glavaru, što nisi živio u ono > doba! Bio bi 
zaista župan imotski. 

— Pa dašto, — glavar će, ali onda se predomisli, 
pa će: — Da, ali bih davno umro, pa koja mi korist? 

— Pa spominjalo bi ti se ime kao i drugima! -— 
reče đak Ljubo. 

— Bjež, mali, da ti ne smjerim leđa ovin — podiže 
glavar štap, ali se i dobrohotno nasmija i natoči čaše, 


* 

KRALJ DMITAR ZVONIMIR 


Onoga dana rano jutrom prohujala duk Cistom, 


ožlila se kiša, a zemlja zamirisala. Ljudi i životinje odah- 
onuše od ljetne sparine. 


I naše družtvo ranije i veselije se skupilo. Čim je 
prestala kiša, oblaci se razišli i sunce se zrcalilo u tisuće 
kapljica, što su drhturile na lišću i draču. 

Don Lovre je nastavio pripoviedanjem: 

— Pred svoju smrt bijaše prigrlio kralj Petar Kre- 
šimir IV. bana Posavske Hrvatske Dmitra Zvoni- 
mira. On je zamienio na kraljevskom dvoru vojvodu . 
Stjepana, kojemu su, kako on sam kaže u jednoj povelji, 
svjetovali svećenici kraljevstva hrvatskoga, neka pođe u 
samostan. I -on se zatvorio u samostan sv. Stjepana kod 
Splita upravo na poluotočiću, što zatvara s jugozapada 
splitsku luku. Taj se je samostan zvao »Sv. Stjepan 
pod borom«, jer poluotok bijaše obrastao borovinom. 

— Je li to sustjepansko groblje današnje? — upita 
poštar. 

— Upravo tako. Kad je kralj Krešimir zaklopio oči, 
planule opet bune i neredi u kraljevstvu. 


U tim burnim vremenima doplovili su na naše obale 
Normani, koji su se bili utvrdili u Južnoj Italiji. Osvojili 
su gradove Zadar, Biograd, Trogir, Split i Nin. Tako se 
obistini stara rieč: Tko ne će brata za brata, 
hoće tuđina za gospodara. Kad su vidjeli Mlet- 
čani, da su Normani zauzeli dalmatinske gradove, onda 


- njihov dužd Dominik Silvije, bez sumnje sporazumno s 


bizantinskim carem, čiji je podanik bio, doplovi s bro- 
dovljem i ote Normanima gradove. 

U Hrvatskoj je vladao Dmitar Zvonimir, ali ne kao 
kralj, već kao knez. Eto kako je bratska nesloga trgla s 
glave domovini kraljevsku krunu. ' 


No Zvonimir bio mudar i dalekovidan čovjek. Uvidio 
on, da Bizant sad ovomu, sad onomu predaje dalmatinske 
gradove, kako ga puti i uči njegova korist, pa odlučio za- 
tražiti kraljevsku krunu od druge strane, koja ne će biti 
tako nestalna u svojoj politici, a dosada. je još od svoga 


dolazka u novu domovinu hrvatski narod bio s njom u , 


savezu. Bila je to Rimska Stolica 

Upravo je tad sjedio na toj stolici jedan od najvećih 
papa Grgur VII. Prije nego je postao papa zvao se je 
Hildebrand i kao tajnik nekoliko svojih predšestnika bio 
je duša pokreta za obnovu crkvene stege i kršćanskoga 
života. Riečju i pismom, putujući po svim stranama Evro- 
pe dizao je duhove u borbi za svetost i slobodu Crkve. On 
sam sebi odredi životnu zadaću ovim riečima: »Da sv. 
Crkva; zaručnica Božja, majka naša, 
bude slobodna, čista i katolička« 

Njegov program, bijaše ovaj: Najveće je dobro čovje- 
ku vjera, koja ima upravljati životom pojedinaca, obitelji 
. i države. Zato svi kršćanski narodi sastavljaju jednu obi- 
telj, kojoj je glava i otac papa. Kršćanski vladari su nje- 
govi duhovni sinovi. On će ih navraćati na pravi put, ako 
zanemare zakon Božji. Papa je čuvar Božjih zakona, koji 
vriede za sve ljude, za kraljeve i prosjake. Papa će biti 


sudac u sporovima između vladara i naroda. Papa je za-- 


stupnik Božji i nije nikome podložan. nego samome Bogu. 
On podjeljuje caru vlast u ime Božje, pa car i papa mo- 
raju složno voditi ljude vremenitoj i vječnoj sreći. Nji- 
hove se vlasti imaju popunjavati. Nada sve ima se čuvati 
i štovati sloboda Crkve i čistoća njezinih službenika. Sto- 
ga papa Grgur na saborima u Rimu g. 1074. i 1075. za- 
brani obavljanje crkvenih čina oženjenim svećenicima, a 
ako ga ne poslušaju, naredi puku, da ne smije slušati mi- 
se takvih svećenika. Ujedno papa obnovi zabranu, da se 
prodaju crkvene časti. Da izvrši svoj program, papa je 
tražio po Evropi vladare odane sebi i pune duha kršćan- 
skoga. A takav bijaše i knez Dmitar Zvonimir. Na nj baci 
oko papa Grgur VII. Dužd Dominik Silvije, koji je uzeo 


dalmatinske gradove, bijaše protivnik papinih napona i 


pristaša njegovih neprijatelja. 
Uočivši sve ovo Zvonimir stupi u pregovore s papom 


Grgurom VII. Predložio je papi bez sumnje, da oslobodi | 

dalmatinske gradove bizantinskoga vrhovničtva, oduzme 
ih Mletčanima i preda Hrvatskoj, pa da tako Dalmacija 
i Hrvatska jednom zauviek postanu jedno jedinstveno 
kraljevstvo bez ikakva utjecaja bizantinskoga i bilo či- 
jega. 

Za uzvrat Zvonimir će provesti papine odredbe u svo- 
me kraljevstvu i bit će mu vjeran sin. Papa je primio po- 
nudu Zvonimirovu. Dva sveta čovjeka podala su jedan 
drugom ruku za sreću hrvatske države. ' 


Grgur VII. poslao svoje poslanike opata Gebizo- 
na ibiskupa Fulkvina. U mjesecu listopadu god. 
1075. pristali oni u grad Split. 

U Splitu se sastali na sabor i dogovor župani, ple- 
mići, građani i svećenstvo. Papini poslanici preporučili 
izbor Zvonimira za kralja. 

Svakome dojadio nered i bezvlađe, pa o 
gvi uzkliknuše: »Neka bude! Amen, Bože!« Dočekavši ne- 
djelju dne 9. listopada 1075. imao je biti Zvonimir okru- 
njen za kralja u Solinu. Hrvatski kraljevi moraju se kru- 
niti na svom hrvatskom zemljištu, a Solin je bio u Hr- 
vatskoj. Ja bih dapače rekao, da su se i ostali kraljevi 
prije Zvonimira krunili u Solinu, barem odkako je kralji- 
ca Jelena sagradila dvie crkve na Gospinu otoku oko 970. 
godine. Jedna, sv. Stjepana, bila je grobnica, a čemu je 
služila ona druga, veća, posvećena Bl. Dj. Mariji, u ko- 
joj se pokopala utemeljiteljica Jelena? I drugdje po Ev- 
ropi u srednjem vieku kraljevi su se krunili uviek u isto- 
me gradu n. pr. longobardski kraljevi u Modeni (Sjever- 
na Italija), ugarski kraljevi u Stolnom Biogradu (u Ugar- 
skoj), englezki u Westminsteru, francuzki u Reimsu. Ako 
se nije koji kralj okrunio u svome krunitbenom gradu, 
nije se smatrala ta krunitba valjanom. 


Ima dapače primjera, da su se u istoj crkvi krunili i 
mrtvi pakapali. Tako franački kraljevi u Aachenu, englez- 
ki u Westminsteru. Ako se dakle Zvonimir kruni u Solinu, 
sva je prilika, da su se tu krunili i njegovi predšastnici. 
Još i danas naši Solinjani pripoviedaju, da se je u Solinu 
okrunilo sedam kraljeva. 


— Jest, istina je, — prihvati glavar. — Ja sam to čuo 
od pokojnoga Stipe Kunčeva, kad sam bio na dan Male 

Gospe u Solinu. Bože moj, šta nalegne svieta onaj dan u 
Solin! Pola Dalmacije! 

— Eto, moj glavaru, onako ti je bilo i na dan Zvoni- 
mirove krunitbe. Proletio glas po širokoj hrvatskoj zem- 
lji, da su papini poslanici došli i donieli kraljevske da- 
rove hrvatskom knezu Zvonimiru: zlatnu krunu, žezlo, 
mač i zastavu. I ne će kao druge kraljem okruniti Zvoni- 
mira splitski nadbiskup, već sami papini poslanici. Podi- 
gao taj glas ponos u hrvatskoga naroda, pa se i posljed- 
nji kutić hrvatske zemlje razveselio i duhovi se umirili. 
Nagrnuo narod na solinsko polje oko crkve sv. Petra ta- 
mo nedaleko vrela rieke Jadra. Tu crkvu sagradio Petar 
Krešimir IV. i posvetio ju sv. Mojsiju i sv. Petru. Velika 
je bila ova crkva. Danas joj se vide još zidovi iza Gašpi- 
nih mlinica, a zajedno s ovim mlinicama spominje ju u 
jednoj povelji Petar Krešimir. Učenjaci su dugo tražili 
ovu crkvu kao i onu sv. Stjepana. ' 

— Je li to onu, u kojoj su se pokapali hrvatski kra- 
ljevi? — upita glavar. 

— Jest onu. Hvala Bogu, a ne budi pogovorno, što 
nisu mogle naći mudre glave, eto uspjelo don Lovri. Go- 
dine 1929. našao on u jednome pismu iz godine 1397., 
gdje se nalazi sv. Stjepan, pa napisao razpravu i utvrdio 
i mjesto, gdje se nalazila crkva sv. Mojsija i Petra. Kad 
don Frane Bulić kopao na tim mjestima godine 1931., na- 
šao obje crkve. U crkvi kod Gašpinih mlinica našli se i 
nadpisi sv. Mojsije i sv. Petra. 

— Ma šta! — glavar prosjao od dragosti. — Znaš, 
— donio sam iz svieta, kad sam bio pošao u trgovinu, 
štap, kakvog nema ni biskup. E valaj ću ti ga darovati! 
A sad u zdravlje tvoje! — i naže glavar iz bukare, pa je 
dade družini uokolo. NE 

Don Lovre nastavi svoje pripoviedanje: 

— Crkva je imala tri oltara, a srednji je bio osobito 
Svečano urešen i kao baldakinom od kamena nadkriven. 
Osobito su se liepo sačuvali ostatci preddvorja i stepenice 
zvonika, koji je uklopljen u pročelje crkve s južne strane. 
Gradnja je vrlo jaka i dokazom je, kako je Hrvatska u 
to doba imala dobrih i valjanih majstora, a to su bili 
redovnici sv. Benedikta. Crkva je bila velika, za ono doba 
najveća u Hrvatskoj i Dalmaciji. Bila je duga 26.30 me- 

tara, a široka 13.60 m. Bila je upravo prikladna da primi 
mnogo naroda i da se u njoj izvrši veličanstveni obred 
krunitbe. ž : 

Dizala se ova crkva uz samu obalu rieke i ogledala 
se u njoj kao liepa djevojka na studencu. Uokolo nje prd- 
strle se solinske livade, pa pred nedjelju 9. X. 1075. gor- 
jeli ognji po livadama, narod se grijao u jesenskoj noći. 
U samostanu kod crkve (a i njega sagradio kralj Petar 
Krešimir IV.), svaka sobica bila puna gostiju. Opat Ur- 
sus, a to znači... ' 

— Ma znam, — upade glavar, —- ta svi znamo, tko 
je sveta Uršula, pa tako i sveti Urso bio zaštitnik toga 
opata. 

%) Dobra ti je ta, pogodi kao iz puške! Dakle opat 
Urso imao pune ruke posla, ta nije šala pogostiti i smje- 
stiti tolike goste, a osobito papine poslanike. Pa sutra je 
gostba poslije svečanosti. No i gospodski su darovi pri- 
spjeli, a i samostan bio bogat, pa mu bilo nekako lakše. 
Našlo se tu i trgovaca. Dotjerali raznu robu: sukno, pše- 
nicu, oružje, mačeve, koplja, ostruge i sedla. Zlatari pro- 
strli po stolovima naušnice, prstenje, nožiće, britvice, po- 
jase i đerdane. Sutra će se za tim otimati oči mladih dje- 


-vojaka kad ih otac ili majka povedu kroz narod... A 


sada da malko odpočinemo, pa ćemo nastaviti. 
Glavar naredi đacima, da skoče u vinograd i uberu 
dobra grožđa, da družtvo osladi usta i zagasi žeđu. 


Pošto se okriepiše sladkom bobom, Don Lovre nastavi. 


"ZVONIMIROVA KRUNITBA 


— Mi kršćani vjerujemo, da je Bog ostavio, da u 
ljudskom družtvu mora biti reda, ako ćeš da bude bla- 
goslova. Zbog toga mora netko vršiti vlast, a drugi mo- 
raju slušati. I tko zapovieda i tko sluša, davat će razlog ' 
Gospodinu Bogu o svojim djelima. Sveta je Crkva odre- 
dila, da se kralj svečano kruni i pomaže svetim uljem, pa 
je i uredila vrlo liepo obred za tu zgodu. Kraljevi pak u 
znak odanosti Bogu priznaju se slugama Božjim i zato 
kažu, da su dobili svoju vlast po milosti Božjoj. 


Krunitba se obavljala uz službu Božju, pa ću vam 


pripoviedati prema tome obredu, koji se nalazi u erkve-. 


nim knjigama, kako je morala biti i Zvonimirova kru- 
nitba. 

Nadbiskup splitski Lovro prispio s brojnim svećen- 
stvom i gradskom gospodom iz Splita. Građani punim 
plućima udišu čisti seoski zrak, hrle na bistru rieku, da 
se napiju svježe vođe. Željni su toga, jer u ono doba 
riedko građani izlazili iz građa i njegovih zagušljivih uli- 
ca, a vođu pili iz čatrnja. Dive se građani stasitosti hr- 
vatskih momaka i ljepoti djevojaka, pred kojima se mo- 
gu njihovi momci i djevojke sakriti — ta u Hrvata i Hr- 
vatica rumeno lišce i bieli zubi, a u građana i građanka 


nabuhlo i bliedo, a zubi pocrnjeli. Jedino odjeća i nakit 


ljepši u građana, ta od ljepšega su sukna. 

Dive se i papini poslanici hrvatskom narodu. Šteta 
bi bilo, da ovaj narod propadne. Kud ćeš ljepših i boljih 
sinova Crkve od ovoga naroda, koji na koljenima obilazi 
oko crkve i ljubi joj temelje i uglove. _ 

Započinje svečana služba Božja. Crkva je dubkom 
puna naroda kao šipak zrnja. 

Biskupi u zlatnom žicom izvezenim odorama, pod bi-, 
gerom i draguljima urešenim mitrama, sa srebrenim šta- 
povima u ruci stoje oko oltara. Uz njih opati samostana 
također sa štapovima, a do njih ostalo svećenstvo. 

: Dim tamjana izpunio crkvu, ore se crkvene pjesme, 
igra srdce u svačijim grudima. i 

Pred oltar stupa kralj Zvonimir. Kleče pred papina 
poslanika Gebizona, koji zastupajući papu stoji na naj- 
častnijem mjestu pored oltara. Gebizon kratkim govorom 
. opominje kralja, neka zna, kakvu čast i vlast prima, i 
kako ima kraljevati, jer će za sve davati razlog Bogu. 
Potom se obrati narođu pitajući ga, hoće li i želi li Zvo- 
nimira za kralja. U crkvi i izvan crkve zaori glas naroda: 
Hoćemo, hoćemo. Amen, amen! : ' 

Nato Gebizon pita kralja, obećaje li, da će vladati 
po zakonu i Božjoj pravici. Kralj svečano obeća. 

Biskupi i svećenstvo okrenuše se prema oltaru. Kralj 
leže na sag prostrt pred oltarom. Svećenstvo pjeva lita- 
nije svih svetih. 


68 


Kad su dokončali litanije i molitve, nadbiskup sjeda 
posred oltara na stolicu, uokolo njega papini poslanici, a 
do njih drugi biskupi. Kralj kleči pred nadbiskupom, koji 
umače palac desne ruke u sveto ulje, u lievoj drži štap. 
Sagne se do kralja i maže ga na čelu svetim uljem mo- 
leći propisane molitve. Svećenstvo odpjeva: Amen, amen. 


; Nato uzimlje opat Gebizon zastavu i predaje ju Zvo- 
nimiru opominjući ga na vjernost papi, koji mu tu za- 
stavu šalje. Potom ga opasa mačem preporučujući mu, 
da brani mačem Crkvu i svoju državu, a onda mu stavi u 
desnicu kraljevsko žezlo — da krepko i pravedno vlada 
dieleći pravicu, Napokon položi mu na glavu zlatnu kru- 
nu, koju je također uz ostale darove papa poslao. Zaogr- 
nuše kralja plaštem i onda ga odvedoše do spremljena 
priestolja. 

Kad je kralj sjeo na priestolje, onda jedan grlat 
svećenik, koji je imao najmiliji glas zapjeva pohvale. 
Te su se uviek pjevale pri krunitbi, pa je tako, bez 
sumnje, bilo i kad se Zvonimir krunio: 

Svećenik je pjevao, a ostali odpjevali: 

Svećenik: Slava Bogu na visini, a mir ljudima 
na nizini! 

Ostali: Slava i mir! 

Svećenik: Slava i hvala Bogu, koji se smilova 


narođu te mu dade krunjena kralja! 


Ostali: Slava, slava, slava! 

Svećenik: Slava i hvala svetomu otcu paci Gr- 
guru VIL! 

Ostali: Slava i hvala i zdravlje! 


S većenik: Slava i pobjeda svietlom i dobrom 
kralju Zvonimiru! 


Ostali: Slava i pobjeda! 

Sveć en ik: Usliši, Gospode, molitvu puka svoga! 
Ostali: Usliši, Gospode! 

Kad je svršila služba Božja, onda kralj dade po- 


velju hrvatskom biskupu, svome kancelaru, da pročita 
pred papinim poslanicima i pred narodom njegovu 


69 


ZAVJERNICU 


»U ime svete i nerazdieljene Trojice. Godine od utjelov- 
ljenja Gospodnjega 1075. mjeseca listopada. Ja Dmitar, 
koji se zovem i Zvonimir, Božjom milošću knez Hrvat- 
ske i Dalmacije, izabran za kralja jednodušno na saboru 
svećenstva i naroda Hrvata i Dalmatinaca i uveden u 
vlast po Tebi, Gospodine Gebizone, koji si za to ovla- 
šten kao poslanik našega Gospodina pape Grgura, pa 
si mi u solinskoj crkvi sv. Petra predao zastavu, mač, 
žezlo i«krunu — zavjetujem se, obvezujem se i obeća- 


jem, da ću izvršiti sve, što mi bude naložila tvoja čast- 


na svetost, to jest da ću održati vjernost u svemu apo- 
stolskom priestolju, da ću neopozivo čuvati sve, što su 
u ovoj kraljevini ustanovili ili će još ustanoviti apostol- 
ska stolica ili njezini poslanici. Gojit ću pravdu, branit 
ću crkve, brinut ću se za prvine, desetine i sve, što pri- 


pada crkvama. Nastojat ću, da biskupi, svećenici, đa-- 


koni i subđakoni čisto i po svome pravilu žive. 
Branit ću siromahe, udove i sirote. Spriečavat ne- 
dozvoljene brakove među rođacima, a ustanovit ću, da 


ge obavlja vjenčanje prstenom i svećeničkim blagoslo- > 


vom. Ne ću dozvoliti, da se razvrgavaju brakovi. Opirat 
ću se prodaji ljudi u robstvo i pokazat ću se izpravan 
u svemu, što je pravo i pošteno.« 

Još je Zvonimir.obećao plaćati papi na Uzkrs sva- 
ke. godine dvjesta zlatnih dukata, a to su odobrili i 
prvaci hrvatskoga kraljevstva. Tako će činiti i njegovi 
nasljednici. 

Pročitala se zatim izprava, kojom je kralj darovao 
Sv. Stolici samostan sv. Grgura u Vrani, da im bude 
prikladno boravište, kad dođu u Hrvatsku. Zajedno sa 
samostanom darovao .je i njegovo blago, a to je sre- 
brni kovčeg, u kojem su bile moći sv. Grgura pape, dva 
križa, kalež, patena, dvie zlatne crkvene svietiljke, ona- 
kove kakve se i danas upotrebljavaju u crkvi i vise sa 
siropa, ali su bile u obliku obruča i ukrašene dragulji- 
ma, pa su ih zvali »krune«, napokon evanđelje izpisano 
srebrnim slovima na koži. Naravno sa samostanom pre- 
dan je i njegov zemljištni posjed. 

Napokon je kralj pred papinim poslanicima položio 
ovu prisegu vjernosti: 


»Ja Dmitar Zvonimir, Božjom milošću i darom apo- 
stolske Stolice kralj, od ovoga časa bit ću vjeran sv. 
Petru i mome Gospodinu papi Grguru i njegovim po 
zakonu izabranim nasljednicima. Ne ću ni zborom ni 
tvorom pomagati, da on ili njegovi nasljednici ili posla- 
nici izgube život ili budu osakaćeni ili da im se oduzme 
sloboda. Što mi povjere ne ću nikome svjestno na nji- 
hovu štetu odati. Kraljevstvo, koje primam iz Tvoje 
ruke, Gospodine Gebizone, vjerno ću čuvati, a ne ću na 
bilo koji način oteti vrhovničko pravo apostolskoj Sto- 
lici. Moga Gospodina papu Grgura, njegove nasljednike 
i poslanike, kada dođu u moju državu, primit ću s po- 
častima, tako ću ih držati i odpratiti. I kud me god 
pozvali po mogućnosti i iskreno ću poći.« 

Kad je svršila svečanost, onda kralju pristupiše 
crkveni i narodni poglavari, da mu se poklone. Pri tom 
je kralj potvrđivao stare povlastice i darovštine svojih 
predšastnika. 

Potom je odjahao praćen papinim poslanicima, bis- 
kupima i velikašima i čitavim narodom u svoj dvorac, 
koji se je dizao s druge strane rieke, valjda ondje, gdje 
se i danas zovu zemlje Dvorine. 

Nakon kratke stanke nastavi don Lovre: : ' 

— Ogledajmo malo zavjernicu Zvonimirovu, pa će- 
mo vidjeti, koliko je bila napredna Hrvatska i koliko 
je bio čestit i dobar kralj Zvonimir. ' ' 

Kralj je primio od pape znakove kraljevske časti i 
time Hrvatsku oslobodio od bizantskoga vrhovničtva, a 
što je prima iz papine ruke, to mu nije nikakvo poniže- 
nje, jer Grgur VII. po svome programu, kako ga izlo- 
žismo, htio je biti otac, a ne tiranin, svima kršćanskim 
narodima. Njemački povjestničar Gregorovius ovo piše 
o Grguru VII.: »Grgur je sjajna zviezda srednjega vie- 
ka. Pogled će na nju začaravati sva vremena, a poviest 
kršćanskoga svieta izgubila bi ponajkrasniju stranicu, 
kad ne bi mogla pokazati na ovaj silni karakter pape, 
sina jednoga obrtnika.« i 


Ti 


Nije sam Zvonimir priznavao vrhovničtvo papino. 
Tako radi i danski kralj Sven, ugarski Ladislav, špa- 
njolski kralj, poljski knez Boleslav, napokon plaća da- 
nak i englezki kralj Vilim Osvojitelj. Za Hrvatsku je 
bila i čast i korist, što su njezini kraljevi djelotvorno 
sudjelovali u obnovi kršćanskoga života s rimskim pa- 
pama. To je utrlo put pripojenju dalmatinskih gradova 
hrvatskoj državi. 

Hrvatska je za Zvonimirove vlade dobro uređena 
država. Kralj obećaje, da će se u njegovom kraljevstvu 
sudjelovali u obnovi kršćanskoga života s rimskim pa- 
očito nišani i na sabore, koji su držani u Splitu za Petra 
Krešimira IV. Kao pobornik obnove kršćanskoga života 


osobitu brigu posvećuje izglednom životu crkvenih lju- . 


di i urednom obiteljskom životu, da se brakovi ne raz- 
rješavaju. Obitelj je temelj jakosti svake države i na- 
roda. Čim se pokolebaju temelji obitelji, propadne i na- 
rod i država. Tako je .bilo u rimskoj državi, zbog toga 
je propao grčki narod, od toga boluje i moderno druž- 
tvo. 

Dobri .kralj Zvonimir obećaje, da će braniti siro- 
mahe, udove i sirote. Možemo se ponositi mi Hrvati, što 
smo uviek imali srdea za ljudsku biedu. Eno sabori g. 
925. štite udove i sirote, kraljica Jelena majka je sirota 
i zaštitnica udovica, Zvonimir je otac sirota. Kad pak 
procienimo bogate darove u zlatu i srebru, koje je Zvo- 
nimir poklonio papi zajedno sa samostanom sv. Grgura 
u Vrani, onda vidimo, koliko je Hrvatska napredovala 
od dobra kneza Trpimira, koji g. 852. nije imao ni toli- 
ko srebra, da nabavi kalež, ruho i druge potrebne stvari 
za malu crkvu samostana u Rižinicama u Solinu. 

A šta ono reče onaj tvoj učenjak? — upita 
glavar. 

— Da su Hrvati bili gusari, t. j. lupeži i razbojnict 
i puki siromasi i čobani. 

— A je li on čuo za kralja Zvonimira? 

— Dabome, da jest. 

— Pa...? — zamahnu glavar štapom. 

Lugar ga u šali prihvati za rukav košulje: 

— Čuvaj štap, nemoj svaki dan po jedan lomiti! 


Glavar se nešto zamislio, pa će onda: 
— Znate, braćo i družino, što bih ja rekao? Svet 
je bio naš kralj Zvonimir! 
* — Dašto, da je svet, — odvrati don Lovre i završi 
toga dana, pripovjedanje. 


KAKO JE ZVONIMIR VLADAO 


Drugoga dana družina se opet sastala pod don Ra- 


.dinim hrastovima. Don Lovre se malko porazgovorio sa ' 


svakim, a onda se zanio u staro doba, da im predoči 
Zvonimirovo vladanje: 

— Zvonimir je bio čovjek od rieči. Što je obećao, 
to je i izvršio. Evo što o njemu piše starodavna hrvat- 
ska knjiga (Hrvatska Kronika): ' 

»I osta kraljem Zvonimir, koji pošteni kralj sin 
dobroga spomenuća poče crkve veoma štovati i ljubiti. 
I poče dobre pomagati, a zle progoniti. I bi od svih do- 
brih ljubljen, a od zlih nenaviđen, jer ne mogaše zla 
vidjeti. I tako ne bijaše on za Hrvate, zašto oni ne će 
biti dobrotom dobiti, d&, bolji su pod strahom. I za 
dobroga kralja Zvonimira biše vesela Sva ze- 
mlja, jer biše puna i urešena svakim do- 
brom i gradovi puni srebra i zlata. I 
ne bojaše se ubogi, da mu izjede bogati 
i nejaki da mu uzme što jaki ni sluga, 
da mu učini nepravo gospodin, jer kralj 
svih branjaše, zašto ni sam neprave 
dno ne posidovaše, pa tako ni drugima 
ne davaše« '_ 

— Daj mi amo tu svetu knjigu, da je poljubim, kad 
tako liepo kaže! — pruži glavar ruke prema don Lovri. 

— Moj glavaru, ne bih ja svaku vjerovao ni ovoj 
knjizi, jer je ona napisana, kad davno nije bilo Zvoni- 
mira, pa se je dalo kititi, kako je tko znao i htio, ali 
srećom imamo pisama iz doba, dok je Zvonimir živio, 
pa i njegovih vlastitih. Po tim pismima možemo zaklju- 
čiti, da je zaista Zvonimir pošteno izvršio, što je pri 
krunitbi obećao. 

Najprije je crkve zaista ljubio i samostane darivao. 


Godine 1076. nalazi se Zvonimir na Kosovi kod. 


kod Knina u selu Biskupiji. 

— Pa to je Kosovo polje, — poštar će. 

Don Lovre ga pouči: 

— Ne, u staro doba nije se ono polje zvalo Kosovo 
polje, tako su ga Srbi prozvali u najnovije doba. U sta- 
rim pismima na pr. godine 1367.—69., dakle dvadeset 
godina prije Kosova u Južnoj Srbiji, ovo se polje kod 
Knina zove Kosova. Tako ga zove i stari hrvatski 
kroničar Tomašić fra Ivan iz šestnaestog stoljeća. Da- 
kle tu na Kosovi u Biskupiji sagradio bio već kralj 
Petar Krešimir veliku crkvu i divno je uresio djelima 
vrstnih majstora. Da dođete u Knin i obiđete muzej 
hrvatskih starina, vidjeli biste množtvo ulo- 
maka djela hrvatskih majstora, kojima se divi bečki 
profesor Strzygowski. On je napisao veliku knjigu o 
staroj hrvatskoj umjetnosti. 

— A onaj tvoj, da smo samo čobani bili! — zavitla 
glavar štapom. 


— Ta je crkva bila biskupska katedrala, stolna cr- 
kva, a bila je posvećena Bl. Dj. Mariji. 

—, Pomogla nas blažena Gospa! I kraljica Jelena 
joj podigla crkvu, — primieti glavar. 

— Iu Ninu opet kralj Petar Krešimir ninskom bi- 
skupu, a na čast Bl. Djevice, — doda don Lovre. Mi 
smo Hrvati osobito slavili i častili Majku Božju. U kasnija 
vremena je njezina slika resila zastavu hrvatskoga ba- 
na, kad je odlazio u boj protiv Turaka. Dakle, kad se 
dogradila crkva u Biskupiji, onda ju je trebalo posve- 
titi. Svečan je to čin posvete crkve i vrlo liep. Prigodom 


posvećenja crkve hrlio je narod, da se pomoli Bogu i 


BI. Djevici, pa kako da se obavi ta svečanost, a da ne 
bude i kralj prisutan. ' 

Došao dakle i Zvonimir i poslije posvećenja u svo- 
me kraljevskom dvoru blizu crkve dielio milosti. Iz kojih 
je daljina dolazio narod, pokazuje nam činjenica, da su 
došle pred priestolje kraljevo koludrice samostana sv. 
Benedikta iz Splita i molile milosti u kralja. 

Kralj im je. tom prigodom darovao zemlju Pusti- , 
cu u Lažanima. Pustica se je zvao predio kod 
stare crkve sv. Kuzme i Damjana u Kaštel-Go- 
milici. Tu je don Frane Bulić odkopao tiesak za vino 
i toč za ulje. Lažani se i danas zovu zemlje u Gomilici. 

— Pa kako ih zvao naš sviet i narod u doba Zvo- 
nimirovo, onako i danas. Isti narod, pa i isto ime zem- 
ljama. A koji ono kažu, da mi nismo starenici,. već da 
nas je Austrija izmislila? — diže glavar štap. 

A don Lovre nastavi: 

* — Zvonimir ovako počinje: svoju povelju: 

»U ime Kristovo. Ja Zvonimir, Božjom voljom kralj 
Hrvata i Dalmatinaca. Dok dopuštenjem Božje milosti 
sjedimo nepovrieđeni na kraljevskom  priestolju, oko 
nas stoje podanici obojega spola, službenika i službenica 
i dolaze u naš dvor zbog svojih potreba i nevolja. Među 
njima na svetkovinu posvećenja crkve našega biskupa 
(t. j. hrvatskog), to jest crkve svete Marije, došla je i 
majka Marija, opatica samostana sv. Benedikta sa svo- 
jim koludricama i prišla k našem priestolju s jednom 
molbom«. 

Zatim kralj kaže, kako se je posavjetovao sa svim 
duhovnim i svjetovnim poglavarima, koji su došli na tu 


+ svečanost, i onda joj darovao zemlju Pusticu. Ovu su 


povelju potvrdili svi prisutni crkveni. i narodni prvaci. 
Povelja svršava ovako: : 

»Ovo je učinjeno u kraljevskom dvoru na mjestu, 
gdje se nalazi već spomenuta crkva sv. Marije pred 
ovim svjedocima: Lovrom, častnim nadbiskupom, Pe- 
trom, hrvatskim biskupom, Stjepanom, zadarskim bis- 
kupom, Ivanom, trogirskim biskupom, Ivanom, opatom 
sv. Bartula, Petrom, biogradđskim opatom, Dominikom, | 
tepčijom, Jurinom, kninskim županom, i drugima.« 

Još se i danas nalazi ova povelja pisana na koži u 
Zagrebu u državnoj pismohrani. 

Zvonimir je kao i Krešimir darivao samostan sv. 
Marije u Zadru i potvrdio sve, što mu je poklonio kralj 
Petar Krešimir. 

Splitskom nadbiskupu darovao je čitavo polje Zmi- 
nu kod Muća. 

— Mućka pšenica dobra kao misirska! — reći će 
glavar. 

— Kako ne! Kazivali su mi solinski mlinari, da ne- 
ma bolje pšenice od mućke. Pa i polje je plodno. Evo 
kako piše Zvonimir: 

»U ime svete i nerazdjeljive Trojice. Godine ođ 
utjelovljenja Gospodinova 1083. Ja Zvonimir, milošću 
Božjom kralj Hrvata i Dalmatinaca,. Kad me je milo- 
stivi, milosrdni i svemogući Bog postavio na kraljevsko 
priestolje, kad sam bio počašćen od blaženoga pape Gr- 
gura, zamjenika vratara nebeskog Petra kraljevskom 
krunom i žezlom, stadoh se pravo brinuti za moje vjer- 
ne podanike, osobito za službenike Božje, cieneći dostoj- 
nim, da nikoga ne mimoiđem svojom darežljivošću. Me- 
đu mnogima vjernicima i Božjim službenicima moje je 
kraljevsko dostojanstvo izabralo Lovru, splitskoga nad- 
“biskupa, moga poočima, da mu zahvalna srdca darujem 
Konjuštinu u mjestu Zmini na taj način, da po- 
sjeduje, drži i daruje kome hoće. Ovo je učinjeno pređ 
ovim svjedocima: najprije pred kraljicom Lepom, 
Radovanom, sinom kraljevim, svećenikom 
Andrijom, kraljevim kapelanom. Dobrom, opatom, Hu- 
gom, nadbiskupovim kapelanom, Maticom, posteljnikom, 
Šimunom svećenikom, Dragoljubom, kapelanom, Više- 
nom, ubrusarom.« 

Zvonimir je obećao, da će gojiti pravdu, stara knji- 
ga kaže, da nije dopuštao, da itko što nepravedno po- 
sjeduje, jer ni sam nije želio tuđega. Čujte, što se zgodi 
njegovu ujeu Strezi. Zvonimir prepustio njemu čitav 
dohodak, što se imao kupiti od zemalja, koje su se na- 


lazile na prostoru između Mosora i Bihaća kod Trogira, 


jer je mislio, da je to kraljevo vlastničtvo, ili kako se 
onda govorilo: kraljeva zemlja. 


Nego usred tih zemalja imao je Svojih posjeda i 


Fetar Črne, Splićanin, koji je sagradio bio samo- 
stan u Poljicima, pa se on opro Strezi i pošao ravno 
pred kralja, koji se tada nalazio u Šibeniku. Poveo sa 
sobom i svjedoke, od kojih je kupio svoje zemlje. Pa 
neka nam sam Petar Črne pripovieda, što je i kako 
je bilo: 

»Svjedoci posvjedočiše, da ta zemlja nije kraljev- 
ska nego njihova, a oni su je meni prodali, kako nju 
tako i onu, koju sam kupio u Vranjicu kod Kilave nji- 
ve. Stoga spomenuti kralj priznade mojima rečene zem- 
lje i da se nitko unapried nema tužiti na ovo, pa i pro- 
kle one, koji bi je svojatali. To je bilo pred nadbisku- 
pom Lovrom, Ivanom, opatom sv. Bartula, Dujmom, 
priorom (načelnikom), Dobrom, opatom sv. Stjepana, 
Platihljebom i Jakovom, pomorskim županom, Domara- 
dom, dvornikom, Kičinom, zagorskim županom, Petrom 
svećenikom-kardinalom.« * 

Kad se dakle radilo o pravu i pravici, nije Zvonimir 
gledao na brk ni svome ujcu. 

Nije ovo kakva pjesma kao o Marku Kraljeviću, da 


sudi ni po babu ni po stričevima, već po pravdi Boga 


velikoga. To su liepe rieči, koje se ne osnivaju na po- 
viestnoj istini, a Zvonimirova presuda je čin zajamčen 
tvrdom suvremenom izpravom i mnogim svjedocima. 
Slično se: je dogodilo i bribirskom županu Strezini, kad 
je kušao oteti neke zemlje samostanu sv. Ivana u Bio- 
gradu. Opat Petar pošao u Nin kralju Zvonimiru, a ovaj 
poslao tepčiju Dominika, i on dosudio pravo samostanu, 
što je i kralj potvrdio. 


Nada sve je Zvonimiru na srdcu ležalo, da se Širi 
prava kršćanska nauka, pa zato on sa svojim duhovnim 
otcem nadbiskupom Lovrom, svom dušom nastoji, da 
Svećenici i u Zagorju poučavaju puk u kršćanskim isti- 
nama. Radi toga je Zvonimir dao nadbiskupiji splitskoj 
župu u Cetinu, da u njoj ima pravo kupiti desetinu, ali 
i dužnost, da njezini svećenici poučavaju puk u kršćan- 
skim istinama, i da nadbiskup budnim okom pazi na 
život svećenika i drugih vjernika, da bude čist i svet. 
Kaže kralj, da je to učinio: »Da Bog i Gospodin naš 
Isus Krist i Njegova slavna Majka i Djevica, te sveti 


Petar i sveti Dujam mojoj zemlji dadu snagu i pobjedu 


protiv svih nastojanja neprijatelja, a u nebu mi kod Viš- 
njega sudca izprose oproštenje grieha i pripreme rajsku 
slavu«. To je bilo godine 1078. 

—, Pa što, zar i tako sveti kralj imao neprijatelja ? 
-- zapitat će glavar i lugar. 

— Pa dakako! Tko je svetiji od našega Spasitelja, 
a tko je imao žešćih neprijatelja od njega? Zvonimirova 
vjernost papi Grguru VII. zadobila mu neprijatelja. Gr- 
gur VII. borio se za svoje ideale s njemačkim carem 
Henrikom IV. U Istri tada živio pristaša Henrikov V e- 
celin, moćan grof. On se spremao da udari na Zvo- 
nimirovu zemlju. Zvonimir to javio papi Grguru, a ovaj 
ti smjesta piše Vecelinu oštro pismo i zaprieti mu, da 
ce ga izobćiti iz Crkve, usudi li se išta učiniti na žao 
Zvonimiru. ; 

— Deder, da čujem, kako to papa piše! — veli 
glavar. 

— Evo: »Grgur, biskup, sluga slugu Božjih, ple- 
menitom vitezu Vecelinu pozdrav i apostolski blagoslov. 
Znaj, da se mnogo čudimo, što se ti spremaš dići protiv 
onoga, koga smo postavili apostolskom vlašću u Dal- 
maciji kraljem. Ta ti si bio dosada razborit i obećao si 
svetom Petru i nama vjernost. Zbog toga te, plemeniti 
čovječe, opominjemo i u ime svetog Petra ti zapovie- 
damo, da se ne usudiš u buduće dići oružje protiv spo- 
menutoga kralja i znaj, što god se usudiš učiniti protiv 
njega, to bez sumnje činiš i protiv apostolske Stolice. 
Ako pak kažeš, da imaš što protiv njega, to moraš od 
nas tražiti sud i pravo, a ne protiv njega dizati oružje 
= uprkos Svetoj Stolici. Ako se pak ne pokaješ zbog svoje 
nepromišljenosti, već i protiv naše opomene “budeš odpo- 
ran, znaj nedvojbeno, da ćemo povući protiv tvoje smio- 
nosti mač svetoga Petra i njim ćemo kazniti tvoju i 
svih onih, koji ti pomažu, tvrdokornost, ako se samo ne 
svidiš. Ako li pak kao pravi kršćanin budeš poslušan i 
razborit, dobit ćeš milost svetog Petra i blagoslov Svete 
Stolice kao poslušan sin.« 

— Baš pošteno! Ruka ruku pere, a obraz obadvie! 
— prihvati lugar, a glavar će za njim: 

— Namjerio se brus na sjekiru. A što Vecelin na to? 

— Ništa. Umirio se. Imao je Zvonimir po svoj pri- 
lici u početku svoje vlade neprilika sa bivšim priestolja 
nasljednikom Stjepanom, ali i ovaj se pomirio sa Zvo- 
nimirom, a valjda je i tu posredovao papin poslanik 
kardinal Petar. 


78 


, Sačuvala nam se je jedna povelja Stjepanova, ko- 
jom dariva samostan sv. Stjepana »pod borom«, pa jer 
je važna i zanimljiva, to ću vam je pročitati: 

X »U ime Kristovo. Ja. Stjepan, negda knez hrvatski, 
pritisnut težkom bolešću dao .sam pozvati častne sveće- 
nike hrvatskoga kraljevstva, da mi nađu lieka mojim 
griesima, pa sam se po njihovu dobru savjetu dao pre- 
nieti u samostan sv. Stjepana prvomučenika i tu 
sam se odrekao svih svojih časti i do- 
stojanstva; i tu sam izabrao“mjesto za pokop pre- 
poručivši se molitvama opata istoga samostana. I dao 
sam istome samostanu dva polja moje baštine: jedno 
kod mosta kod (mjesta) Na slap i uz dobra moga ne- 
ćaka pa do rieke, a drugo polje ravno prema Brestovom 
potoku do rieke i do dobara moga nećaka. Ovo je sve 
učinjeno u prisutnosti kralja Zvonimira, moga Go- 
spo dina, kraljice Lepe, kraljeva sinka Radovana, 
Petra svećenika-kardinala poslanika svete rimske crkve, 
Lovre nadbiskupa, Ivana, opata sv. Bartula, Ursa, opata 
sv. Mojsija, kapelana Andrije, N: ikole, kraljeva kapelana. 
A ja Teodor, kancelar gospodina kralja, napisah ovu 
izpravu i bijah svjedok.« 


Mnogo nam stvari kaže ova izprava: Stjepan se za- 
tvorio u samostan, ali ne kao redovnik, već kao običan ' 
gost. Takav je bio običaj na Zapadu u ono doba. Nepo- 
ćudne političke osobe zatvarali su u samostan, a na Iz- 
toku su im oči vadili, ako ih nisu ubijali. Ne zna se, je 
li Stjepan zaista zbog bolesti pošao u samostan ili pri- 
Siljen. Stjepan svečano izjavljuje, da se je odrekao svih 
svojih kraljevskih prava, a ujedno nazivlje Zvonimira 
svojim gospodinom, a zapravo je Stjepan, kao sinovac 
Petra Krešimira, imao po Krešimirovoj smrti stupiti na 
priestolje. 


Ova se odreka njegova upisuje u izpravu u prisut- 
nosti Prvih dostojanstvenika Crkve i pred kraljem Zvo- 
nimirom: tu je papin poslanik; tu kraljica i kraljev sin, 
tu nadbiskup i opati dvaju najvažnijih samostana sv. 
Bartula kod Knina i sv. Mojsija u Solinu, gdje je Zvo- 
nimir bio krunjen. 

Zanimivo je, a i važno, da se dade odrediti i to, gdje 
su se nalazile zemlje, koje je Stjepan darovao ovome 
apostolskom samostanu. Položaji, koje spominje Stjepan 
u svojoj povelji, i danas se jednako zovu. U Žrnovnici 
kod Splita malena je rieka istoga imena. Kod vrela te 
rieke jedan predio okolni seljani zovu »Na slap«. U 
Žrnovnicu rieku utiče potok Sladka (voda) kod mje- 
sta Bristi uz kuće Domjanovića. Iztočno od Brista 
nalazi se most, a tu je bez sumnje bio i u najstarije 
doba, jer je mjesto najzgodnije za prielaz preko rieke. 

— Kako liepe i drage uspomene čuva naša zemlja! 
— uzkliknu đak Ljubo. ' 

— Dakako, prihvati don Lovre, zato vi mladi prio- 
nite žustro uz knjigu i odkrijte narodu njegovu pro- 

. šlost. I ova vaša krajina bez sumnje još krije pod zem- 
ljom mnogo liepih uspomena: crkvi, nadpisa, imena iz 
doba hrvatske države i slobode. Ta Konstantin Porfiro- 
genet broji u desetom stoljeću Imotu među hrvatske 
župe, a kad se zove Imota bila je bogata. i napredna. 
No da nastavimo dalje o Zvonimiru! Zakleo se on, da će 
se protiviti prodavanju ljudi u roblje. Težka je to rana 
hrvatskoga naroda i onoga doba. Nekršćani, a i kršćani 
zalietali se na naše obale i lovili ljude kao lovac divljač, 
pa ih prodavali kao roblje. Uzalud crkvene zabrane i 
prokletstvo, što pape bacali na takve zločince — požuda 
za bogatstvom i dobitkom zasliepila oči lakomcima. 

— Trbuh izio dušu! — reče poštar. 

— No i u toj nevolji ima svietlih časova, a evo ću 
vam iznieti jedan primjer ljubavi bratimske i sestrin- 
ske, koji zaslužuje, da se ovjekovječi. Što bih vam ja 
pripoviedao, neka pripovieda sam onaj, kojemu se je ta 
nevolja dogodila. Zvao se je Črnec i živio je u doba 
kralja Zvonimira. Evo što pripovieda u svojoj izpravi: 

»U ime Gospoda vječnoga Boga: i Spasitelja našega 
Isusa Krista. Godine 1076. od upućenja za pape Grgura 
VII., grčkoga cara Mihajla, kralja hrvatskoga Zvoni- 
mira, a Petra opata u samostanu sv. Ivana (u Biogra- 
du). Ja Črnec po nadahnuću Božje milosti razmišljajući 
o danu smrti i pokopa svoga pobojao sam se mnogo 
zbog svojih prestupaka i grješnih djela, da me ne bi 

. pohodio strogi sudac ili u snu ili tolikim griesima obte- 


rećena nenadnom smrću (ubijena). Stoga sam ušao u 
spomenuti samostan kao redovnički subrat. Poslije mi 
se dogodi pretežka nesreća, jer jedna moja sestra bi 
ugrabljena od nekih razbojnika i prodana u robstvo iz- 
van naše države. Zbog njezine prodaje i robstva razža- 
lostio sam se, kao da sam ja sam pao u robstvo. Budući 
pak da nisam imao svote novca, koju bismo dali za spo- 
menutu svoju sestru, utekoh se milosrđu i kršćanskoj 
ljubavi onoga opata i zamolih ga, da nam se smiluje. 
On je pak kao dobar pastir pogledao blagostivim okom 
na moju sestru i smilovao joj se i odkupio ju je ugovo- 
renom cienom i tako je spasio iz robstva. Kad me se 
pak Božja blagost udostoja pozvati iz ovoga života, sje- 
ćam se spomenutog opata, pa za spas svoje duše i za 
novac, koji je izplatio za odkup moje sestre, prepuštam 
spomenutom samostanu crkvu sv. Mihovila u Miranima 
i moju vlastitu zemlju, koja se nalazila u Međašu na 
zapadu te crkve sve do Doline.« 


Glavar sav razdragan hoće silom da reče svoju i 
prihvati: : 


nja a Znate, što ću reći? Nema ti ljubavi ljepše i dra- 
že do li između brata i sestre. Krv će izpod grla dati 
jedno za drugo, kad se nađu dobri i ljubokrvni. A blago 
ti kući, gdje se tako djeea i braća ljube — svaki bla- 
goslov Božji je u njoj. Meni se čini, kao da gledam, kako 
je toga Črnca seka kitila smiljem i bosiljem, kad je ne- 
djeljom polazio s družinom crkvi, i kako mu je na po- 
toku košulju prala, da bude kao snieg biela, nek se 
bratac iztiče među vršnjacima. A sigurno je i Črnec 
seki donosio darove i ponude, kad se vraćao kući. 


o. Hej, moj glavaru, — prekine ga don Lovre, — 
udario ti u milje i omilje, a ja još imam govoriti o Zvo- 
nimiru, i želim dovršiti danas naše razgovore. Nije ni u 
don Rade bogata godina, da mogu duže ostati. Treba od- 
laziti. : ' 

Ik: Šta odlaziti? Ako ćeš godinu dana ostati, eno ti 
moja kuća, pa jedi, pij i gosti se! — glavar će. 
.Don Lovre međutim nastavi! 

-— Zvonimir je sudjelovao kao saveznik Normana u 
ratu njihova vođe Roberta Gviskarđa s Bizantom. Hr- 
vatska je mornarica bila toliko jaka, da suvremeni pje- 
snik kaže, da su hrvatski mornari svojim kopljima pre- 
krili more. No od toga rata ne bi nikakve koristi, a niti 
štete Hrvatskoj. 


— Je li kakva bila mornarica? Je li kao za doba 
Tomislava? — pita poštar. 


— Ne zna se pravo. No pomorski župan Jakov često 
se spominje u izpravama. On je bio zapovjednik hrvat- 
skoga brodovlja. U spomenutom ratu Bizant su pomagali 
Mletčani, pa je car bizantinski povjerio mletačkom du- 
.ždu upravu Dalmacije, ali pri tom je i ostalo. Za živa 
Zvonimira nisu Mletci ni pokušali ostvariti: carev dar, 
Dalmacija je ostala u vlasti kraljevoj. On je imao i svoga 
zamjenika po imenu Pribimira, koji je upravljao dalma- 
tinskim gradovima. U toj Dalmaciji nastao je najstariji 
hrvatski kameni nadpis t. zv. Baščanska ploča. 
Kralj Zvonimir došao na otok Krk u pratnji krbavskog 
župana Desile i lučkoga župana Prvanega pa darovao sa- 
mostanu svete Lucije kod Baške jednu zemlju — ledinu. 
Opat je u samostanu bio Držiha. Malo kasnije oko go- 
dine 1100. opat Dobrovit dao je uklesati u kamen sa- 
držaj povelje Zvonimirove i postavio ga je u crkvu sv. 
Lucije, koju je Dobrovit i sagradio. Ova se crkva na- 
lazi u selu Baškoj na Krku. Baščanska je ploča pisana 
glagolicom i sačuvala nam je službeni naziv hrvatskoga 
vladara u hrvatskom jeziku i to baš u vezi sa Zvonimi- 
rovim imenom. Danas je težko čitljiva, jer ju je vrieme 
i morska vlaga izjela. A evo što se na njoj čita: 

»1100. U Ime Otca i Sina i Svetoga Duha. Ja opat 
Držiha pisah ovo o ledini, koju dade Zvonimir, kralj 
hrvatski, u svoje vrieme svetoj Luciji. I svjedoci mi 
župan Desila Krbave, župan Luke Prvaneg. Ovaj posla 
Vitoslava na otok, da: tko poreče, neka ga kazni Bog i 
Božja sila i četiri evanđelista'i sveta Lucija. Amen. Da 
.tko ovdje živi, taj moli Boga za njih. Ja opat Dobrovit 
sazdah ovu crkvu sa svojom braćom (redovnicima) s 
devetoricom u dane kneza Kuzme, koji je obladao kraji- 

nom. I bijaše u te dane samostan sv. Mikule od Otočca. 
sa svetom Lucijom zajedno«. 

— Pravo lipo, lipo! — razblaženi će lugar i glavar. 

— Dakako! A gledte! Zvonimira prikazuju neki na- 
ši povjestničari kao ljutog Latina; a eno jedini glagolski 
nadpis iz doba naših kraljeva povezan je s njegovim ime- 
nom i to na Krku, gdje bio najžešći boj za glagolicu. I 
na otoku Osoru (Lošinj i Cres) slavili su Zvonimira. U 
knjizi evanđelja upisali su tamo posebnu pjesmu kao 
ono pri krunitbi i tu slavili Zvonimira kao svoga gospo- 
dara. 

Đak Ljubo zamoli rieč, pa će: 

— Čitao sam, da je on promjenio imena županima i 
dvorskim dostojanstvenicima . prozvavši ih po latinsku 
comitesibarones. 

— Ito pišu, a pogledaj, na koliko se mjesta nalaze: 
hrvatski nazivi u samo ono nekoliko povelja, koje smo 
čitali. Tu se spominje tepčija Dominik, župan Ju- 
rina, posteljnik Matica, ubrusar Višen, pomor 
ski župan Jakov, dvornik Domorad, župan Vu- 
čina. 

— Čekaj! — priskoči glavar. — I žena i sin kraljev ;. 
a šta je s njima? O njima ti ni rieči! 5 

— Da, da. Žena mu se zvala Jelena, a kako je bila. 
liepa, narod je prozvao Lepa. 

— Ma zašto Lepa, a ne Lipa? — maše glavat sni. 
vom. 

— Tako još i danas govore neki čakavci, a osobito. 
u Hrvatskom Primorju. Ona je bila kći madžarskoga. 
kralja Bele I., a sestra kraljeva Gejze I. i sv. Ladislava. 


Imali su Zvonimir i Lepa sina Radovana, no on je 


rano umro. I Lepa i Radovan bili su svjedoci na dvie po- 
velje. Jedna je od tih vrlo važna: to je ona, kojom Stje- 
pan, Krešimirov sinovac, izjavljuje, da se odriče priesto- 
lja. Na nesreću hrvatskoga naroda rano je umro Rado- 
van; Još su imali kćer Klaudiju, koja se udala za : 
hrvatskoga plemića Vonihu iz plemena Lapčana. Dvo 
je pleme u doba Zvonimirovo živjelo u Ravnim Kotarima. 
između Biograda i Benkovca, a poslije se preselilo u. 

Rmanj-grad na ušću Unca u Unu. Kao miraz dogpila je 
Klaudija grad Karin. 

— Kralj, pa samo dvoje djece? — glavar će kroz 
brke. — Da ih je imao deset, ne bi ostalo rriestolje 
pusto. š 

— Nije, moj glavaru, Zvonimir tome kriv, kao što 
su nažalost danas više puta grješni roditelji krivi, koji 
ne žele imati djece, pa ostaju pusta hrvatska ognjišta, te 
nam tuđinci preotimlju kuće i zemlje. Ni drugi hrvatski 
kraljevi nisu imali mnogo potomstva. Što ćeš —- Nin, Bi- 
ograd, Bihać, Knin i Solin, priestolnice Hrvata, nalazili 
sc u močvarnim krajevima, te groznica morila djeeu. 


ZVONIMIROVA SMRT 


— Zvonimira je pred njegovu smrt snašla nevolja. 
Umro njegov sveti zaštitnik i prijatelj Grgur VII. (25. 
svibnja 1085). Ovaj je sveti čovjek imao trpjeti mnogo 
tuge i progonstva od onih, kojima je najviše dobra že- 
lio i učinio, od svojih Rimljana. Na dan Boga Božića god. 
1075. neki nevriedni crkveni ljudi nagovorili nekoga Cen- 
cia, da uhvati papu. I on ga zaista zasužnji, na trgu 
sv. Petra, kad se vraćao kući. Taj Cencio bio je osuđen 
na smrt zbog pljačkanja putnika i grabljenja crkvenih 
dobara, a papa ga Grgur pomilovao. I liepo li je zakvalio 
Grguru! Istoga dana puk rimski oslobodio papu, a Cen- 
cio odmah pao na koljena pa moli oproštenje. Papa mu 
oprostio. Cencio dobavivši se slobode pobjegao je po- 
novno i rovario protiv pape Grgura. 

— Tko nije čovjek, zaludu je ljudski s njim postu- 
pati. Rodio se poslije pokojnoga poštenja, — glavar i 
lugar dobacuju. 

— Grgur VII. boreći se za sloobdu Crkve izpio je 
do dna čašu gorčine i napokon umro u progonstvu u ju- 
žnoj Italiji u gradu Salermu. Kažu, da je na samrti iz- 
rekao ove rieči: »Ljubio sam pravdu, a mrzio nepravdu, 
zato umirem u progonstvu«. Ne će biti on to rekao, ali 
je tako zaista bilo. 

O kralju Zvonimiru kasnija predaja pripoviedaše, da 
je umro nasilnom smrću na polju Kosovi kod Pet crkvi. 
Nije to sigurno. Čudno je, da Toma Arciđakon ne spo- 
minje nasilnu smrt kraljevu, a ne bi on to propustio, jer ' 
je bilježio svaku sitnicu, koja bi mogla osramotiti Hrvate. 
Toma jednostavno kaže: izplatio je svoj dug smrti. Bilo 
je to godine 1089. : 

Mnogo godina poslije smrti kralja Zvonimira zapi- 
sala je stara hrvatska kronika način njegove smrti, pa 
zato neki drže, da je to samo priča. Povjestničari drže, 
da je ta viest zapisana u četrnaestom stoljeću, dakle 
preko dvjesta godina poslije Zvonimirove smrti. Prema 
tom opisu, kojemu ne moramo vjerovati, umro je kralj 
Zvonimir ovako: Bizantinski car Aleksije molio je papu 
Urbana IL, da mu pomogne protjerati Turke iz Male 
Azije i Palestine. Papa pozvao i Zvonimira, neka pošalje 
svoje Hrvate u pomoć bizantinskome caru. Kralj sazvao 


. sabor na Kosovi kod Pet crkvi. Narod se pobunio i ubio 


Zvonimira. No čujte, kako to sama hrvatska knjiga pri- 
povieda: 


»I tako veliko bogatstvo biše, tako u Zagorju, kako 
u Primorju za pravednoga kralja Zvonimira. I biše puna 
zemlja svakoga blaga i biše veće vridna ureha na ženah 
i mladih ljudih i na konjih nego li čitavo imanje. I ze- 
mlja Zvonimirova biše obilna svakom raskošom, ni se ni- 
kogar bojaše, ni jim nitkore mogaše nahuditi, razmi 
(osim) gnjev Gospodina Boga, koji dojde svrhu osta- 
taka njih, kako pismo govori: Otci zobaše kiselo grožđe, 
a sinovom zubi utrnuše. Po ovi način i u to vrime zgodi 
se, da cesar rimski (tako se je zvao car bizantinski!) s 
voljom svetoga otca pape posla poslanike i listove svoje 
ovako gospodinu dostojnomu kralju Zvonimiru proseći i 
moleći, kako draga brata i među kralji kristianskim kra- 
lja počlovanoga: »Oto te molimo i prosimo, da skupiš k 
sebi svu gospodu, zemlje tebi podložene i svih od vrid- 
nosti. I kada bude skupšćina da pročtiš meju (među) | 
svimi ovi drugi list, koga s tvojim listom šalje se od 
strane naše gospodstvu vašemu moleći, kada pročte (pro- 
čitaju), da odgovore i da dadu nam na znanje volju 

svoju i odlučenje (odluku), ko (koje=što) učine vitezi i 
baruni s voljom gospodstva tvoga«. 

I tako dobri i sveti kralj Zvonimir prijamše listove 
od pape i cesara zapovidi do sve(mu) kraljestvo (kraljev- 
stvu) svoje(mu), da bude skupšćina i sahodom (sabor) 
* u Petih crkvah u K osovi, da svaki bude do dan dvađe- 
setipet. I prišadše vrime da (zaista), pride množtvo ve- 
liko. I legoše vojske i narediše straže. I kada dojde dan, 
učini slavni i dobri kralj Zvonimir otvoriti listove pape 
i cesara velikoga grada Rima, s voljom svetoga otca pape, 
koji kazahu: »Brata našega Zvonimira molimo S vlastni- 
ci(ma) i s pukom zemlje i kraljestva njegovoga, da bi 
hotil odlučiti i s nami biti zajedno s pomoću ine (druge) 
gospode krstjanske, koji ovake listove imaju od nas, i 
oni da odluče volju njih i da nam dadu na znanje jesu li 
k volji našoj pristali, ča jest s dopuštenjem Božjim i 
Sina Njegova, koji jest porojen (porođen) od Dive Ma- 
rije i muku (trpil) i krv prolio na drivo križa i na njem 
umoren, koja smrt bi odkupljenje Svita i oslobojenje 
svetih otac iz limbene tamnosti. I tako S dopušćenjem 
njegovim i s pomoću u Njega virujućih jesmo odlučili 
osloboditi mista, koja je za ljubav našu okrvavio i gdi je 
pridao duh Otcu kroz muku i trud i greb (grob), u kom 
bi položeno prislavno tilo njegovo«. 

I toj (to) čuvše (čuvši) Bogom prokleti i nevirni 
Hrvati, ki ne mnogo prija (prije) daše pomoć udobnomu 
(zlu) sinu dobroga njih gospodina kralja Radoslava iz 
kraljevstva njegova izagnati i oružnom rukom s nemi- 
lostivim sinom njegovim iz zemlje prognati. Tada čuvši 
toj (to) nevirnici, ne daše ni listove dočtiti i skočiše ne 
gamo, da bi pristali na dostojnu molbu svetoga otca pape 
i cesara rimskoga, da sveta mista iz ruk(u) poganskih 
izmu (uzmu) i oslobode, da, oni Bogom kleti počeše kri- 
čati i vikati na svetoga kralja, tužeći se i vapijući jednim 
glasom, kako na Isukrsta Židove (Židovi), da on išće iz- 
vesti njih iz domov. njih žen i dice njih, i s papom ter s 
cesarom otimati mista, gdi je Bog propet i gdi je greb 
njegov. 

>A što je nam za to?« I nevirni Hrvati vazeše zlu 
misal i nepravden svit (savjet), i meju sobom zlo viće 

učiniše, i sebi i ostatku svomu rasap i vičnje pogrjenje 
(pogrdu). 

I tako počeše vpiti (vikati) kakono Židove (Židovi) 
vapiše na Isukrsta, kada reče poglavica: »Bolje je, da 
jedan umre, nere (nego) tolik puk da pogine«. 


I tako sramotni i nevirni Hrvati počeše govoriti va- 
Pijuće kako psi ali vuci: »Bolje da on sam pogine, ner 
da nas iz didine naše izvede cića (radi) Boga i inim mi- > 
sta toliko obujimati, zemlje i gradove (drugim narodima 
oduzimati mjesta, zemlje i gradove)«. I ne inako nere 
kako psi na vuke lajući kada idu, tako oni na dobroga 
kralja Zvonimira, komu ne daše ni progovoriti nere s 
bukom i oružjem počeše sići njega i krv prolivati svoga 
dobroga kralja i gospodina, koji ležeći u krvi izranjen 
velicimi bolizni (izranjen velikim ranama) prokle tadaj 
nevirne Hrvate i ostatak (potomke) njih Bogom i svetim 
njegovini i sobom i nedostojnom smrću njegovom, i da 
veće Hrvati nigdar ne imali gospodina od svoga jazika, 
nego vazda tuju jaziku podložni bili. I tako izranjen le- 
žeće, a Hrvate proklinjuće izdahnu i pojde duh njegov 
po milosti onogaj, koji sve može s anjeli (anđelima) ve- 
seliti se u vike vikom«. 


Tako eto priča stara hrvatska knjiga. No i fratar 
Ivan Tomašić iz petnaestog stoljeća pripovieda, da je 
Zvonimir bio umoren, ali Tomašić kaže, da se to dogo- 
dilo na Petrovu polju kod Drniša pred 
crkvom sv. Cecilije, a da je kralj pokopan u 
crkvi sv. Bartula kod Knina pred glavnim oltarom. Prije 
smrti, kako kaže Tomašić, dade kralj sazvati svoje poda- 
nike, te im reče: »Oj vi nevjerni Slovinci, tko vas je za- 
sliepio, te me ubiste?« A zatim: »Oj vi vjerna braćo mo- 
ja Hrvati i Dalmatinci, iz dubine srdca žalim, što sam 
vaš posljednji kralj, i što ćete odsada biti podanici tuđim 
kraljevima i knezovima«. 


Mnogi su hrvatski povjestničari razpravljali o smrti 
kralja Zvonimira, ali do danas još nije riešena Zago- . 
netka. Nitko ne može sigurno dokazati, da je Zvonimir 
ubijen. Samo nagađaju po ovim viestima, koje su iz 
mnogo kasnijih vremena poslije smrti kraljeve i više sli- 

če priči i pjesmi nego načinu, kako su se bilježili doga- 
đaji u vrieme, kad je Zvonimir živio. 

— A šta vi držite? — upitaše đaci. 

Don Lovre odgovori: 

— Ako je Zvonimir ubijen, onda je to narod učinio, 
jer ga je smatrao prijateljem bizantinskoga cara i da 
se iznevjerio svome obećanju, što ga je dao Grguru VII. 
Protivnička stranka mogla je zavesti narod, kako ga i 
danas razni nesavjestni ljudi lako zavode više puta pu- 
kim lažima. I knez Zdeslav je platio glavom. I Trpimi- 

.rovi sinovi bili potjerani zbog privrženosti Carigradu. 
Ali uobće je suvišno o tome nagađati. Dok se ne nađe 
kakav zapis u starim knjigama ili nadpis na kamenu, 
ne će se riešiti zagonetka. 

Kako bilo da bilo, Hrvati su se kroz vjekove sje- 
ćali svoga velikoga dobroga kralja Zvonimira. U blizini 
Ostrovnice kod Bribira, dakle u zavičaju slavne poro- 
dice Šubića, našao se je krnj nadpis, koji spominje 


kralja Zvonimira. Nadpis je iz godine 1405. I godine: 


1527. četiri mjeseca kasnije, nego su Hrvati izabrali 


Ferdinanda Habsburgovca za svoga kralja, pišu sa svoga. 


. gabora ove ponosne rieči: »Neka znade Vaše Veličan- 
stvo, da se ne može naći zabilježeno, da je ijedan vla- 
dar silom zauzeo Hrvatsku, već samo se poslije smrti 
našega dobre uspomene posljednjega“ kralja Zvonimira 
slobodnom voljom pridružili ugarskoj kruni, a sada Va- 
šemu veličanstvu«. 

No nisu se samo Hrvati, sjećali svoga Zvonimira. 
Dobra se je uspomena sačuvala i u papinoj palači. Tamo 
su u šestnaestom stoljeću u papinoj pismohrani, dakle 
u odličnoj dvorani, dali na zidu naslikati veliku sliku, 
koja prikazuje krunitbu i zakletvu kralja Hrepisija u 
crkvi sv. Petra u Solinu. 

Kad je don Lovre časak zastao, upotriebi zgodu gla- 
var, da zapita: 

— Meni se sve po pameti vrze smrt Zvonimirova. 
Ako su ga Hrvati ubili, eh, onda smo ti preveć grješni, 
pa znaš, koja ti je: eh, težko mi je reći, ali eto: onda 
smo i zaslužili, da nas Bog kazni, ali opet, ne vjerujem, 

da smo taj zločin učinili. Kako ono reče, da je pisano u 
staroj knjizi: da je Zvonimir prokleo Hrvate nevirne, a 
onaj fratar piše, da je žalio Hrvate, jer su mu oni bili 
vjerni, a prokleo Slovince. Koji su to Slovinci? 

— Daj Ljubo, izmieni me, pa ti kaži! — reče don 
Lovre svome đaku. : 

— Slovinci su oni Hrvati preko Velebita, to je: 
zemlja, koja se sada zove Hrvatska i Slavonija, a do 
turskoga doba zvala se sva ta zemlja samo Slavonija ili 
Slovinska zemlja. Hrvatska je bila s ovu stranu. Vele- 
bita, današnja Dalmacija i Hrvatsko Primorje do Raše: 
u Istri, a Dalmacija je ono pet gradova i tri otoka. 


— Dobro, — nastavi glavar, — pa kako to stara. 
knjiga kaže, da su Zvonimiru bili nevjerni Hrvati, a. 
fratar pripovieda, da Zvonimir na času smrti blagoslivlje: 
vjernost Hrvata i Dalmatinaca, a proklinje Slovine? Tu 
nisu čisti posli. Tko god grdi jedan dio naroda, taj zlo. 
misli čitavome narodu. Ja sam Hrvat, pa bio s ovu ili 
s onu stranu Velebita. A još nešto. Knjiga kaže, da je: 
Zvonimir poginuo u Kogovi, a fratar kaže u Petrovu 
polju, pa da je pokopan u crkvi svetoga Bartula pred 
velikim oltarom. Znađe li se, gdje je ta crkva? 

Sada don Lovre prihvati: 


— Kako da se ne zna. Vozio si se vlakom u Za- 
greb. Pa kad si pred Kninom i prelaziš most preko 
Krke, s desne strane ćeš opaziti nekakve stare zidine, 
Tu ti je crkva sv. Bartula. Prekopana je sva, ali ni 
grobu ni nadpisu nema traga. 

Glavar će nato: 

— Onda ne vjerujem, da je dobri kralj Zvonimir: 
ubijen. A što bi poslije njegove smrti? 

. Don Lovre završi: 


— Nered u kraljevstvu, jer nije bilo nasljednika. | 
Od mnogih, koji su se otimali za krunu, poznat je samo 
kralj Petar. Taj je stolovao u Kninu, valjda u Biskupiji, 
gdje i Zvonimir. On pade u boju u Petrovoj Gori boreći 
se protiv vojske kralja Kolomana. No taj madžarski 
kralj nije osvojio Hrvatsku, već se godine 1102. nagodio 
s Hrvatima. Oni njega priznali za kralja kao rođaka 

“Zvonimirove udovice Jelene Lepe, a on njima priznao 
.slobodu. 


Time smo završili naše razgovore. No još ću samo 
.dvie rieči. Tomislav, Petar Krešimir i Zvonimir bili su 
najveći hrvatski kraljevi. Hrvatska je za njih moćna i 
uredna država i ugledna u svietu. Rimski pape šalju 
često na kraljevski hrvatski dvor svoje poslanike, pri- 
jateljuju s hrvatskim kraljevima, oslobađaju napokon 
Hrvatsku i od prividnog vrhovničtva Bizanta. Ali pam- 
timo, da su ta tri kralja i tri dobra kršćanina i vjerni 
ssinovi svete katoličke Crkve, a u Sv. Pismu stoji upi- 
sano: Blažen narod, kojemu je Bog gospodar! Noi 
“ drugo je pisano: Grieh čini narode biednima. 

O PISCU OVE KNJIGE 


DR. LOVRE KATIĆ je- 
dan je od prvaka među 
guvremenim — hrvatskim 
piscima uobće, a među 
katoličkima napose. Nje- 
govo pero, koje u tako 
krasnom obliku prenosi 
pnažne misli na papir 
nižući jedre i sočne re- 
čenice prodahnute  du- 
bokom osjećajnošću, slu- 
ži u dva smjera hrvat- 
skom narodu: u jednom 
smjeru na području hr- 
vatske poviesti, a u dru- 
gom smjeru na područ- 
ju pripovjedačke knji- 
ževnosti. I jedan i dru- 

Si smjer njegova pisanja 
veoma se često spaja, 
kad stvara romane iz 
hrvatske poviest ili kad 
nas u obliku razgovo- 
ra vodi po tragovima 
hrvatske prošlosti. Tko je jedamput pročitao koju povjestnu 
ili pripovjedačku knjigu don Lovre Katića (don Lovrom ga 
zove bliži krug njegovih prijatelja i štovatelja), taj pod du- 
bokim dojmom tog čitanja s posebnom radošću i dragošću 
uzima u ruke i svaku daljnju njegovu knjigu. I svaka od- 
kriva čitatelju nove vidike, nove vrednote i nove ljepote. 

* Dr. Lovre Katić rodio se u Solinu kod Splita 7. veljače 
1887. iz seljačke obitelji kao najstariji od 12 djece. Rod 
Katića potječe iz Ravnih Kotara, odakle je došao u Solin u 
17. stoljeću. Don Lovrin otac Špiro slovio je kao najbolji 
težak u Solinu (umro g. 1924.), a majka mu Šima (umrla 
g. 1895.) bila je rođakinja don Frane Bulića, slavnog hrvat- 
skog učenjaka. Djed don Lovrin po majci bio je ujak don 
Frane Bulića, pa je tako don Lovre bio u rodbinskoj vezi 
s tim velikim iztraživačem hrvatskih starina, čiji je bio i 
učenik, a i čiji je nasljednik u hrvatskom povjestno-iztra- 
živačkom radu, Danas živu još dva don Lovrina brata i dvie 


sestre, dođuše od druge majke, ali u takvoj ljubavi jedni 
prema drugima, da to može biti pravi uzor bratske ljubavi. 

Djetinjstvo je dr. Katić proveo u Solinu, u kraju davnih 
kršćanskih mučenika i kasnijih hrvatskih kraljeva, svršio je 
gimnaziju u Splitu i bogoslovske nauke u Zadru, te je g. 
1912. bio zaređen za svećenika. Desetak je godina služio kao 
dušobrižnik po raznim mjestima, a onda je iza prošlog svjet- 
skog rata došao u Zagreb, da na Hrvatskom Sveučilištu uči 
poviest i jezikoslovlje. Godine 1922. postao je profesor, od 
godine 1933. do 1941. bio je ravnatelj biskupske gimnazije 
u Splitu, g. 1941.-2. ravnatelj državne realne gimnazije u. 
Zagrebu, a od svibnja 1943. je redoviti profesor Visoke pe- 
dagožke škole u Zagrebu. 

Književno je dr. Lovre Katić počeo raditi još u gimna- 
ziji, te mu je prva crtica »Kiša sipi« izašla g. 1902. u đač- 
kom listu »Pobratim«. Kasnije je i sam uređivao đački listić 
»Neven«. Kao bogoslov surađivao je u đačkom časopisu 


»Luč«, a katolički almanah (zbornik) »Naše Kolo« donio je 


g. 1912. njegovu pripoviest »U blagajni«. Od g. 1914. do 
1934. objelodanjivao je mnoge svoje pripoviesti i crtice u 
hrvatskom katoličkom književnom časopisu »Hrvatska Pro- 
svjeta«. Osobito su mu liepe male crtice, koje se ubra- 
jaju među najvrjednije u cieloj hrvatskoj književnosti. Su- 
rađivao je i u drugim časopisima, kao u »Životu«, koji iz- 
daju Isusovci, pa »Croatia Sacra« (»Sveta Hrvatska«), »Ži- 
vot s Crkvom«, »Vjestnik za arheologiju Dalmacije«, »Hr- 
vatska Revija«, »Obitelj«, kalendar »Danica« i tako dalje. U 
jubilarnom zborniku hrvatskih katoličkih privovjedača »Sun- 
čani vinograd«, što ga je izdalo Družtvo sv. Jeronima prigo- 
dom svoje 75. godišnjice g. 1943., izašla je Katićeva pripo- 
viest »Njegov Božić«, koja je pred dvadesetak godina. 
izašla u časopisu »Hrvatska Prosvjeta« i u kojoj pisac pri- 
povieda uspomene na svoju majku, te on sam tu pripoviest 
posebno cieni. Kao pripovjedač iztakao se dr. Katić i svojim 
romanom »Kraljica Jelena«, u kojem je na svoj 
poseban način opisao život u hrvatskom kraljevstvu oko 25 
godina iza kralja Tomislava. To je možda jedan od najljepših 
romana iz doba hrvatskih narodnih Kraljeva. Sad piše drugi 
roman o kralju Zvonimiru. 

Kao povjestni pisac dr. Lovre Katić napisao je veoma 
velik broj učenih razprava i knjiga. Hrvatsko .Književno 
Družtvo sv. Jeronima izdalo je njegove knjige: »Stopama 


hrvatskih narodnih vladara« g. 1929. (napisao 


zajedno s don Franom Bulićem), »Na vratima hrva t- 
ske poviesti« g. 1930. i »Svojina svome« g. 1981. 
Taj niz knjiga, u kojima nas don Lovre u razgovoru vodi 
kroz hrvatsku poviest, on će i dalje nastaviti. Matica Hr- 
vatska izdala je g. 1988. njegov »Pregled poviesti 
Hrvata«. Zatim je g. 1933. izašla njegova »Poviest 
katoličke Crkve« (drugo izdanje g. 1942.). G. 1938. 


izašao je njegov »Vođa po starohrvatskom Soli- 
nu«. I tako se redaju njegove poviestne knjige i razprave 
u velikom nizu. j 

U svemu, što Katić napiše, zrcali se duboka njegova hr- 
vatska i katolička duša. Sva toplina njegova vjerskog osje- 
ćanja odrazuje se iz njegove knjige »S veta Mala Tere- 
zija« (izdalo Družtvo sv. Jeronima 1933.), u kojoj je život 
te Svetice prikazao tako liepo, da to ostavlja najsnažniji 
dojam na čitatelja. Isto je tako liepo napisao i putopis 
s lurdskog hodočašća, koji je objelodanio u hrvat- 
skom katoličkom dnevniku »Hrvatska Straža«. + 

Mnogo je dr. Lovre Katić svojim perom dao hrvatskom 
narodu. A sve je tako puno posebne književne ljepote. Sad 
se k tome pridružuje i ova knjiga. Njom on želi u sve hr- 
vatske duše što dublje usaditi ponos nad davnom hrvatskom 


državnom samostalnošću, koja je hrvatskom narodu dala tri 
najveća kralja. 


Dr. Josip Andrić. 

KRALJ TOMISLAV E 
Crkveni sabor _u Splitu . : 
Drugi crkveni sabor u Splitu . 


PETAR KREŠIMIR . 
Kršćanski preporod . . . > 
Pokret u Hrvatskoj i Dalmaciji 
Smutnje u Hrvatskoj ' 
Vladanje Petra Krešimira . 


DMITAR ZVONIMIR 
Zvonimirova krunitba 
Kako je Zvonimir vladao . 
Zvonimirova smrt . 


O PISCU OVE KNJIGE 
PRILOG: 8 SLIKA 


DJELA DRA LOVRE KATIĆA 


IZDANA OD DRUŽTVA SV. JERONIMA : 


1. STOPAMA HRVATSKIH NARODNIH VLADARA 
Napisao zajedno s Don Franom Bulićem 
Izašlo godine 1929, 


2. NA VRATIMA HRVATSKE POVIESTI 
Izašlo godine 1930. 

3. SVOJI NA SVOME 
Izašlo godine 1931. 


4. SVETA MALA TEREZIJA ' 
Životopis Svetice iz Lisieuxa (Lizjea) 
Izašlo godine 19833. 

6. KRALJICA JELENA 
Roman iz doba hrvatskih kraljeva . 

Izašlo u Knjižnici Dobrih Romana g. 1985. 


6. TRI NAJVEĆA HRVATSKA KRALJA 
Izašlo godine 1943. 


7. ZVONIMIR u 
Roman (U pripremi) 


D. LOVRE KATIĆ 


TRI NAJVEĆA HRVATSKA KRALJA 
POVJESTNI RAZGOVORI 


Sa slikama iz hrvatske povjestne 
starine te slikama triju hrvatskih kra- 
ljeva od Kristiana Krekovića 


Naslovnu stranicu izradio Vladimir 
Mirosavljević 


Izdalo Hrvaisko Književno Družtvo 
sv. Jeronima prigodom svoje 75. go- 
dišnjice 1868.—1943. 

